



Dengan nama Allah 

Yang Maha Penyayang dan Maha Pengasih 


(Kumpulan ayat-ayat 1-25) 




"Haa. Miim (1). Demi kitab Al-Qur'an yang amat jelas (2). 
Sesungguhnya Kami jadikannya bacaan dalam bahasa Arab 
supaya kamu memahaminya (3). Sesungguhnya Al-Qur'an 
itu di daiam induk ai-kitab di sisi Kami amatlah tinggi 
(nilainya) dan amatlah banyak hikmatnya (4). Apakah tidak 
wajar bagi Kami meninggalkan kamu dari mendapat 
peringatan Al~Qur'an kerana kamu telah menjadi satu kaum 
yang pelampau? (5) Berapa banyak Nabi-nabi yang telah 
Kami utuskan kepada umat-umat yang dahulu kala (6). Dan 
tiada seorang Nabi pun yang datang kepada mereka 
melainkan mereka mempersenda-sendakannya (7). Lalu 
Kami binasakan orang-orang yang lebih besar kekuatannya 
dari mereka (Musyrikin Makkah) dan contoh-contoh 
perbandingan umat-umat yang dahulukala itu telah pun 
berlalu (penjelasannya di dalam Al-Qur'an)." (8). 




"Dan andainya engkau bertanya mereka: Siapakah yang 
menciptakan langit dan bumi? Nescaya mereka menjawab: 
la telah diciptakan Allah Yang Maha Perkasa dan Maha 
Mengetahui (9). Yang telah menciptakan bumi untuk kamu 
dengan keadaan terhampar dan mengadakan jalan-jalan di 
atasnya supaya kamu mengetahui jalan yang betul (10). Dan 
yang telah menurunkan air dari langit menurut su kata n yang 
tertentu, lalu Kami hidupkan dengannya negeri yang mati. 
Seperti itulah juga kamu kelak akan dikeluarkan (dari kubur) 
(11). Dan yang telah mencipta seluruh makhluk yang 
berpasangan dan menjadikan untuk kamu kapal-kapal dan 
binatang-binatang ternakan yang dapat kamu 
mengenderainya (12). Supaya kamu dapat duduk tetap di 
atas belakangnya, kemudian kamu mengenangkan ni'mat 
Tuhan kamu apabila kamu telah duduk tetap di atasnya dan 
supaya kamu mengucap : Maha Suci Tuhan yang telah 
menundukkan kenderaan ini kepada kami, sedangkan kami 
tidak terdaya menguasainya (13). Dan sesungguhnya kami 
akan kembali kepada Tuhan kami (14). Dan mereka (kaum 
Musyrikin) telah menjadikan setengah dari hamba-hamba - 
Nya sebagai sebahagian dari Allah. Sesungguhnya manusia 
itu pengingkar ni'mat yang amat jelas. " (15). 

"Apakah patut bagi Allah mengambil makhluk yang 
diciptakannya sebagai puteri-puterinya dan memilih putera- 
putera untuk kamu? (16) Dan apabila salah seorang dari 
mereka disampaikan berita mendapat anak perempuan yang 
ia jadikannya setanding dengan Allah Yang Maha Penyayang 
nescaya wajahnya menjadi hitam muram dan dia penuh 
marah dan sedih (17). Apakah patut (dijadikan anak Allah) 
anak perempuan yang dibesarkan dalam perhiasan dan tidak 
dapat memberi alasan yang terang dalam perteiingkahan? 
(18) Dan mereka telah menjadikan para malaikat yang 
merupakan hamba-hamba Allah Yang Maha Penyayang itu 
sebagai jenis perempuan. Apakah mereka menyaksikan 
penciptaan mereka? Penyaksian mereka akan ditulis dan 
mereka kelak akan ditanya (19). Dan mereka berkata: 
Andainya Allah Yang Maha Penyayang itu kehendaki 
nescaya kami tidak menyembah mereka (malaikat). Mereka 
tidak mempunyai pengetahuan sedikit pun tentang itu. 
Mereka tidak lain melainkan hanya berfikir secara meraba- 
raba belaka. " (20). 



"Atau apakah Kami telah memberi sebuah kitab kepada 
mereka sebelum Ai-Qur'an t lalu mereka berpegang 
dengannya? (21) Bahkan mereka berkata: Sesungguhnya 
kami dapati datuk nenek kami berpegang dengan satu 
agama i, lalu kami sekalian mengikut jejak mereka (22). Dan 
demikianlah Kami tidak mengutuskan sebelum engkau 
seorang rasul yang memberi peringatan kepada sebuah 
negeri melainkan orang-orang yang hidup mewah di negeri 
itu berkata: Sesungguhnya kami dapati datuk nenek kami 
berpegang dengan satu agama , lalu kami sekalian mengikut 
jejak mereka (23). Lalu Rasul itu bertanya: Apakah kamu 
(akan terus mengikut mereka) sekalipun aku telah membawa 
kepada kamu satu agama yang lebih memberi hidayat 
kepada kamu dari agama yang kamu dapati dipegang oleh 
datuk nenek kamu? Jawab mereka: Sesungguhnya kami 
mengingkari agama yang kamu diutus untuk 
menyampaikannya (24). Kerana itu Kami balaskan 
keingkaran mereka dan lihatlah bagaimana akibat yang telah 
menimpa para pendusta."(25) 

(Latar belakang dan pokok pembicaraan] 

Surah ini mengemukakan sebahagian dari kesulitan- 
kesulitan dan haiangan-halangan juga bangkangan- 
bangkangan dan bantahan-bantahan yang dihadapi 
da'wah Isiamiyah. Di samping itu surah ini juga 
mengemukakan bagaimana cara AI-Qur'anuI-Karim 
menangani masalah-masalah itu di dalam jiwa 
manusia dan bagaimana Al-Qur'an menegakkan 
hakikat-hakikat dan nilai-nilainya untuk menggantikan 
kepercayaan-kepercayaan khurafat, 'aqidah-'aqidah 
paganisme dan nilai-nilai jahiliyah yang palsu yang 
tersemat di dalam jiwa manusia di waktu itu dan 
sebahagian darinya masih terus tersemat di dalam 
jiwa manusia di setiap zaman dan tempat. 

Menurut kepercayaan paganisme jahiliyah, 
binatang-binatang ternakan yang dijadikan Allah 
untuk para hamba-Nya itu dijadikan bahagian untuk 
Allah dan bahagian untuk tuhan-tuhan yang 
didakwakan mereka. 



"Mereka telah memperuntukkan bagi Allah satu bahagian 
dari tanaman dan ternakan yang telah diciptakan Allah. Lalu 
mereka berkata dengan prasangka mereka : Ini untuk Allah 
dan ini untuk sekutu-sekutu kami ; maka bahagian yang 
diperuntukkan kepada sekutu-sekutu mereka tidak sampai 
kepada Allah dan bahagian yang diperuntukkan kepada 
Allah sampai kepada sekutu-sekutu mereka . " 

(Surah al-An'am: 136) 

Di sana terdapat berbagai-bagai dongeng dan 
khurafat yang dipercayai mereka tentang binatang- 
binatang ternakan itu. Dan semuanya adalah terbit 
dari penyelewengan-penyelewengan dan kesesatan- 
kesesatan 'aqidah mereka. Di sana terdapat jenis-jenis 

ternakan yang haram ditunggangi belakangnya dan 
ada pula jenis yang haram dimakan dagingnya. 




0 ? s* 



"Dan mereka berkata: Inilah ternakan-ternakan dan tanaman 
larangan yang tidak boleh memakannya kecuali orang yang 
Kami kehendaki menurut prasangka mereka . Dan (ini) ialah 
ternakan-ternakan yang haram ditungganginya dan ada pula 
ternakan-ternakan yang mereka tidak menyebut nama Allah 
(di waktu menyembelihkannya) semata-mata membuat 
pembohongan terhadap Allah. " 


z <> 
Oic 




(Surah al-An'am: 138) 


Di dalam surah ini dikemukakan pembetulan 
terhadap 'aqidah-'aqidah yang menyeleweng dan 
sesat itu dan mengembalikan jiwa manusia kepada 
fitrah yang suci dan kepada hakikat-hakikat utama 
iaitu binatang-binatang ternakan itu adalah dari 
ciptaan Aliah dan merupakan sebahagian dari mu'jizat 
hayat yang mempunyai kaitan yang rapat dengan 
penciptaan langit dari bumi. Allah mencipta dan 
menundukkan ternakan-ternakan untuk manusia 
supaya mereka mengenangkan ni'mat-ni'mat Allah 
dan bersyukur kepada-Nya bukan supaya mereka 
jadikannya sekutu-sekutu kepada Allah. Mereka telah 
mereka-rekakan hukum-hukum ternakan yang tidak 
disuruh Allah untuk diri mereka, sedangkan mereka 
mengaku bahawa Allah itulah Tuhan Pencipta. 
Mereka menyeleweng dari kehendak hakikat 'aqidah 
yang diakui mereka dan memisahkannya dari 
kehidupan mereka. Mereka mengikut dan 
mempercayai khurafat-khurafat dan dongeng- 
dongeng: 




"Dan andainya engkau bertanya mereka: Siapakah yang 
menciptakan langit dan bumi ? Nescaya mereka menjawab: 
la telah diciptakan Allah Yang Maha Perkasa dan Maha 
Mengetahui (9). Yang telah menciptakan bumi untuk kamu 
dengan keadaan terhampar dan mengadakan jalan-jalan di 
atasnya supaya kamu mengetahui jalan yang betul (10). Dan 
yang telah menurunkan air dari langit menurut sukatan yang 
tertentu lalu Kami hidupkan dengannya negeri yang mati. 
Seperti itulah juga kamu kelak akan dikeluarkan (dari kubur) 
(11). Dan yang telah mencipta seluruh makhluk yang 
berpasangan dan menjadikan untuk kamu kapal-kapal dan 
binatang-binatang ternakan yang dapat kamu 
mengenderainya (12). Supaya kamu dapat duduk tetap di 
atas belakangnya , kemudian kamu mengenangkan ni'mat 
Tuhan kamu apabila kamu telah duduk tetap di atasnya dan 
supaya kamu mengucap: Maha Suci Tuhan yang telah 
menundukkan kenderaan ini kepada kami, sedangkan kami 
tidak terdaya menguasainya (13). Dan sesungguhnya kami 
akan kembali kepada Tuhan kami." (14) 

Menurut kepercayaan paganisme jahiliyah, 
malaikat-malaikat itu adalah puteri-puteri Allah, 
sedangkan mereka sendiri tidak suka mendapat anak 
perempuan. Mereka memilih anak-anak perempuan 
untuk Ailah dan mereka menyembah malaikat- 
malaikat selain Allah dan mereka mendakwa, "Kami 
menyembah mereka dengan kehendak Allah dan jika 
Allah kehendaki tentulah kami tidak menyembah 
mereka", sedangkan kepercayaan ini adalah semata- 
mata dongeng yang lahir dari 'aqidah mereka yang 
menyeleweng dan sesat. 

Di dalam surah ini Al-Qur'an menghadapi mereka 
dengan logik mereka sendiri dan berhujah dengan 
mereka mengikut logik fitrah yang jelas mengenai 
kepercayaan dongeng ini yang sama sekali tidak 
berasas: 

"Dan mereka (kaum Musyrikin) teiah menjadikan setengah 
dari hamba-hamba-Nya sebagai sebahagian dari Aliah. 
Sesungguhnya manusia itu pengingkar ni'mat yang amat 
jelas (15). Apakah patut bagi Aliah mengambil makhluk yang 
diciptakan~Nya sebagai puteri-puteri-Nya dan memilih 
putera-putera untuk kamu? (16) Dan apabila salah seorang 
dari mereka disampaikan berita mendapat anak perempuan 
yang la jadikannya setanding dengan Allah Yang Maha 
Penyayang nescaya wajahnya menjadi hitam muram dan dia 
penuh marah dan sedih (17). Apakah patut (dijadikan anak 
Allah) anak perempuan yang dibesarkan dalam perhiasan 
dan tidak dapat memberi alasan yang terang dalam 
pertelingkahan? (18) Dan mereka telah menjadikan para 
malaikat yang merupakan hamba-hamba Allah Yang Maha 
Penyayang itu sebagai jenis perempuan. Apakah mereka 
menyaksikan pendptaan mereka? Penyaksian mereka akan 
ditulis dan mereka kelak akan ditanya (19). Dan mereka 
berkata: Andainya Allah Yang Maha Penyayang itu 
kehendaki nescaya kami tidak menyembah mereka 
(malaikat). Mereka tidak mempunyai pengetahuan sedikit 
pun tentang itu. Mereka tidak lain melainkan hanya berfikir, 
secara meraba-raba belaka (20). Atau apakah Kami telah 
memberi sebuah kitab kepada mereka sebelum Al-Qur'an f 
lalu mereka berpegang dengannya? (21) Bahkan mereka 
berkata: Sesungguhnya Kami dapati datuk nenek kami 
berpegang dengan satu agama , lain kami sekalian mengikut 
jejak mereka. "(22) 

Apabila dikatakan kepada mereka: "Kamu 

menyembah berhala-berhala dan pokok-pokok dan 
segala apa yang kamu sembah selain dari Allah adalah 
menjadi kayu api Neraka Jahannam," juga apabila 
dikatakan kepada mereka: "Segala sembahan yang 
lain dari Allah serta sekalian penyembah- 
penyembahnya akan dimasukkan ke dalam Neraka 
belaka," mereka mengubahkan keterangan yang 
amat jelas itu dan menggunakannya sebagai bahan 
perdebatan lalu mereka berkata: "Bagaimana pula 
nasib 'Isa yang disembahkan oleh kaumnya? Apakah 
•dia juga akan dimasukkan ke dalam Neraka?" 
Kemudian mereka berkata lagi, "Berhala-berhala itu 
adalah patung-patung malaikat dan malaikat-malaikat 
itu adalah puteri-puteri Allah. Perbuatan kami 
menyembah para malaikat adalah lebih baik dari 
perbuatan orang-orang Kristian yang menyembah 'Isa 


kerana 'Isa adalah manusia yang mempunyai tabi'at 
dan sifat manusia." 


Di dalam surah ini AI-Qur'an mendedahkan putar 
belit mereka di dalam perdebatan itu dan 
membersihkan Nabi 'Isa a.s. dari kekarutan yang 
dilakukan oleh pengikut-pengikut selepasnya: 



"Dan apabila Isa putera Maryam dijadikan contoh tiba-tiba 
kaummu pun bersorak-sorak gembira kerananya (57). Dan 
mereka berkata: Manakah yang lebih baik tuhan-tuhan kami 
atau dia ('Isa)? Mereka tidak membuat contoh itu melainkan 
semata-mata kerana maksud berdebat. Malah sebenarnya 
mereka adalah satu kaum yang suka bertengkar (58). Dia 
('Isa) itu hanya seorang hamba yang Kami kurniakan ni'mat 
(kenabian) kepadanya dan Kami jadikannya contoh 
(kekuasaan) Kami kepada Bani lsrael."(59) 

Mereka mendakwa bahawa mereka mengikut 
agama moyang mereka Nabi Ibrahim a.s., dan dengan 
itu mereka lebih mendapat hidayat dan lebih baik dari 
kaum Ahlil-Kitab dari segi 'aqidah, sedangkan mereka 
hidup simpang-siur di dalam kepercayaan paganisme 
jahiliyah. 


Lalu Allah menjelaskan di dalam surah ini hakikat 
agama Ibrahim, iaitu agama tauhid yang tulen dan 
menyatakan bahawa agama ini masih kekal pada 
anak cucu Nabi Allah Ibrahim a.s. dan bahawa 
Rasulullah s.a.w. telah membawa agama ini kepada 
mereka, tetapi mereka teiah menyambut da'wah 
Rasulullah s.a.w. itu dengan sambutan yang tidak 
layak dengan keturunan anak cucu Nabi Ibrahim a.s. 

"Dan kenangilah ketika Ibrahim berkata kepada bapanya dan 
kepada kaumnya: Sesungguhnya aku membersihkan diriku 
dari apa yang kamu sembah (26). Melainkan Tuhan yang 
telah mendptakanku, kerana sesungguhnya Dia akan 
memberi hidayat kepadaku (27). Dan dia (Ibrahim) telah 
menjadikan kalimah tauhid itu kekal pada keturunannya 
supaya mereka kembali kepada Allah (28). Malah aku telah 
memberi keni'matan kepada mereka dan datuk nenek 
mereka sehingga datanglah kebenaran (Al-Qur'an) kepada 
mereka dan seorang rasul yang memberi penerangan yang 
jelas (29). Dan apabila kebenaran (Al-pudan) datang kepada 
mereka , mereka pun berkata: Ini adalah suatu sihir dan kami 
sekalian tetap mengingkarinya. "(30) 

Mereka tidak memahami hikmat pemilihan Allah 
S.W.T. yang telah memilih Rasulullah s.a.w. Mereka 
telah dihalangi nilai-nilai hidup dunia yang palsu dan 
rendah yang menjadi kayu ukuran mereka dalam 
menilaikan tokoh-tokoh manusia. 

Di dalam surah ini AI-Qur'an menceritakan 
kefahaman, fikiran dan pendapat-pendapat mereka 
dalam perkara pemilihan Rasul ini dan memberi 
jawapan kepada mereka dengan menerangkan nilai- 
nilai yang sebenar dan menjelaskan kerendahan nilai- 
nilai hidup dunia yang dipandang tinggi oleh mereka: 



"Dan mereka berkata: Sepatutnya Al-Qur'an ini diturunkan 
kepada seorang pembesar dari salah satu dari dua negeri ini 
(Makkah dan Ta'if) (31). Apakah mereka yang (bertugas) 
membahagi-bahagikan rahmat Tuhanmu? Kamilah yang 
telah membahagi-bahagikan kehidupan mereka di antara 
mereka dalam hidup dunia ini dan Kamilah yang telah 
mengangkatkan darjat-darjat setengah mereka mengatasi 


setengah-setengah yang lain supaya setengah mereka dapat 
mengambil setengah yang lain sebagai pekerja. Dan rahmat 
Tuhanmu itu adalah lebih baik dari apa yang dikumpulkan 
mereka (32). Dan jika tidak kerana menghindari manusia 
menjadi satu umat yang satu (dalam kekufuran) tentulah 
Kami jadikan untuk orang-orang yang ingkarkan Allah Yang 
Rahman bumbung-bumbung perak bagi rumah-rumah 
mereka dan tangga-tangga (emas) yang dinaiki mereka (33). 
Dan pintu-pintu yang banyak bagi rumah-rumah mereka dan 
kerusi-kerusi untuk mereka bersandar di atasnya (34). Dan 
berbagai-bagai perhiasan. Dan semuanya itu hanyalah 
keni'matan dunia sahaja , dan kehidupan Akhirat yang 
berada di sisi Tuhanmu itu adalah untuk orang-orang yang 
bertaqwa. "(35) 

Kemudian Al-Qur'an mengemukakan satu babak 
kisah Musa a.s. dengan Fir'aun yang memperlihatkan 
bagaimana bangganya Fir'aun dengan nilai-nilai hidup 
dunia yang palsu itu dan bagaimana hinanya nilai-nilai 
itu di sisi Allah, juga bagaimana hinanya Fir'aun yang 
berbangga-bangga dengan nilai-nilai itu dan 
bagaimana hinanya untung nasib orang-orang yang 
berpegang dengan nilai-nilai yang dibangga- 
banggakan Fir'aun itu. 

"Dan sesungguhnya Kami utuskan Musa membawa mu'jizat- 
mu'jizat Kami kepada Fir'aun dan pembesar-pembesar 
kaumnya , lalu ia berkata: Sesungguhnya aku adalah utusan 
Tuhan semesta alam (46). Dan apabila dia datang kepada 
mereka membawa mu'jizat-mu'jizat Kami, tiba-tiba mereka 
ketawakannya (47). Dan Kami tidak memperlihatkan sesuatu 
mu'jizat kepada mereka melainkan ianya lebih besar dari 
mu'jizat sebelumnya, dan Kami timpakan 'azab ke atas 
mereka supaya mereka pulang (ke jalan yang benar) (48). 
Dan mereka berkata: Wahai tukang sihir! Do'akanlah kepada 
Tuhanmu untuk keselamatan kami dengan janji yang telah 
diberikan kepadamu. Sesungguhnya kami tetap akan 
menjadi orang-orang yang menerima petunjuk (49). Dan 
apabila Kami angkatkan 'azab itu dari mereka tiba-tiba 
mereka mungkir (50). Dan Fir'aun berseru kepada kaumnya 
dengan katanya: Wahai kaumku ! Bukankah kerajaan Mesir 
ini kepunyaanku dan bukankah sungai-sungai ini mengalir di 
bawah istanaku, tidakkah kamu sekalian melihat? (51) 
Bukankah aku lebih baik dari orang yang hina ini, yang 
hampir-hampir tidak mampu menyebutkan perkataan- 
perkataannya dengan jelas? (52) Sepatutnya dicampakkan 
kepadanya gelang-gelang emas atau datang bersama- 
samanya malaikat-malaikat sebagai pengiringnya (53). Lalu 
Fir'aun memperbodohkan kaumnya dan mereka pun patuh 
kepadanya. Sesungguhnya mereka adalah satu kaum yang 
fasiq (54). Apabila mereka menimbulkan kemurkaan Kami, 
maka Kami seksakan mereka dan Kami tenggelamkan 
seluruh mereka (55). Dan Kami jadikan mereka ikutan dan 
contoh teladan kepada orang-orang yang kemudian." (56) 

****** 


(Pentafsiran ayat-ayat 1-8) 

Surah ini berkisar di sekitar dongeng-dongeng 
kepercayaan paganisme dan penyelewengan- 
penyelewengan 'aqidah, juga di sekitar nilai-nilai yang 
benar dan nilai-nilai yang palsu semuanya dibicarakan 
daiam tiga pusingan. Sebelum ini kami telah 
terangkan pusingan pertama dan menyentuh petikan- 
petikan yang menjadi bahan pembicaraan pusingan- 
pusingan yang lain. Sekarang marilah pula kita 
memperkatakannya dengan terperinci: 



0 jS 



"Haa. Miim (1). Demi kitab Al-Qur'an yang amat jelas (2). 
Sesungguhnya Kami jadikannya bacaan daiam bahasa Arab 
supaya kamu memahaminya (3). Sesungguhnya Al-Qur'an 
itu di dalam induk a!-kitab di sisi Kami amatlah tinggi 
(nilainya) dan amatlah banyak hikmatnya (4). Apakah tidak 
wajar bagi kami meninggalkan kamu dari mendapat 
peringatan AI-CluKan kerana kamu telah menjadi satu kaum 
yang pelampau? (5) Berapa banyak Nabi-nabi yang telah 
Kami utuskan kepada umat-umat yang dahulu kala? (6) Dan 
tiada seorang Nabi pun yang datang kepada mereka 
melainkan mereka mempersenda-sendakannya (7). Lalu 
Kami binasakan orang-orang yang lebih besar kekuatannya 
dari mereka (Musyrikin Makkah) dan contoh-contoh 
perbandingan umat-umat yang dahulukala itu telah pun 
berlalu (penjelasannya di dalam Al-Qur'an). "(8) 


Surah ini dimulakan dengan dua huruf. 



"Haa. Miim (1). Demi kitab Al-pudan yang amat jelas. "(2) 

Allah S.W.T. bersumpah dengan "Haa (t), Miimfc)" 
dan dengan "Kitab AI-C^uKan yang amat jelas." 
Haa(c). Miim(f) itu dari jenis huruf kitab Al-Qur'an 
yang amat jelas atau huruf-huruf kitab Al-Qur'an yang 
amat jelas itu dari huruf Haa (c). Miim(f) dengan erti 
bahawa bentuk lafaz kitab Al-Qur'an yang amat jelas 
ini adalah dari jenis dua huruf ini, dan kedua-dua 
huruf ini sama dengan huruf-huruf yang lain dalam 
pertuturan manusia, dan ini adalah salah satu bukti 
dari bukti-bukti Allah Pencipta yang telah menjadikan 
manusia sedemikian rupa dan menjadikan bunyi-bunyi 
huruf itu untuk mereka. Di sana terdapat berbagai erti 
dan tujuan apabila huruf-huruf ini disebut ketika 
memperkatakan Al-Qur'anul-Karim. 


Allah S.W.T. bersumpah dengan Haa fc). Miimfr) 
dan kitab Al-Qur'an yang amat jelas dengan tujuan 
untuk menjadikan Al-Qur'an ini dalam bentuk huruf 
Arab yang dibawa kepada orang-orang Arab: 



"Sesungguhnya Kami jadikannya bacaan dalam bahasa Arab 
supaya kamu memahaminya."(3) 


Hikmat Bahasa Arab Dipilih Sebagai Bahasa Al^uHan 

Tujuannya ialah supaya mereka dapat 

memahaminya apabila mereka dapatinya, ditulis 
dengan bahasa dan lidah yang diketahui mereka. AI- 
Qur 7 an adalah wahyu Allah S.W.T. yang dijadikan 
dalam bentuk lafaz bahasa Arab apabila Allah memilih 
bangsa Arab untuk membawa risalah ini, dan 
pemilihan ini dibuat berdasarkan hikmat yang kami 

telah sentuhkan sebahagiannya di dalam Surah asy- 
Syura yang lepas, juga kerana Aliah mengetahui 
bahawa umat Arab dan bahasa Arab itu mempunyai 
kelayakan untuk membawa dan memindahkan risalah 
ini dan Allah juga mengetahui di mana dan pada 
siapa hendak diletakkan risalah-Nya. 


Kemudian diterangkan pula kedudukan Al-Qur'an di 
sisi Allah dan nilainya dalam perencanaan Allah yang 
azali dan kekal abadi: 



"Sesungguhnya Al-Qur'an itu di daiam induk al-kitab di sisi 
Kami amatlah tinggi (nilainya) dan amatlah banyak 
hikmatnya . "(4) 


Kita tidak payah masuk ke dalam perbincangan 
mengenai apakah makna dan maksud harfi Ummul- 
kitab (induk al-kitab) itu, apakah maksudnya Luh 
Mahfuz atau maksudnya ialah ilmu Allah yang azali 
kerana kedua-duanya sama sahaja, iaitu kedua- 
duanya tidak mempunyai makna harfi yang tertentu 
di dalam pemahaman kita, tetapi kita mendapat 
darinya satu kefahaman yang dapat menolong kita 
memahami satu hakikat yang umum. Apabila kita 



"Sesungguhnya AI~Qur'an itu di dalam induk al-kitab di sisi 
Kami amatlah tinggi (nilainya) dan amatlah banyak 
ni'matnya."(4) 


Maksud Al-Qur'an Dalam Ummul-Kitab 

Kita merasa dan menyedari nilai semulajadi Al- 
Qur'an yang tetap teguh di dalam ilmu Allah dan 
perencanaan-Nya. Keterangan ini sahaja sudah cukup 
untuk kita. Al-Qur'an ini amat tinggi mutunya dan 
amat banyak hikmatnya. Kedua-dua sifat ini 
menyalutkan Al-Qur'an dengan sifat makhluk hidup 
yang berakal dan memang begitulah sifatnya, seolah- 
olah Al-Qur'an itu mempunyai roh, iaitu roh yang 
mempunyai sifat-sifat dan ciri-ciri khusus yang dapat 
berhubung mesra dengan roh-roh manusia yang 
membuat hubungan dengannya. Al-Qur'an dengan 
kedudukannya yang tinggi dan dengan hikmatnya 
yang banyak dapat membimbing dan memimpin 
manusia mengikut tabi'at dan sifat-sifat semulajadi 
mereka. Dan dapat mewujudkan di dalam daya-daya 
akal fikiran dan kehidupan mereka, nilai-nilai, 
kefahaman-kefahaman dan hakikat-hakikat yang 
sesuai dengan sifat Al-Qur'an yang amat tinggi dan 
amat banyak hikmatnya. 

Penjelasan hakikat ini sudah cukup untuk membuat 
bangsa Arab yang diturunkan Al-Qur'an kepada 
mereka dengan bahasa ibunda mereka menyedari 
betapa tingginya nilai kurnia dan ni'mat Allah yang 
agung yang diberikan kepada mereka. Hakikat ini 
mendedahkan kepada mereka betapa buruknya 
perbuatan keterlaluan mereka yang telah menolak 
dan menghinakan Al-Qur'an dan betapa wajarnya 


mereka dibiar dan tidak dihiraukan Allah. Oleh kerana 
itu Al-Qur'an menyindir perbuatan mereka yang 
melampau itu dan mengancam untuk membiarkan 
mereka sebagai balasan terhadap sikap mereka yang 
keterlaluan itu: 



"Apakah tidak wajar bagi Kami meninggalkan kamu dari 
mendapat peringatan AI-Qur'an kerana kamu telah menjadi 
satu kaum yang pelampau. "(5) 


Amatlah aneh dan tetap terus aneh bahawa Allah 
Yang Maha Agung dan Maha Tinggi begitu besar 
memberi perhatian kepada satu golongan manusia 
dengan menurunkan kepada mereka kitab suci dalam 
bahasa mereka, iaitu kitab suci yang menceritakan 
segala isi hati mereka dan mendedahkan rahsia-rahsia 
kehidupan mereka, dan seterusnya menerangkan 
kepada mereka jalan hidayat, mengisahkan cerita- 
cerita orang-orang dahulukala kepada mereka dan 
mengingatkan mereka dengan Sunnatullah yang telah 
berlaku kepada umat-umat yang silam, namun 
demikian mereka tetap lalai, cuai dan tidak 
menghiraukan Ai-Qur'an. 

Ini adalah satu ancaman yang menakutkan. Mereka 
diancam dengan pengabaian iaitu mereka akan dibiar 
tanpa diberi perhatian dan pemeliharaan Allah 
sebagai balasan terhadap perbuatan mereka yang 
melampaui batas itu. Di samping ancaman ini Al- 
Qur'an mengingatkan mereka dengan tindakan 
Sunnatullah terhadap para pendusta setelah 
diutuskan para rasul kepada mereka: 



"Berapa banyak nabi-nabi yang telah Kami utuskan kepada 
umat-umat yang dahulukala (6). Dan tiada seorang Nabi pun 
yang datang kepada mereka melainkan mereka 

mempersenda-sendakannya (7). Lalu Kami binasakan orang- 
orang yang lebih besar kekuatannya dari mereka (Musyrikin 
Makkah) dan contoh-contoh perbandingan umat-umat yang 
dahulukala itu telah pun berlalu (penjelasannya di dalam Al- 
Qur'an). "(8) 

Sunnatullah Terhadap Pendusta Rasul 

Apakah yang mereka tunggu lagi, sedangkan Allah 
telah pun membinasakan kaum-kaum yang lebih kuat 
dari mereka apabila mereka mengambil sikap 
mempersenda-sendakan para rasul yang diutuskan 

kepada mereka sebagaimana mereka sekarang 
mempersenda-sendakan Rasulullah s.a.w.? 

****** 

(Pentafsiran ayat-ayat 9 - 14) 

Yang anehnya kaum Musyrikin itu mengakui 
kewujudan Allah dan mengakui bahawa Dialah yang 
menciptakan langit dan bumi, tetapi mereka tidak 
membuat satu kesimpulan yang wajar dari pengakuan 
itu, iaitu mentauhidkan Allah dan mengikhlaskan 
tawajjuh kepada-Nya, malah mereka mengadakan 
sekutu-sekutu bagi Allah yang mendapat bahagian- 
bahagian tertentu dari binatang-binatang ternakan 
yang dijadikan Allah untuk mereka. Begitu juga 
mereka mendakwa bahawa para malaikat itu puteri- 
puteri Allah dan menyembah mereka selain Allah 
dalam bentuk berhala-berhala. 

Al-Qur'an mengemukakan pengakuan mereka dan 
membuat kesimpulan dari pengakuan itu dan 
membawa mereka menggunakan Iogik fitrah mereka 
dan melakukan tindakan yang wajib untuk 
mensyukuri ni'mat-ni'mat dari kapal-kapal dan 
binatang-binatang ternakan yang telah diciptakan- 
Nya untuk mereka. Kemudian Al-Qur'an 
menghujahkan mereka dengan Iogik mereka 
mengenai dakwaan-dakwaan mereka terhadap 
malaikat: 



"Dan andainya engkau bertanya mereka: Siapakah yang 
menciptakan langit dan bumi? Nescaya mereka menjawab: 
la telah diciptakan Allah Yang Maha Perkasa dan Maha 


Mengetahui (9). Yang telah menciptakan bumi untuk kamu 
dengan keadaan terhampar dan mengadakan jalan-jalan di 
atasnya supaya kamu mengetahui jalan yang betul (10). Dan 
yang telah menurunkan air dari langit menurut sukatan yang 
tertentu , lalu Kami hidupkan dengannya negeri yang mati. 
Seperti itulah juga kamu kelak akan dikeluarkan (dari kubur) 
(11). Dan yang telah mencipta seluruh makhluk yang 
berpasangan dan menjadikan untuk kamu kapal-kapal dan 
binatang-binatang ternakan yang dapat kamu 
mengenderainya (12). Supaya kamu dapat duduk tetap di 
atas belakangnya i, kemudian kamu mengenangkan ni'mat 
Tuhan kamu apabila kamu telah duduk tetap di atasnya dan 
supaya kamu mengucap: Maha Suci Tuhan yang telah 
menundukkan kenderaan ini kepada kami, sedangkan kami 
tidak terdaya menguasainya (13). Dan sesungguhnya kami 
akan kembali kepada Tuhan kami. "(14) 

Sebelum Islam Umat Arab Berpegang Kepada Saki-Baki 
'Aqidah Tauhid Yang Dibawa Nabi Ibrahim a,s. 

Umat Arab mempunyai satu 'aqidah yang pada 
hemat kami adalah dari saki-baki agama tauhid yang 
dibawa Nabi Ibrahim a.s., tetapi agama ini telah 
menjadi pudar dan menyeleweng setelah diresapi oleh 
kepercayaan-kepercayaan dongeng. Yang masih 
tinggal dan kekal dari 'aqidah agama ini ialah 'aqidah 
yang tidak mampu ditolak dan diingkarkan oleh fitrah 
mereka iaitu kepercayaan terhadap kewujudan 
pencipta alam ini dan pencipta itu ialah Allah. Kerana 
mengikut Iogik fitrah, tidak mungkin alam ini wujud 
tanpa pencipta, dan tiada yang berkuasa menjadikan 
alam ini melainkan Allah, tetapi mereka berhenti 
dengan hakikat yang diakui fitrah itu setakat 
bentuknya yang zahir sahaja dan mereka tidak 
mengakui kehendak-kehendak tabi'i yang wujud di 
sebalik hakikat itu: 


"Dan andainya engkau bertanya mereka: Siapakah yang 
menciptakan langit dan bumi? Nescaya mereka menjawab: 
la telah diciptakan Allah Yang Maha Perkasa dan Maha 
Mengetahui. "(9) 

Yang nampak jelas, dua sifat: 



"Yang Maha Perkasa dan Maha Mengetahui" (9) 

itu bukanlah dari perkataan mereka. Memang benar 
mereka mengakui bahawa pencipta langit dan bumi 
itu ialah Allah, tetapi mereka tidak mengetahui sifat- 
sifat Allah yang dibawa oleh Islam, iaitu sifat-sifat zat 
Allah yang positif yang mempengaruhi kehidupan 
mereka dan kehidupan alam buana ini. Mereka tahu 
bahawa Allah itu Pencipta alam buana ini dan 
Pencipta diri mereka, tetapi mereka mengadakan 
tuhan-tuhan sekutu selain dari Allah kerana mereka 
tidak mengetahui sifat-sifat-Nya yang menolak 
kepercayaan syirik dan menjadikan kepercayaan itu 
kelihatan begitu lemah dan karut. 

Di sini Al-Qur'an mengajar mereka bahawa Allah 
yang diketahui mereka sebagai Pencipta langit dan 

bumi itu adalah bersifat "Maha Perkasa dan Maha 
Mengetahui" yakni Dia bersifat Maha Kuat, Maha 
Kuasa dan Maha Arif dan Maha Tahu. Al-Qur'an mula 
bertolak dari pengakuan mereka kemudian membawa 
mereka melangkah beberapa langkah ke depan 
selepas pengakuan itu. 

Kemudian Al-Qur'an maju setapak lagi 
memperkenalkan sifat-sifat Allah kepada mereka dan 
menerangkan limpah kurnia-Nya kepada mereka 
setelah mereka diwujudkan ke alam ini: . 



"Yang telah menciptakan bumi untuk kamu dengan keadaan 
terhampar dan mengadakan jalan-jalan di atasnya supaya 
kamu mengetahui jalan yang betul. "(10) 


Hakikat Bumi Terhampar 

Hakikat bumi ini dijadikan terhampar kepada 
manusia memang dapat difaham oleh setiap akal dan 
setiap generasi manusia dengan mana-mana bentuk 
kefahaman masing-masing. Orang-orang Arab yang 
mula-mula menerima Al-Qur'an ini mungkin 

memahami hakikat ini apabila mereka melihat bumi 
terhampar di bawah tapak kaki mereka yang 
membolehkan mereka berjalan, mereka melihat bumi 
terbentang di hadapan mereka yang dapat dijadikan 
kawasan tanaman. Pada umumnya bumi itu 
terhampar lebar untuk perkembangan dan kesuburan 
hayat Kita pada hari ini pula dapat memahami 
hakikat ini dalam skop yang lebih luas dan dengan 
kefahaman yang lebih mendalam lagi mengikut 
kemajuan ilmu pengetahuan kita tentang tabi'at bumi 
ini dan tentang sejarahnya yang jauh dan yang dekat 
jika teori-teori dan penilaian-penilaian kita dalam 
perkara ini betul. Orang-orang yang datang selepas 
kita pula akan memahami hakikat ini dengan 
kefahaman-kefahaman yang tidak dapat difaham oleh 
kita. Demikianlah pengertian ayat ini akan terus 
bertambah luas dan mendalam apabila ilmu 
pengetahuan manusia semakin luas dan maju dan 
bidang-bidang yang majhul semakin banyak terbuka 
kepada mereka. 

Kita pada hari ini memahami hakikat bumi yang 
dijadikan terhampar dan penuh dengan kemudahan 
jalan-jalan untuk kehidupan manusia itu lebih jauh 
lagi, iaitu kita memahami bahawa bumi ini telah pun 
melalui berbagai-bagai peringkat perkembangannya 
sebelum menjadi tempat yang terhampar bagi 
manusia. Melalui peringkat-peringkat perkembangan 
itu permukaan bumi telah berubah dari batu pejal 
yang kering kepada tanah yang boleh ditanami dan 
air dapat bertakung di permukaannya sebagai hasil 
dari percantuman hidrogen dan oksigen. Pusingan 
bumi di sekeliling dirinya juga telah menjadi perlahan 
dan ini menjadikan harinya dan kepanasannya 
sederhana dan permukaannya sesuai untuk makhluk 


yang hidup dan seterusnya menjadikan kederasan 
pusingannya pada tahap yang membolehkan benda- 
benda dan hidup-hidupan yang ada di atas 
permukaannya berada dalam keadaan yang tetap 
tidak berhamburan dan berterbangan di udara. 

Dari hakikat ini juga kita mengetahui bahawa di 
antara ciri-ciri kekuatan yang diciptakan Allah pada 
bumi ini ialah ciri kekuatan tarikan (graviti). Melalui 
ciri kekuatan tarikan ini bumi dapat memegang dan 
memelihara lapisan udara yang perlu untuk makhluk 
yang hidup. Andainya lapisan udara yang melingkungi 
bumi ini terlepas dari pegangan daya tarikannya 
nescaya makhluk-makhluk yang hidup tidak wujud di 
permukaannya, sebagaimana tidak wujudnya 
makhluk-makhluk yang hidup di planet-planet yang 
lain yang mempunyai daya tarikan yang rendah 
menyebabkan lapisan udaranya terlepas seperti yang 
berlaku kepada bulan sebagai contohnya. Daya 
tarikan bumi ini pula telah diciptakan Allah selaras 
dengan daya-daya tolak yang terbit dari pusingan 
bumi itu. Ini membolehkan bumi memelihara benda- 
benda dan hidup-hidupan yang ada di permukaannya 
tanpa berterbangan dan berhamburan, dan dalam 
waktu yang sama membolehkan manusia dan 
makhluk-makhluk yang hidup bergerak di 
permukaannya. Dan andainya daya tarikan bumi 
terlebih dari kadar yang munasabah nescaya benda- 
benda dan hidupan yang ada di permukaannya akan 
melekat di bumi tidak dapat bergerak atau sukar 
untuk bergerak dari satu segi, dan dari satu segi yang 
lain pula akan menyebabkan bertambahnya tekanan 
udara di atas benda-benda dan hidup-hidupan itu dan 
mengakibatkannya begitu kuat terlekat di bumi atau 
terganyang sebagaimana kita mengganyangkan 
nyamuk dan lalat dengan satu pukulan yang 
memusatkan tekanan udara di atasnya tanpa disentuh 
oleh tangan kita. Dan andainya tekanan udara 
terkurang dari kadar tekanan yang ada nescaya dada 
dan pembuluhan-pembuluhan darah kita akan 
meledak dan pecah. 

Dari hakikat ini juga kita mengetahui bahawa Allah 
Yang Maha Pencipta, Maha Perkasa dan Maha 
Mengetahui telah menentukan berbagai-bagai 
penyesuaian untuk membolehkan manusia wujud di 
bumi ini dan memberi kemudahan-kemudahan 
kepada kehidupannya. Andainya salah satu dari 
penyesuaian-penyesuaian ini rosak atau kacau, maka 
makhluk-makhluk yang bernyawa tidak akan dapat 
hidup atau akan mengalami kesulitan-kesulitan hidup. 
Setengah dari penyesuaian-penyesuaian itu telah pun 
kita bicarakan, dan di antara penyesuaian- 
penyesuaian itu lagi ialah Allah menjadikan himpunan 
air yang amat besar yang bertakung di permukaan 
bumi dalam bentuk laut-laut dan lautan-Iautan yang 
cukup untuk menyedut gas-gas yang beracun yang 
terbit dari berbagai-bagai proses interaksi yang 
berlaku di permukaan bumi, juga untuk memelihara 
udaranya supaya sentiasa berada di dalam keadaan 
yang membolehkan makhluk-makhluk yang bernyawa 

itu hidup. Di antara penyesuaian-penyesuaian itu lagi 
ialah Allah menciptakan tumbuh-tumbuhan sebagai 
alat untuk mengimbangkan di antara oksigen yang 
disedut oleh makhluk-makhluk yang bernyawa untuk 
hidup dengan oksigen yang dikeluarkan oleh tumbuh- 
tumbuhan dalam proses pencernaan dan asimilasi 
makanan yang dilakukan dengannya. Tanpa 
pengimbangan yang seperti ini semua makhluk- 
makhluk yang hidup akan tercekik pernafasannya 
selepas beberapa waktu. 


Demikianlah terdapat berbagai-bagai makna dan 
pengertian dari hakikat yang diterangkan oleh ayat: 



* Yang telah menciptakan bumi untuk kamu dengan keadaan 
terhampar dan mengadakan jalan-jalan di atasnya. "(1 0) 

Makna-makna dan pengertian-pengertian itu satu 
demi satu terdedah setiap hari kepada kita, la 
menambahkan kepada pengertian-pengertian yang 
tefah sedia difahami oleh orang-orang Arab yang 
mula-mula menerima Al-Qur'an ini. Semua makna 
dan pengertian itu membuktikan qudrat kuasa dan 
ilmu pengetahuan Allah yang menciptakan langit dan 
bumi, yang bersifat Maha Perkasa dan Maha 
Mengetahui. 

Semuanya membuat hati manusia merasa adanya 
tangan qudrat Allah Yang Berkuasa dan yang 
mentadbir di mana sahaja matanya memandang dan 
di mana sahaja hatinya berfikir, dan seterusnya 
merasa bahawa dia bukanlah makhluk yang dijadikan 
sia-sia, yang ditinggal dan dibiarkan seperti sampah 
yang terbuang, malah tangan qudrat Allah inilah yang 
memegangnya dan menghayunkan langkah- 
langkahnya serta mengurus dan mengendalikan 
seluruh urusannya di dalam setiap langkah dari 
langkah-langkahnya di dalam hidup, sebelum hidup 
dan selepas hidup. 



"Supaya kamu mengetahui jalan yang betul. "( 1 0) 

Kerana usaha merenungi dan meneliti kejadian alam 
buana dan undang-undangnya yang amat rapi dan 
selaras itu adalah cukup untuk memimpin hati 
manusia kepada Allah yang mencipta alam buana itu 
dengan peraturan-peraturan yang halus dan 
menakjubkan. 


Kemudian AI-Qur'an membawa mereka maju 
setapak lagi di jalan pertumbuhan hayat dan 
makhluk-makhluk yang bernyawa setelah bumi itu 
dihamparkan untuk manusia dan setelah jalan-jalan 
diadakan untuk kemudahan kehidupan mereka: 






"Dan yang telah menurunkan air dari langit menurut sukatan 
yang tertentu , lalu Kami hidupkan dengannya negeri yang 
mati. Seperti itulah juga kamu kelak akan dikeluarkan (dari 
kubur), "(H) 


Pengagihan Air Hujan 

Air hujan yang turun dari langit itu memanglah 
diketahui dan dilihat oleh setiap orang tetapi 
kebanyakkan mereka melihat peristiwa itu dengan 
hati yang lalai dan tidak sedikit pun terkocak kerana 
terlalu biasa dan terlalu kerap berlaku. Adapun 
Muhammad Rasulullah s.a.w., maka beliau 
menyambut titisan-titisan air hujan itu dengan hati 
yang penuh mesra dan gembira kerana titisan-titisan 
itu datang dari Allah. Ini ialah kerana hatinya yang 
hidup itu sedar bahawa titisan-titisan air hujan adalah 
dari ciptaan Allah Yang Maha Hidup dan beliau 
melihat tangan qudrat Allah Yang Maha Pencipta. 
Demikianlah seharusnya titisan-titisan air hujan itu 
disambut oleh setiap hati yang berhubung dengan 
Allah dan dengan undang-undang dan peraturannya 
di alam al-wujud ini. Titisan-titisan air hujan itu adalah 
hasil dari undang-undang dan peraturan-peraturan 
yang bekerja di alam buana ini. Setiap kali hujan turun 
dan setiap titisan yang gugur adalah di bawah 
pemerhatian dan kawalan qudrat kuasa Allah S.W.T. 
kehangatan hakikat ini tidak menjadi sejuk dan 
kurang kesannya apabila diketahui bahawa air hujan 
itu berasal dari wap-wap yang naik dari bumi dan 
berkumpul di ruang-ruang angkasa. Siapakah yang 
telah menciptakan bumi ini? Siapakah yang telah 
mewujudkan air di bumi? Siapakah yang menyuarkan 
kepanasan ke atas bumi? Siapakah yang menjadikan 
tabi'at air ini mengewap dengan sebab kepanasan? 
Siapakah yang menjadikan tabi'at wap itu naik ke 
atasnya dan berkumpul di ruang-ruang angkasa? 
Siapakah yang mengisikan alam ini dengan berbagai- 
bagai ciri yang lain yang membuat wap-wap yang 
berkumpul di ruang-ruang angkasa itu mengandungi 
cas-cas elektrik yang aktif yang merangsang dan 
menggugurkan air hujan itu? Apakah cas elektrik itu? 
Apakah rahsia-rahsia dan tabi'at-tabi'at di sebalik 
turunnya air hujan itu? Kita telah mencampakkan ilmu 
sains ke dalam hati kita selaku benda-benda berat 
yang melindungkan kita dari keindahan alam buana 
yang mengagumkan ini, bukannya menggunakan 
ilmu itu sebagai pengetahuan yang menghaluskan 
perasaan dan melembutkan hati kita. 

"Dan yang telah menurunkan air dari langit menurut sukatan 
yang tertentu. "(1 1) 

Air hujan itu disukatkan dengan kadar yang tertentu 
tidak lebih hingga menenggelamkan bumi dan tidak 
pula kurang hingga bumi tandus dan segala yang 
bernyawa layu. Inilah, penyesuaian-penyesuaian yang 
mengkagumkan yang kita telah lihat, dan 

penyesuaian-penyesuaian itu adalah perlu untuk 
mewujud dan mengekalkan hayat di bumi ini seperti 
yang dikehendaki Allah. 

"Lalu Kami hidupkan dengannya negeri yang mati."(1 1) 


Hayat itu mengiringi air dan dari air terbitnya segala 
sesuatu yang hidup. 



"Seperti itulah juga kamu kelak akan dikeluarkan (dari 
kubur)"(1 1) 


Tuhan yang berkuasa menciptakan hayat pada 
permulaan kali, maka Dialah juga yang berkuasa 
menciptakan semula hayat itu. Tuhan yang berkuasa 
menciptakan makhluk-makhluk yang hidup dari bumi, 
maka Dialah juga yang berkuasa menciptakannya 
semula pada hari Qiamat. Kerja mengulangi 
penciptaan itu bukanlah satu perkara yang sukar 
kepada Allah. 

Mereka telah memperuntukkan sebahagian dari 
binatang-binatang ternakan itu kepada Allah dan 
sebahagian lagi diperuntukkan kepada yang lain dari 
Allah, sedangkan binatang-binatang ternakan itu 
bukanlah dijadikan untuk maksud seperti ini, malah ia 
dijadikan sebagai ni'mat-ni'mat kepada manusia, iaitu 
mereka dapat menunggang ternakan-ternakan itu 
sebagaimana mereka menaiki kapal-kapal dan 
kemudian mereka bersyukur kepada Allah atas limpah 
kurnia-Nya dan membalas ni'mat-ni'mat-Nya dengan 
amalan-amalan yang sewajar: 



"Dan yang telah mencipta seluruh makhluk yang 
berpasangan dan menjadikan untuk kamu kapal-kapal dan 
binatang-binatang ternakan yang dapat kamu 

mengenderainya (12). Supaya kamu dapat duduk tetap di 
atas belakangnya , kemudian kamu mengenangkan ni'mat 
Tuhan kamu apabila kamu telah duduk tetap di atasnya dan 
supaya kamu mengucap: Maha Suci Tuhan yang telah 
menundukkan kenderaan ini kepada kami ’ sedangkan kami 
tidak terdaya menguasainya (13). Dan sesungguhnya kami 
akan kembali kepada Tuhan kami. "(14) 


Ciri Berpasangan Pada Makhluk Yang Hidup 

Ciri berpasangan merupakan satu peraturan hidup 
sebagaimana diterangkan oleh ayat ini. Setiap 
makhluk yang hidup dijadikan berpasangan sehingga 


sel tunggal yang pertama membawa bersama- 
samanya ciri-ciri yang melahirkan jenis lelaki/jantan 
dan jenis perempuan/ betina, malah mungkin ciri 
berpasangan itu merupakan peraturan alam buana 
seluruhnya bukan peraturan kejadian yang hidup 
sahaja apabila kita mengambil kira bahawa asas 
kejadian alam buana ini ialah atom yang terdiri dari 
elektron negatif dan proton positif sebagaimana 
diterangkan oleh kajian-kajian ilmu fizik sehingga 
sekarang. 

Walau bagaimanapun, ciri berpasangan dalam 
kejadian-kejadian yang hidup itu amatlah jelas, dan 
Aliahlah yang menciptakan seluruh pasangan- 
pasangan itu sama ada pada manusia atau bukan 
manusia: 



Dan menjadikan untuk kamu binatang-binatang 

ternakan dan kapal-kapal yang dapat kamu 
mengenderainya. "( i 2) 

Al-Qur'an mengingatkan manusia dengan ayat ini 
supaya mereka mengenangkan ni'mat-ni'mat Allah 
yang telah memilih mereka menjadi khalifah di bumi 
ini dan mengenangkan ni'mat-ni'mat kuasa dan 
tenaga yang telah dijadikannya di bumi ini, kemudian 
AI-Qur'an membimbing mereka kepada adab sopan 
yang wajib untuk menyatakan kesyukuran terhadap 
ni'mat-ni'mat itu, supaya mengingati Allah setiap kali 
mereka terkenang kepada ni'mat-ni'mat itu agar hati 
mereka sentiasa berhubung dengan Allah pada setiap 
harakat dalam hidup mereka: 



"Supaya kamu dapat duduk tetap di atas belakangnya , 
kemudian kamu mengenangkan ni'mat Tuhan kamu apabila 
kamu telah duduk tetap di atas dan supaya kamu 
mengucap: Maha Suci Tuhan yang telah menundukkan 
kenderaan ini kepada kami, sedangkan kami tidak terdaya 
menguasainya. "(13) 

Kita tidak berdaya membalas sesuatu ni'mat-Nya 
dengan ni'mat yang serupa dengannya. Tiada daya 
bagi kita melainkan hanya bersyukur untuk membalas 
limpah kurnia itu. 

Kemudian mereka harus ingat bahawa mereka akan 
kembali kepada Tuhan mereka setelah menjalani 
tugas khilafah di bumi, kerana Allah hendak memberi 
balasan terhadap segala amalan mereka dalam masa 
mereka menjalankan tugas khilafah di bumi, di mana 
mereka dibekalkan segala macam ni'mat dan 
ditundukkan kepada mereka berbagai-bagai kuasa 
dan tenaga alam semulajadi: 

"Dan sesungguhnya kami akan kembali kepada Tuhan 
kami" (U) 

Inilah adab sopan yang wajib terhadap Allah yang 
memberi ni'mat. Allah membimbing kita supaya 
mengenangkan-Nya setiap kali kita meni'mati ni'mat- 
ni'mat-Nya yang melimpah ruah. Kita sentiasa berada 
di dalam ni'mat-ni'mat-Nya kemudian kita lupakan- 
Nya. 

Adab sopan Islam terhadap Allah ini mempunyai 
hubungan yang rapat dengan pendidikan hati dan 
dengan usaha menghidupkan dhamir. Ia bukannya 
merupakan semata-mata adab cara pengucapan 
ketika mengenderai kapal-kapal dan binatang- 
binatang tunggangan, ia bukan semata-mata kata- 
kata yang disebut lidah, malah adab itu bertujuan 
untuk membangkitkan perasaan manusia supaya 
menyedari hakikat Ailah dan hakikat hubungan-Nya 
dengan para hamba-Nya dan supaya mereka 
menyedari wujudnya tangan qudrat Ailah dalam 
segala sesuatu yang melingkungi mereka dan segala 
ni'mat dan kemudahan yang dijadikan Allah untuk 
mereka. Semuanya itu adalah semata-mata limpah 
kurnia Allah tanpa dapat dibalas oleh mereka, kerana 
mereka tidak berupaya untuk mengadakan sesuatu 
balasan bagi membalas ni'mat-ni'mat Allah ke 
atasnya, dan seterusnya supaya hati mereka menaruh 
perasaan takut dan malu menemui Allah pada akhir 
hayat mereka untuk mengemukakan kira-kira amalan 
mereka kepadanya. Semua perasaan ini adalah cukup 
untuk mengekalkan hati manusia supaya sentiasa 
berada dalam keadaan sedar dan tidak lalai dan lupa 
dari bermuraqabah dengan Allah, dan supaya ia tidak 
menjadi beku dan tebal dengan kelalaian dan 
kelupaan. 


****** 

(Pentafsiran ayat-ayat 15-25) 

Selepas itu Al-Qur'an memperkatakan tentang 
dongeng malaikat yang dijadikan mereka sebagai 
tuhan-tuhan dengan anggapan bahawa mereka 
adalah puteri-puteri Allah, sedangkan mereka adalah 
para hamba Allah yang ta'at: 












dari hamba-hamba~Nya sebagai sebahagian dari Ailah. 
Sesungguhnya manusia itu pengingkar ni'mat yang amat 
jelas (15). Apakah patut bagi Allah mengambil makhluk yang 
diciptakan-Nya sebagai puteri-puteri-Nya dan memilih 
putera-putera untuk kamu? (16) Dan apabila salah seorang 
dari mereka disampaikan , berita mendapat anak perempuan 
yang ia jadikannya setanding dengan Allah Yang Maha 
Penyayang nescaya wajahnya menjadi hitam muram dan dia 
penuh marah dan sedih (17). Apakah patut (dijadikan anak 
Ailah) anak perempuan yang dibesarkan dalam perhiasan 
dan tidak dapat memberi alasan yang terang dalam 
pertelingkahan? (18) Dan mereka telah menjadikan para 
malaikat yang merupakan hamba-hamba Allah Yang Maha 
Penyayang itu sebagai jenis perempuan. Apakah mereka 
menyaksikan penciptaan mereka? Penyaksian mereka akan 
ditulis dan mereka kelak akan ditanya (19). Dan mereka 
berkata: Andainya Allah Yang Maha Penyayang itu 
kehendaki nescaya kami tidak menyembah mereka 
(malaikat). Mereka tidak mempunyai pengetahuan sedikit 
pun tentang itu. Mereka tidak lain melainkan hanya berfikir 
secara meraba-raba belaka (20). Atau apakah Kami telah 
memberi sebuah kitab kepada mereka sebelum Al-Qur'an, 
lalu mereka berpegang dengannya? (21) Bahkan mereka 
berkata: Sesungguhnya kami dapati datuk nenek kami 
berpegang dengan satu agama, lalu kami sekalian mengikut 
jejak mereka (22). Dan demikianlah Kami tidak mengutuskan 
sebelum engkau seorang rasui yang memberi peringatan 
kepada sebuah negeri melainkan orang-orang yang hidup 
mewah di negeri itu berkata: Sesungguhnya kami dapati 
datuk nenek kami berpegang dengan satu agama, lalu kami 
sekalian adalah mengikut jejak mereka (23). Lalu Rasui itu 

bertanya: Apakah kamu (akan teras mengikut mereka) 
sekalipun aku telah membawa kepada kamu satu agama 
yang lebih memberi hidayat kepada kamu dari agama yang 
kamu dapati dipegang oleh datuk nenek kamu? Jawab 
mereka: Sesungguhnya kami mengingkari agama yang kamu 
diutus untuk menyampaikannya (24). Kerana itu Kami 
balaskan keingkaran mereka i, dan lihatlah bagaimana akibat 
yang telah menimpa para pendusta. "(25) 

Al-Qur'an mengepung dongeng ini dan 
menghadapinya dari segenap penjuru di dalam jiwa 
mereka. Tiada lubang yang terbuka melainkan 
diserang olehnya. Dalam persoalan ini Al-Qur'an 
menghadapi mereka dengan logik mereka sendiri, 
dengan asas-asas pemikiran yang diterima mereka 
dan dengan realiti hidup mereka, dan di samping itu 
ia menghadapi mereka dengan mengemukakan 
akibat-akibat yang diterima oleh umat-umat 
purbakala yang mengambil sikap dan membuat 
dakwaan yang sama seperti mereka. 

Mula-mula AI-Qur'an menggambar kekarutan 
dongeng itu dan sejauh mana kekufuran yang terang- 
terangan yang terkandung di dalam dakwaan mereka: 

<> \\*z $ 9 

A i’ 4 

"Dan mereka (kaum Musyrikin) telah menjadikan setengah 
dari hamba~hamba-Nya sebagai sebahagian dari Allah. 
Sesungguhnya manusia itu pengingkar ni'mat yang amat 
jelas. "(15) 




Dongeng Malaikat Sebagai Puteri-puteri Allah 

Malaikat-malaikat itu adalah para hamba Allah. 
Perbuatan mendakwa malaikat sebagai puteri-puteri 
Allah bererti memisahkan mereka dari sifat 
kehambaan dalam perhubungan mereka dengan 
Allah Pencipta dan mengkhususkan mereka dengan 
sifat kehampiran yang istimewa dengan Allah, 
sedangkan setiap makhluk Allah itu adalah hamba- 
Nya yang mempunyai sifat kehambaan tulen belaka, 
oleh itu dakwaan orang-orang yang mengatakan 
malaikat itu puteri Allah merupakan satu kekufuran 
yang amat terang: 



"Sesungguhnya manusia itu pengingkar ni'mat yang amat 
jelas. "(15) 


Kemudian Al-Qur'an menghujah mereka dengan 
menggunakan logik dan adat tradisi mereka serta 
mempersendakan dakwaan mereka yang karut 
bahawa malaikat dari jenis perempuan dan mereka 
adalah puteri-puteri Allah: 

"Apakah patut bagi Allah ' mengambil makhluk yang 
didptakan-Nya sebagai puteri-puter’hNya dan memilih 
putera-putera untuk kamu."(1 6) 


Jika Allah S.W.T. mempunyai anak-anak, maka 
mengapa pula dia memilih anak-anak perempuan 
untuk-Nya dan memilih anak-anak lelaki untuk 
mereka. Adakah wajar mereka mendakwa begitu 
sedangkan mereka sendiri tidak sudi mendapat anak 
perempuan dan merasa sedih apabila mendapatnya: 



"Dan apabila salah seorang dari mereka disampaikan berita 
mendapat anak perempuan yang ia jadikannya setanding 
dengan Allah Yang Maha Penyayang nescaya wajahnya 
menjadi hitam muram dan dia penuh marah dan sedih."(17) 

Bukankah mengikut peraturan adab sopan, mereka 
tidak sepatutnya menghubungkan anak perempuan 
itu kepada Allah, kerana mereka sendiri merasa sedih 
apabila diberitahu mereka mendapat anak perempuan 
sehingga muka mereka menjadi begitu muram kerana 
memendam perasaan dukacita dan marah? Bukankah 
mengikut peraturan adab sopan, sepatutnya mereka 
tidak mengkhususkan anak-anak perempuan itu 
untuk Allah, kerana anak-anak perempuan itu 
biasanya dibesarkan dalam perhiasan dan dalam 
suasana permanjaan dan lemah lembut dan mereka 
tidak berupaya untuk berdebat dan berperang, 
sedangkan mereka (kaum Musyrikin) berbangga di 
dalam masyarakat mereka dengan para pahlawan 
lelaki yang berani dan petah berbicara. 

Al-Qur'an mencabar mereka dalam persoalan ini 
dengan logik mereka dan membuat mereka malu 
kerana memilih anak perempuan yang mereka 
bencikan itu sebagai puteri Allah. Tidakkah 
sepatutnya mereka memilih jenis anak yang mereka 
suka untuk dihubungkan kepada Allah jika mereka 
terpaksa berbuat demikian? 

Kemudian Al-Qur'an menyerang mereka dan 
kepercayaan dongeng mereka dari segi yang lain pula, 
iaitu mereka mendakwa bahawa malaikat itu 
perempuan. Apakah asas dakwaan mereka? 



"Dan mereka telah menjadikan para malaikat yang 
merupakan hamba-hamba Allah Yang Maha Penyayang itu 
sebagai jenis perempuan. Apakah mereka menyaksikan 
penciptaan mereka ? Penyaksian mereka akan ditulis dan 
mereka kelak akan ditanya."(1 9) 

Apakah mereka menyaksi sendiri penciptaan para 
malaikat itu hingga mereka tahu bahawa malaikat itu 
dari jenis perempuan? Melihat dengan mata kepala 
itu adalah suatu hujah dan bukti yang kuat yang 
sepatutnya menjadi asas pegangan mereka yang 
membuat dakwaan seperti itu. Walaupun mereka 
tidak mampu mendakwa bahawa mereka telah 
menyaksi sendiri penciptaan para malaikat itu, namun 

mereka sanggup mengata dan mendakwakannya. 
Oieh itu hendaklah mereka memikul tanggungjawab 
penyaksian yang tidak dihadiri mereka: 


Penyaksian mereka akan ditulis dan mereka kelak 
akan ditanya. "(19) 




Kemudian AI-Qur'an mengikuti pembohongan 
mereka yang mengemukakan alasan dan dalihan. 


.aji 



> J* 






Dan mereka berkata: Andainya AJIah Yang Maha Penyayang 
itu kehendaki nescaya kami tidak menyembah mereka 
(malaikat). Mereka tidak mempunyai pengetahuan sedikit 
pun tentang itu. Mereka tidak lain melainkan hanya berfikir 
secara meraba-raba belaka. "(20) 


Mereka cuba melarikan diri apabila dikepung hujah- 
hujah yang kuat dan apabila dongeng kepercayaan 
mereka runtuh di hadapan mereka. Mereka cuba 
meletakkannya pada kehendak iradat Allah dengan 
sangkaan bahawa Allah merestukan perbuatan 
mereka menyembah malaikat, dan andainya Allah 
tidak merestukannya tentulah dia tidak membolehkan 
mereka menyembahkannya dan tentulah dia 
melarang mereka dengan sekeras-kerasnya. 

Tetapi anggapan ini telah memutarbelitkan hakikat 
yang sebenar. Memang benar bahawa segala sesuatu 
yang berlaku di alam ini adalah berlaku mengikut 
kehendak iradat Allah, tetapi salah satu dari kehendak 
iradat Allah juga ialah Dia mengurniakan kepada 
manusia daya kebolehan untuk memilih hidayat atau 
memilih, kesesatan, dan Dia mentaklifkan mereka 
supaya memilih hidayat yang, diredhai-Nya dan Dia 
tidak sekali-kali redha mereka memilih kekufuran dan 
kesesatan walaupun kehendak iradat-Nya telah 
menjadikan manusia itu boleh menerima hidayat atau 
kesesatan. 


Apabila mereka meletakkan persoalan menyembah 
malaikat itu pada kehendak iradat Allah, maka bererti 
mereka telah berfikir secara membabi buta, kerana 
mereka sendiri tidak yakin bahawa Allah mahukan 
mereka menyembah malaikat. Dari mana mereka 
mendapat keyakinan, sedangkan: 



".....Mereka tidak mempunyai pengetahuan sedikit pun 
tentang itu. Mereka tidak lain melainkan hanya beliikir 
secara meraba-raba belaka. "(20) 


Mereka hanya mengikut prasangka-prasangka yang 
karut-marut sahaja: 


"Atau apakah Kami telah memberi sebuah kitab kepada 
mereka sebelum A!-Qur'an lalu mereka berpegang 
dengannya? "(21) 


laitu sebuah kitab yang dapat dijadikannya sebagai 
asas dakwaan dan perbuatan mereka menyembah 
malaikat dan seterusnya sebagai Iandasan hakikat- 
hakikat yang dipegang mereka dan sebagai dalil-dalil 
pandangan yang disenangi mereka. 

Demikianlah Al-Qur'an menutup jalan mereka dari 
aspek ini dan menyarankan kepada mereka bahawa 
urusan 'aqidah tidak harus difikir secara meraba-raba 
dan membabi buta, malah ia harus diambil dari kitab 
suci yang diturunkan dari Allah yang dipegang oleh 
mereka yang menerimanya. 


Penyakit Taklif Buta 

Sampai di sini A!-Qur'an mendedahkan satu-satunya 
sandaran mereka dalam mempercayai dongeng- 
dongeng yang karut dan mempraktikkan ibadat yang 
batil yang tidak berasaskan sebarang kitab iaitu: 



"Bahkan mereka berkata: Sesungguhnya kami dapati datuk 
nenek kami berpegang dengan satu agama , lalu kami 
sekalian mengikut jejak mereka. "(22) 


Ini adalah satu jawapan yang menimbulkan ejekan 
dan satu jawapan yang runtuh yang tidak 
berlandaskan sebarang kekuatan, la adalah satu 
jawapan yang membayangkan sikap pak turut dan 
bertaklid buta tanpa berfikir, tanpa alasan dan tanpa 
dalil. Ini adalah satu gambaran sikap yang keji sama 
dengan gambaran sekumpulan kambing yang 
berjalan mengikut ke mana sahaja ia ditonton, la tidak 
pernah bertanya ke mana ia akan pergi dan tidak 
pernah tahu batu-batu tanda jalan. 

Islam sebagai satu agama pembebasan fikiran dan 
perasaan tidak membenarkan taklid yang hina itu dan 
tidak membenarkan mengikut nenek moyang untuk 
berbangga dengan amalan yang berdosa dan 
mengikut hawa nafsu, kerana sesuatu pegangan itu 
pastilah mempunyai alasan dan hujah, pastilah lebih 
dahulu difikir dan diteliti kemudian barulah dibuat 
pilihan yang didasarkan di atas kefahaman dan 
keyakinan. 


Pada akhir pusingan ini Al-Qur'an menayang 
kepada mereka akibat yang diterima oleh kaum-kaum 
yang memberi jawapan yang sama seperti mereka 
dan mengikut jalan mereka dengan bertaklid buta, 
menolak dan mendustakan da'wah Rasul dan berdegil 
di atas kebatilan walaupun diberi penerangan yang 
jelas. 

seorang rasul yang memberi peringatan kepada sebuah 
negeri melainkan orang-orang yang hidup mewah di negeri 
itu berkata: Sesungguhnya kami dapati datuk nenek kami 
berpegang dengan satu agama , lalu kami sekalian mengikut 
jejak mereka (23). Lalu Rasul itu bertanya: Apakah kamu 
(akan terus mengikut mereka) sekalipun aku telah membawa 
kepada kamu satu agama yang lebih memberi hidayat 
kepada kamu dari agama yang kamu dapati dipegang oleh 
datuk nenek kamu ? Jawab mereka: Sesungguhnya kami 
mengingkari agama yang kamu diutus untuk 
menyampaikannya (24). Kerana itu Kami balaskan 
keingkaran mereka , dan lihatlah bagaimana akibat yang 
telah menimpa para pendusta. "(25) 


Demikianlah ternyata bahawa tabi'at orang-orang 
yang menolak da'wah itu adaiah sama sahaja dan 
hujah-hujah mereka juga sama iaitu: 



"Sesungguhnya kami dapati datuk nenek kami berpegang 
dengan satu agama , lalu kami sekalian mengikut jejak 
mereka. "(23) 


Kemudian hati mereka terus ditutup dengan taklid 
itu dan akal mereka tidak dapat memikirkan sesuatu 
yang baru walaupun lebih baik dan lebih berguna, 
dan walaupun dikuatkan dengan alasan dan dalil. 
Oleh sebab itu akibatnya yang wajar tidak lain 
melainkan kebinasaan dan keseksaan untuk 
menghancurkan tabi'at yang buruk, yang tidak mahu 
membuka matanya untuk melihat, tidak mahu 
membuka pintu hatinya untuk merasa dan tidak 
mahu membuka akal fikirannya untuk mendapat jalan 
yang terang. 

Inilah akibat yang diterima oleh kaum-kaum yang 
ditayangkan kepada mereka supaya mereka 
mengetahui akibat jalan yang sedang diikuti mereka. 


(Kumpulan ayat-ayat 26 - 56) 

"Dan keriangilah ketika Ibrahim berkata kepada bapanya dan 
kepada kaumnya: Sesungguhnya aku membersihkan diriku 
dari apa yang kamu sembah (26). Melainkan Tuhan yang 
telah menciptakanku, kerana sesungguhnya Dia akan 
memberi hidayat kepadaku (27). Dan dia (Ibrahim) telah 
menjadi kaiimah tauhid itu kekal pada keturunannya supaya 
mereka kembali kepada Aliah (28). Malah aku telah memberi 
keni'matan kepada mereka dan datuk nenek mereka 
sehingga datanglah kebenaran (Al-Qur'an) kepada mereka 
dan seorang rasul yang memberi penerangan yang jelas (29). 
Dan apabila kebenaran (Al-Qudan) datang kepada mereka i, 
mereka pun berkata: Ini adalah suatu sihir dan kami sekalian 
tetap mengingkarinya (30). Dan mereka berkata: Sepatutnya 
Al-Qur'an ini diturunkan kepada seorang pembesar dari 
salah satu dari dua negeri ini (Makkah dan Ta'if) (31). 
Apakah mereka yang (bertugas) membahagi-bahagikan 
rahmat Tuhanmu ? Kamilah yang telah membahagi- 
bahagikan kehidupan mereka di antara mereka dalam hidup 
dunia ini [ dan Kamilah yang telah mengangkatkan darjat- 
darjat setengah-setengah mereka mengatasi setengah- 
setengah yang lain supaya setengah mereka dapat 
mengambil setengah yang lain sebagai pekerja. Dan rahmat 
Tuhanmu itu adalah lebih baik dari apa yang dikumpulkan 
mereka (32). Dan jika tidak kerana menghindari manusia 
menjadi satu umat yang satu (dalam kekufuran) tentulah 
Kami jadikan untuk orang-orang yang ingkarkan Allah Yang 
Rahman bumbung-bumbung perak bagi rumah-rumah 
mereka dan tangga-tangga (emas) yang dinaiki mereka (33). 

Dan pintu-pintu yang banyak bagi rumah-rumah mereka dan 
kerusi-kerusi untuk mereka bersandar di atasnya (34). Dan 
berbagai-bagai perhiasan. Dan semuanya itu hanyalah 
keni 1 matan dunia sahaja dan kehidupan Akhirat yang berada 
di sisi Tuhanmu itu adalah untuk orang-orang yang 
bertagwa. " (35). 



"Dan barang siapa yang buta dari mengingati Allah Yang 
Maha Penyayang nescaya Kami sediakan syaitan untuknya 
dan Dialah yang menjadi teman seiringannya (36). Dan 
sesungguhnya syaitan-syaitan inilah yang menghalangi 
mereka dari jalan yang benar, sedangkan mereka 
menyangka bahawa mereka telah mendapat hidayat (37). 
Sehingga apabila dia (si kafir) itu datang kepada kami (pada 
hari Qiamat) dia akan berkata (kepada syaitan): Alangkah 
baiknya jika jarak di antara aku dengan engkau adalah 
sejauh di antara Timur dan Barat , itulah sejahat-jahat teman 
seiringan (38). Dan (harapan kamu itu) tidak akan berfaedah 
kepada kamu pada hari ini, kerana kamu telah menganiayai 
diri kamu sendiri dan kerana kamu (dan teman kamu) akan 
berkongsi di dalam 'azab keseksaan (39). Apakah engkau 


dapat menjadikan si pekak itu mendengar atau dapat 
memberi hidayat kepada si buta dan kepada orang-orang 
yang berada di dalam kesesatan yang nyata? (40) Andainya 
Kami wafatkan engkau (sebelum sempat engkau melihat 
balasan Kami terhadap mereka ), maka Kami tetap 
menyeksakan mereka (41). Atau andainya Kami 
memperlihatkan 'azab yang Kami janjikan kepada mereka, 
maka Kami tetap menguasai mereka (42). Oleh itu 
berpeganglah dengan Al-Qur'an yang telah diwahyukan 
kepadamu. Sesungguh engkau berada di atas jalan yang 
lurus (43). Dan sesungguhnya Al-Qur'an merupakan 
peringatan kepadamu dan kepada kaummu, dan kamu 
sekalian kelak akan ditanya (44). Dan tanyakanlah para rasul 
Kami yang telah Kami utuskan sebelum engkau, apakah 
Kami jadikan selain dari Allah Yang Maha Penyayang tuhan- 
tuhan lain yang disembah mereka?" (45) 

"Dan sesungguhnya Kami utuskan Musa membawa mu'jizat- 
mu'jizat Kami kepada Fir'aun dan pembesar-pembesar 
kaumnya , iaiu ia berkata: Sesungguhnya aku adalah utusan 
Tuhan semesta alam (46). Dan apabila Dia datang kepada 
mereka membawa mu'jizat-mu'jizat Kami ; tiba-tiba mereka 
ketawakannya (47). Dan Kami tidak memperlihatkan sesuatu 
mu'jizat 'azab kepada mereka melainkan ianya lebih besar 
dari mu'jizat 'azab sebelumnya , dan Kami timpakan 'azab ke 
atas mereka supaya mereka pulang (ke jalan yang benar) 
(48). Dan mereka berkata: Wahai tukang sihir ! Do'akanlah 
kepada Tuhanmu untuk keselamatan kami dengan janji yang 
telah diberikan kepadamu. Sesungguhnya kami tetap akan 
menjadi orang-orang yang menerima petunjuk (49). Dan 
apabila Kami angkatkan 'azab itu dari mereka tiba-tiba 
mereka mungkir (50). Dan Fir'aun berseru kepada kaumnya 
dengan katanya: Wahai kaumku ! Bukankah kerajaan Mesir 
ini kepunyaanku dan bukankah sungai-sungai ini mengalir di 
bawah istanaku, tidakkah kamu sekalian melihat? (51) 
Bukankah aku lebih baik dari orang yang hina ini, yang 
hampir-hampir tidak mampu menyebutkan perkataan- 
perkataannya dengan jelas? (52) Sepatutnya dicampakkan 
kepadanya gelang-gelang emas atau datang bersama- 
samanya malaikat-malaikat sebagai pengiringnya (53). Lalu 
Fir'aun memperbodohkan kaumnya dan mereka pun patuh 
kepadanya. Sesungguhnya mereka adalah satu kaum yang 
fasiq (54). Apabila mereka menimbulkan kemurkaan Kami, 
maka Kami seksakan mereka dan Kami tenggelamkan 
seluruh mereka (55). Dan Kami jadikan mereka ikutan dan 
contoh teladan kepada orang-orang yang kemudian." (56) 


(Latar belakang dan pokok pembicaraan) 

Kaum Quraysy mendakwa bahawa mereka adalah 
dari zuriat Nabi Ibrahim a.s dan dakwaan ini adalah 
benar. Mereka juga mendakwa berpegang dengan 
agama Ibrahim, tetapi dakwaan ini adalah tidak 
benar, kerana Nabi Ibrahim a.s. telah mengumumkan 
agama tauhid itu dengan begitu kuat dan jelas, tiada 
sebarang kekeliruan dan kesamaran. Kerana agama 
tauhid inilah Ibrahim sanggup berpisah dengan bapa 
dan kaumnya setelah menghadapi percubaan 
membunuh dan membakarnya. Dan di atas agama 
tauhid inilah ditegakkan syari'atnya dan agama inilah 
yang diwasiatkan beliau kepada anak-anak cucunya. 
Tiada setompok bayang dan tiada seurat benang syirik 
pun di dalam agama ini. 


Di dalam pusingan ini Al-Qur'an mengembalikan 
mereka kepada hakikat sejarah supaya mereka 
menyemakkan dakwaan mereka berdasar hakikat ini. 
Kemudian Al-Qur'an mengisahkan bangkangan 
mereka terhadap kerasulan Nabi Muhammad s.a.w. 
dengan menyebutkan perkataan mereka: 

Isj 




"Dan mereka berkata: Sepatutnya Al-Qur'an ini diturunkan 
kepada seorang pembesar dari salah satu dari dua negeri ini 
(Makkah dan Ta'if)."(31) 


Al-Qur'an mengkritik perkataan mereka yang salah 
itu. Mereka telah tersasul dalam menentukan nilai- 
nilai sejati yang menjadi landasan hidup yang 
ditegakkan Allah di atasnya dan nilai-nilai palsu yang 


menghalangi mereka dari kebenaran dan hidayat. Dan 
selepas menjelaskan hakikat persoalan ini, AI-Qur'an 
menunjukkan kepada, mereka akibat yang telah 
menimpa orang-orang yang menolak pengajaran 
Allah setelah diterangkan sebab kebutaan mereka 
yang berpunca dari bisikan syaitan. Dan pada akhir 
pelajaran ini, Al-Qur'an berpaling pula kepada 
Rasulullah s.a.w. untuk menghibur dan 
menyenangkan hati beliau kerana da'wahnya telah 
ditolak oleh kaum Musyrikin yang buta mata hati itu. 
Beliau tidak berkuasa memberi hidayat kepada si buta 
dan tidak berkuasa menjadikan si pekak mendengar. 
Orang-orang yang kafir itu akan melihat balasan 
mereka sama ada mereka sempat melihat kemurkaan 
Allah atau Allah tangguhkan balasan itu. Kemudian 
Al-Qur'an mengarah Nabi s.a.w. supaya berpegang 
teguh dengan AI-Qur'an yang diwahyukan 
kepadanya, kerana wahyu itu benar dan ia dibawakan 
semua Rasul, kerana seluruh mereka membawa 
agama tauhid: 




"Dan tanyakanlah para rasul Kami yang telah'Kami utuskan 
sebelum engkau, apakah Kami jadikan selain dari Allah Yang 
Maha Penyayang tuhan-tuhan lain yang disembah 
mereka? "(45) 


Kemudian Ai-Qur'an mengisahkan satu babak dari 
kisah Musa a.s, iaitu babak yang menggambarkan 
kejadian yang sama yang berlaku kepada orang-orang 
Arab bersama Rasul mereka. Kejadian itu seolah-olah 
merupakan cetakan ulangan yang merakamkan 
bangkangan-bangkangan yang sama dengan 
bangkangan-bangkangan yang dikemukakan kaum 
Musyrikin Arab itu. Babak itu juga memerikan 
kebanggaan Fir'aun dan pembesar-pem besarnya 
dengan nilai yang sama dengan nilai yang dibangga- 
banggakan oleh kaum Musyrikin. 




(Pentafsiran ayat-ayat 26-35) 

<A 2>Jj Pt $ % 






"Dan kenangilah ketika Ibrahim berkata kepada bapanya dan 
kepada kaumnya: Sesungguhnya aku membersihkan diriku 
dari apa yang kamu sembah (26). Melainkan Tuhan yang 
telah menciptakanku, kerana sesungguhnya Dia akan 
memberi hidayat kepadaku. "(27) 


Penemuan r Aqidah Tauhid Oleh Nabi Ibrahim a.s. 

Da'wah tauhid yang ditolak oleh kaum Musyrikin itu 
ialah da'wah moyang mereka Ibrahim a.s. Itulah 
da'wah beliau yang dihadapkan kepada bapanya dan 

kepada kaumnya, dan dengan da'wah inilah beliau 
menentang 'aqidah mereka yang batil. Beliau tidak 
hanyut di belakang ibadat-ibadat mereka yang 
diwarisi turun temurun. Dan beliau tidak berpegang 
dengan 'aqidah itu kerana semata-mata mendapati 
bapa dan kaumnya berpegang dengannya, malah 
beliau berterus-terang dengan mereka sewaktu 
mengumumkan bahawa beliau secara mutlak 
berlepas diri dari 'aqidah mereka. Beliau 
mengumumkan dengan kata-kata yang jelas dan 
terus-terang sebagaimana diceritakan oleh Al-Qur'an: 



Sesungguhnya aku membersihkan diriku dari apa 

yang kamu sembah. "(26) 

"Melainkan Tuhan yang telah menciptakanku, kerana 
sesungguhnya Dia akan memberi hidayat kepadaku. "(27) 


Dari percakapan Nabi Ibrahim a.s. yang 
membersihkan dirinya dari tuhan-tuhan yang 
disembah oleh kaumnya kecuali Allah yang 
menciptakannya ternyata bahawa mereka tidak 
mengingkarkan kewujudan Allah, malah mereka 
mempersekutukan Allah dan menyembah tuhan- 
tuhan yang lain di samping Allah. Beliau 
membersihkan dirinya dari tuhan-tuhan yang 
disembah mereka dan beliau kecualikan Allah dan 
menyifatkan-Nya dengan sifat-Nya yang wajar 
disembah, iaitu Allah telah menciptakannya dan 
kerana itu Dialah yang layak disembah. Beliau juga 
telah menyatakan keyakinannya bahawa Allah akan 
memberi hidayat kepadanya dengan alasan kerana 
Dialah yang menciptakannya dengan tujuan untuk 
memberi hidayat kepadanya dan kerana itu Dia lebih 
mengetahui bagaimana hendak memberi hidayat 
kepadanya. 


Ibrahim telah memperjuangkan kalimat tauhid yang 
menjadi landasan hidup manusia dan disaksikan 
seluruh alam al-wujud: 



"Dan dia (Ibrahim) telah menjadikan kalimat tauhid itu kekal 
pada keturunannya supaya mereka kembali kepada 
Allah." (28) 


Nabi Ibrahim a.s. telah mengambil bahagian yang 
paling besar dalam menegakkan kalimat tauhid di 
bumi ini dan menyampaikannya kepada generasi- 
generasi kemudiannya melalui zuriat keturunannya. 
Kalimat tauhid ini telah diperjuangkan oleh rasul-rasul 
dari anak-anak cucunya dan di antaranya ialah tiga 
Rasul UIul-Azmi iaitu Musa, 'Isa dan Muhammad 
selaku penamat sekalian Rasul 'alaihimu salawatullah 
wasalamuhu. Dan pada hari ini setelah berlalunya 
puluhan kurun terdapat lebih dari seribu juta pengikut 
agama-agama besar yang berpegang dengan kalimat 
tauhid yang diperjuangkan oleh moyang mereka Nabi 
Allah Ibrahim as. Dialah yang telah menjadikan 
kalimat tauhid ini kekal dalam keturunannya. 


Walaupun di antara mereka ada yang sesat dan 
menyeleweng darinya, namun kalimat itu tetap kekal 
tidak hilang, teguh tidak bergoncang dan terang tidak 
dapat dikelirukan oleh kebatilan. 



". Supaya mereka kembali kepada Allah. "(28) 

Yakni kembali kepada Allah yang telah menciptakan 
mereka supaya mereka mengenali-Nya dan beribadat 
kepada-Nya dan kembali kepada agama benar yang 
tunggal supaya mereka memahami dan 
mematuhinya. 

Umat manusia pernah mengetahui kalimat tauhid 
ini sebelum Nabi Ibrahim a.s. lagi, tetapi kalimat ini 
tidak bertapak kukuh di bumi ini melainkan selepasi 
Ibrahim. Mereka telah mengenali kalimat ini di atas 
lidah Nuh, Hud, Soleh dan mungkin Idris dan lainnya 
dari rasul-rasul yang tidak mempunyai zuriat 
keturunan yang bersambung-sambung yang 
berpegang dengan kalimat itu dan hidup dengannya 
serta berjuang kerananya. Apabila umat manusia 
mengenali kalimat ini di atas lidah Ibrahim, maka ia 
terus bersambung-sambung pada zuriat 
keturunannya, dan selepas beliau bangkit pula para 
rasul memperjuangkannya. Mereka bangkit 
bersambung-sambung tidak putus-putus hingga 
akhirnya sampai kepada anak cucunya yang akhir dari 
keturunan Ismail iaitu Nabi Muhammad s.a.w. 
penamat sekalian Rasul. Beliaulah anak cucu-nya yang 
paling mirip rupa parasnya dengan Nabi Ibrahim. 1 
Beliaulah pejuang kalimat tauhid dalam gambarannya 
yang akhir dan sempurna yang menjadikan seluruh 
hidup manusia berlegar di sekitar kalimat ini dan 
menjadikan kalimat ini mempunyai pengaruh dan 
kesannya dalam setiap kegiatan dan pemikiran 
manusia. 

Inilah kisah tauhid sejak lahirnya moyang mereka 
Ibrahim yang mereka hubungkan keturunan mereka 
dengannya. Dan inilah kalimat tauhid yang dijadikan 
Ibrahim kekal di dalam keturunannya. Inilah kalimat 
yang datang kepada generasi manusia di atas lidah 
seorang dari keturunan Ibrahim. Kini bagaimana pula 
kalimat ini disambut oleh orang-orang Arab yang 
mengaku mempunyai hubungan dengan Ibrahim dan 
mengikut agama Ibrahim? 

Mereka telah dilalui zaman yang begitu jauh. 
Mereka telah dikurniakan keni’matan oleh Allah 
generasi demi generasi, dan oleh kerana terlalu lama 


Dari Jabir dari Rasulullah s. a. w. sabdanya: ” Telah 
ditunjukkan kepadaku para Nabi dan aku dapati Musa a.s. 
seorang lelaki yang sukar ditanding, la seolah-olah mirip 
dengan lelaki qabilah Syanu’ah. Aku melihat ' Isa putera 
Maryam a.s. dan aku dapati rupa parasnya mirip dengan 
Vrwah ibn Mas‘ud dan aku melihat Ibrahim a. s. dan tiba-tiba 
aku dapati rupa parasnya mirip dengan rupa paras sahabat 
kamu. ” (Beliau maksudkan dengan sahabat kamu itu ialah 
dirinya sendiri yang beliau sifatkannya sebagai sahabat dan 
teman kepada mereka). 

mereka lupa kepada agama Ibrahim dan akhirnya 
kalimat tauhid menjadi sesuatu yang asing dan tidak 
dikenali mereka dan mereka telah menyambut Rasul 
yang memperjuangkan kalimat ini dengan sambutan 
yang amat buruk. Mereka menilaikan agama samawi 
ini dengan ukuran-ukuran bumi menyebabkan segala 
neraca pertimbangan mereka meleset dan tidak betul: 



"Malah aku telah memberi keni'matan kepada mereka dan 
datuk nenek mereka sehingga datanglah kebenaran (Ai- 
Qur'an) kepada mereka dan seorang rasul yang memberi 
penerangan yang jelas (29). Dan apabila kebenaran (Al- 
Qur'an) datang kepada mereka , mereka pun berkata: Ini 
adalah suatu sihir dan kami sekalian tetap mengingkarinya 
(30). Dan mereka berkata: Sepatutnya Al-Qur'an ini 
diturunkan kepada seorang pembesar dari salah satu dari 
dua negeri ini (Makkah dan Ta'if) (31). Apakah mereka yang 
(bertugas) membahagi-bahagikan rahmat Tuhanmu? 
Kamilah yang telah membahagi-bahagikan kehidupan 
mereka di antara mereka dalam hidup dunia ini, dan Kamilah 
yang telah mengangkatkan darjat-darjat setengah-setengah 
mereka mengatasi setengah-setengah yang lain supaya 
setengah mereka dapat mengambil setengah yang lain 
sebagai pekerja. Dan rahmat Tuhanmu itu adalah lebih baik 
dari apa yang dikumpulkan mereka (32). Dan jika tidak 


kerana menghindari manusia menjadi satu umat yang satu 
(dalam kekufuran) tentulah Kami jadikan untuk orang-orang 
yang ingkarkan Allah Yang Rahman bumbung-bumbung 
perak bagi rumah-rumah mereka dan tangga-tangga (emas) 
yang dinaiki mereka (33). Dan pintu-pintu yang banyak bagi 
rumah-rumah mereka dan kerusi-kerusi untuk mereka 
bersandar di atasnya (34). Dan berbagai-bagai perhiasan. 
Dan semuanya itu hanyalah keni'matan dunia sahaja dan 
kehidupan Akhirat yang berada di sisi Tuhanmu itu adalah 
untuk orang-orang yang bertagwa. "(35) 


Ayat ini mengalihkan pembicaraannya dari cerita 
Ibrahim kepada pembicaraan dengan kaum Musyrikin 
yang hadir: 



"Malah aku telah memberi keni'matan kepada mereka dan 
datuk nenek mereka sehingga datanglah kebenaran (Al- 
Qur'an) kepada mereka dan seorang rasul yang memberi 
penerangan yang jelas. "(29) 


Dengan pengalihan pembicaraan ini seolah-olah Al- 
Qur'an berkata: Marilah kita tinggalkan cerita Ibrahim 
kerana dia tidak mempunyai apa-apa hubungan 
dengan mereka, dan marilah kita berbicara mengenai 
kaum Musyrikin yang tidak mempunyai apa-apa 
hubungan dengan Ibrahim. Sebenarnya mereka dan 
datuk nenek mereka telah dikurniakan keni'matan- 
keni’matan dan telah dipanjangkan masa keturunan 
mereka sehingga datangnya agama yang benar yang 
terkandung di dalam Al-Qur'an dan datangnya 
seorang rasul memberi penerangan yang jelas dan 
menawarkan agama yang benar ini dengan terang 
dan nyata. 


"Dan apabila kebenaran (AI-QuKan) datang kepada mereka , 
mereka pun berkata: Ini adalah suatu sihir dan kami sekalian 
tetap mengingkarinya. "(30) 


AI-Qur'an yang benar itu tidak bercampuraduk 
dengan sihir kerana Al-Qur'an itu jelas dan terang, itu 
hanya dakwaan semata-mata dan merekalah orang 
yang pertama mengetahui kebatilannya. Pembesar- 
pembesar Quraysy itu memang tahu bahawa Ai- 
Qur'an itu benar, tetapi mereka hanya menipu orang 
ramai di belakang mereka lalu menuduh Al-Qur'an 
sebagai sihir dan mereka mengisytiharkan kekufuran 
mereka dan berkata tegas: 

U 

"Kami sekalian tetap mengingkarinya" (30) 

dengan tujuan untuk meyakinkan orang ramai 
bahawa apa yang dikatakan mereka adalah benar dan 
dengan itu orang ramai terus mengikut mereka 
melalui pengaruh saranan dan mengikut tindak- 
tanduk mereka, samalah dengan para pembesar dari 
semua kaum yang menipu orang ramai kerana takut 
orang ramai terlepas dari pengaruh mereka dan 

beriman kepada agama tauhid yang akan 
menggugurkan seluruh mereka, di mana tiada yang 
disembah dan ditakuti melainkan hanya Allah Yang 
Maha Tinggi dan Maha Besar sahaja. 

Kemudian Al-Qur'an mengisahkan perbuatan 
mereka yang mencampuradukkan nilai-nilai dan 
neraca-neraca pertimbangan apabila mereka 
membantah pemilihan Aliah yang telah memilih 
Muhammad s.a.w. sebagai Rasul-Nya untuk 
membawa kebenaran dan nur kepada mereka: 




"Dan mereka berkata: Sepatutnya A!-Qur'an ini diturunkan 
kepada seorang pembesar dari salah satu dari dua negeri ini 
(Makkah dan Ta'if)."(31) 

Bantahan Kaum Musyrikin Terhadap Pemilihan Nabi 

Muhammad s.a,w. Sebagai Rasul Berdasarkan Neraca 
Pertimbangan Mereka 

Mereka maksudkan dua negeri itu ialah Makkah 
dan Ta'if Rasulullah s.a.w. adalah dari suku Quraysy 
yang terkemuka dan dari keluarga Bani Hasyim yang 
terkemuka. Mereka adalah golongan orang-orang 
Arab yang mulia. Rasulullah s.a.w. juga terkenal 
dengan akhlak-akhlaknya yang mulia di dalam 
masyarakatnya sebelum dibangkitkan menjadi Rasul, 
tetapi beliau bukan pemimpin qabilah dan bukan 
ketua suku dalam masyarakat yang amat berbangga 
dengan nilai-nilai kebesaran suku. Inilah yang 
dimaksudkan oleh orang-orang yang berkata: 


". Sepatutnya AI~Qur'an ini diturunkan kepada 

seorang pembesar dari salah satu dari dua negeri ini 
(Makkah dan Ta'if). "(31) 

Allah lebih mengetahui di manakah hendak 
meletakkan risalah-Nya. Dia memilih tokoh yang layak 
untuk memikul risalah itu. Mungkin Allah S.W.T. tidak 
menghendaki untuk menjadikan risalah ini bersandar 
kepada sandaran yang berada di luar tabi'atnya, atau 
bersandar kepada kekuatan yang berada di luar 
hakikatnya. Oleh kerana itu Allah memilih seorang 
lelaki yang keistimewaannya adalah terletak pada 
akhlaknya yang mulia yang merupakan sifat dan 

tabi'at dari da'wah ini Dan sifatnya yang paling 

nyata ialah keikhlasan yang merupakan hakikat dari 
da'wah ini. Allah tidak memilih pemimpin qabilah dan 
tidak pula ketua suku, tidak pula orang yang 
berpangkat dan tidak pula seorang hartawan untuk 
menjadi Rasul supaya tidak ada mana-mana nilai bumi 
bercampuraduk dengan da'wah yang turun dari langit 
itu dan supaya da'wah itu tidak terhias dengan mana- 
mana hiasan bumi yang bukan dari hakikat da'wah, 
dan supaya di sana tidak ada mana-mana pengaruh 
luar yang menemani da'wah dan seterusnya supaya 
da'wah tidak dimasuki si tamak dan tidak ditolak oleh 
orang yang berhati suci. 





< ^ 

-Vl* 




Tetapi kaum Musyrikin yang terpengaruh dengan 
keni'matan dunia dan tidak memahami tabi'at da'wah 
samawi itu terus membantah: 


Sepatutnya Al-Qudan ini diturunkan kepada seorang 

pembesar dari salah satu dari dua negeri ini (Makkah dan 
Taif)."(31) 


Al-Qur'an memberi jawapan mengecam bantahan 
mereka terhadap rahmat Allah yang telah memilih 
Rasul-Nya dari hamba-hamba-Nya yang dikehendaki 
oleh-Nya, juga mengecam perbuatan mereka yang 
telah mencampuradukkan di antara nilai-nilai bumi 
dan nilai-nilai langit sambil menerangkan kepada 
mereka hakikat nilai-nilai yang dibanggakan mereka 
dan mutunya yang sebenar di dalam neraca 
pertimbangan Allah: 



"Apakah mereka yang (bertugas) membahagi-bahagikan 
rahmat Tuhanmu? Kamilah yang telah membahagi- 
bahagikan kehidupan mereka di antara mereka dalam hidup 
dunia ini, dan Kamilah yang telah mengangkatkan darjat- 
darjat setengah-setengah mereka mengatasi setengah- 
setengah yang lain supaya setengah mereka dapat 
mengambil setengah yang lain sebagai pekerja. Dan rahmat 
Tuhanmu itu adalah lebih baik dari apa yang dikumpulkan 
mereka. "(32) 


Apakah mereka pula yang membahagikan rahmat 
Tuhanmu? Sungguh aneh! Apa kena mengena 
mereka dengan rahmat Tuhanmu? Sedangkan 
mereka tidak memiliki sesuatu apa untuk diri mereka 
dan tidak berkuasa mengadakan rezeki untuk diri 
mereka hinggakan rezeki hidup di dunia,yang sedikit 
ini pun. Kamilah yang mengurniakan kepada mereka. 
Kamilah yang membahagi-bahagikannya di antara 
mereka mengikut kebijaksanaan dan perencanaan 
Kami untuk memakmurkan bumi ini dan 
menyuburkan kehidupan. 



Kamilah yang telah membahagi-bahagikan 

kehidupan mereka di antara mereka dalam hidup dunia ini, 
dan Kamilah yang telah mengangkatkan darjat-darjat 
setengah-setengah mereka mengatasi setengah-setengah 
yang lain supaya setengah mereka dapat mengambil 
setengah yang lain sebagai pekerja." (32) 

Pengagihan Rezeki Yang Tidak Sama Dalam 
Kehidupan Dunia 

Rezeki dalam kehidupan dunia ini adalah mengikut 
bakat-bakat kebolehan individu-individu masing- 
masing, juga mengikut suasana-suasana hidup dan 
hubungan-hubungan di dalam masyarakat. Nisbah 
agihan pendapatan di antara individu-individu dan 
kelompok-kelompok itu adalah bergantung kepada 
faktor-faktor tersebut yang berlain-lainan dari satu 
alam sekitar ke satu alam sekitar, dari satu masa ke 
satu masa, dari satu masyarakat ke satu masyarakat 
mengikut sistem hidup masing-masing serta 
hubungan-hubungan dan suasana-suasana umum 
seluruhnya. Tetapi sifat yang kekal dalam pendapatan 
yang tidak pernah berubah selama-lamanya walaupun 
di dalam masyarakat-masyarakat bikinan yang 
diperintah dengan berbagai-bagai ideologi yang 
terpimpin yang mengawal pengeluaran dan 
pengagihan pendapatan ialah kadar pendapatan itu 
adalah tetap berbeza-beza dan tidak sama di antara 
individu-individu. 

Sebab-sebab perbezaan dan ketidaksamaan itu 
adalah berlain-lainan mengikut kelainan masyarakat, 
sistem dan peraturan-peraturannya, tetapi sifat 
ketidaksamaan atau berlain-lainan kadar pendapatan 
itu tetap selama-lamanya wujud dan tidak pernah 
berlaku satu hari pun, walaupun di dalam masyarakat- 
masyarakat bikinan yang diperintah dengan ideologi- 
ideologi yang terpimpin (seperti komunisme), bahawa 
seluruh individu itu dapat mencapai kadar 
pendapatan yang sama. 



". Kamilah yang telah mengangkatkan darjat-darjat 

setengah-setengah mereka mengatasi setengah-setengah 
yang lain. "(32) 

Hikmat dari perbezaan pendapatan rezeki yang 
dapat diperhatikan di setiap zaman dan di setiap alam 
sekitar dan di setiap masyarakat ialah: 



" Supaya setengah mereka dapat mengambil setengah 

yang lain sebagai pekerja."(32) 

Yakni supaya kamu dapat mempergunakan satu 
sama lain. Putaran roda kehidupan mempastikan 
adanya setengah-setengah manusia mempergunakan 
setengah yang lain, tetapi ini bukan bererti satu 
golongan menindas atau menguasai golongan yang 
lain atau satu individu menindas dan menguasai 
individu yang lain. Tidak sekali-kali begitu! Kerana 
pengertian seperti itu amat dangkal dan dungu tidak 
sejajar dengan firman Ilahi yang kekal. Maksud dan 
pengertian firman ini adaiah lebih kekal dari segala 
perubahan atau perkembangan yang berlaku di dalam 
kedudukan kelompok-kelompok manusia dan lebih 
jauh jangkauannya dari sesuatu keadaan yang berlalu 
dan dari sesuatu keadaan yang mendatang. Seluruh 
manusia mempergunakan satu sama lain dan roda 


kehidupan itu berputar dengan semua orang dan 
mempergunakan satu sama lain dalam setiap keadaan 
dan situasi. Orang yang mempunyai pendapatan yang 
kecil dipergunakan oleh orang yang mempunyai 
pendapatan yang besar dan demikianlah juga 
sebaliknya. Orang yang mempunyai pendapatan yang 
besar ini dipergunakan supaya ia mengumpul 
kekayaan dan dari kekayaan ini ia menyarakan 
hidupnya dan melabur mencari rezeki dan kedua- 
duanya mempergunakan satu sama lain. Perbezaan 
dalam pendapatan rezeki inilah yang menyebabkan 
manusia mempergunakan satu sama lain dalam roda 
pusingan hidup. Buruh dipergunakan untuk 
melaksanakan kerja jurutera dan majikan, sedangkan 
jurutera juga dipergunakan untuk kepentingan buruh 
dan majikan dan dalam satu waktu majikan juga 
dipergunakan untuk kepentingan jurutera dan buruh. 
Semua mereka dipergunakan untuk melaksanakan 
tugas khilafah di bumi melalui perbezaan kebolehan 
dan bakat, juga melalui perbezaan kerja dan hasil 
pendapatan. 

Saya kira ramai dari pejuang-pejuang isme 
terpimpin menggunakan ayat ini sebagai sasaran 
untuk mereka menyerang Islam dan sistem sosio- 
ekonominya. Begitu juga saya kira setengah-setengah 
orang Islam berdiri terumbang-ambing di hadapan 
ayat ini seolah-olah mereka hendak mempertahankan 
Islam dari tuduhan menentukan perbezaan-perbezaan 
dalam pencapaian pendapatan rezeki di antara 
manusia dan tuduhan menentukan bahawa manusia 
itu tidak sama dalam pendapatan rezeki supaya 
mereka dapat mempergunakan satu sama lain. 

Saya kira masanya telah tiba kepada pemeluk- 
pemeluk Islam supaya mengambil sikap berbangga 
dengan keislaman mereka secara terus-terang, 
bukannya mengambil sikap mempertahankan diri dari 
tuduhan yang remeh, kerana Islam menegakkan 
hakikat-hakikat hidup yang kekal yang tersemat 
dalam fitrah alam al-wujud, iaitu hakikat yang tetap 
seteguh langit dan bumi dan seteguh undang- 
undangnya yang tidak pernah meleset dan 
bergoncang. 

Tabi'at hidup umat manusia ini adalah ditegakkan di 
atas asas perbezaan kebolehan-kebolehan individu- 
individu dan perbezaan daya pencapaian seseorang 
dalam pekerjaannya, juga perbezaan pencapaian 
mutu pekerjaannya. Perbezaan itu perlu untuk 
pelbagaian peranan jenis-jenis kerja yang diperlukan 
oleh urusan pentadbiran khilafah di bumi ini. 
Andainya seluruh manusia itu merupakan cetakan 
ulangan yang sama tentulah kehidupan di bumi tidak 
mungkin wujud dengan gambaran-gambaran yang 
ada pada hari ini dan sudah tentu terdapat terlalu 
banyak pekerjaan yang terbengkalai kerana tidak ada 
kelayakan- kelayakan yang diperlukan dan kerana 
tidak ada orang-orang yang mampu 
melaksanakannya. Allah yang telah menciptakan 
hayat supaya berkekalan dan subur itu telah mencipta 
bakat-bakat kebolehan yang berlain-lainan mengikut 

kelainan tugas-tugas dan peranan-peranan yang 
dikehendaki. Dan dari perbezaan tugas-tugas dan 
peranan-peranan inilah lahirnya perbezaan 
pendapatan rezeki. Ini adalah satu prinsip. Adapun 
nisbah perbezaan pendapatan rezeki, maka ia berlain- 
lainan dari satu masyarakat ke satu masyarakat dan 
dari satu sistem ke satu sistem, tetapi ia tidak dapat 
menolak prinsip fitrah yang selaras dengan tabi'at 
hayat yang diperlukan untuk kesuburan kehidupan. 
Oleh kerana itu pejuang-pejuang isme bikinan yang 
berhempas pulas berjuang tidak berupaya untuk 
menyamakan di antara upah buruh dengan upah 
jurutera, di antara gaji perajurit dengan gaji general 
walau bagaimana kuat sekalipun mereka bekerja 
untuk menegakkan isme mereka. Mereka telah tewas 
di hadapan undang-undang Ilahi yang diterangkan 
oleh ayat dari kalam Allah ini yang menjelaskan salah 
satu dari undang-undang hidup yang tetap. 

Itulah kedudukan rezeki dan kehidupan di dunia ini 
dan di sebalik hidup dunia ini terdapat pula rahmat 
istimewa Allah: 


Dan rahmat Tuhanmu itu adalah lebih baik dari apa 
yang dikumpulkan mereka. "(32) 

Allah memilih untuk menerima rahmat istimewa ini 
siapa sahaja yang dikehendaki-Nya dari mereka yang 
benar-benar layak untuk menerimanya. Dan rahmat 
ini tidak mempunyai apa-apa hubungan, dengan 
harta benda hidup dunia dan tidak ada apa-apa 
hubungan dengan nilai-nilai hidup dunia, kerana nilai- 
nilai hidup dunia amat kecil di sisi Allah, kerana itulah 
keni'matan dunia ini dapat dikongsi oleh orang-orang 
yang baik dan orang-orang yang fasiq, dapat dini'mati 
oleh orang-orang yang soleh dan orang-orang yang 
jahat, sedangkan rahmat Allah di Akhirat hanya 
dikurniakan kepada hamba-hamba-Nya yang terpilih 
sahaja. 




Nilai-nilai keni'matan di bumi ini begitu kecil dan 
murah hingga jika Allah kehendaki nescaya Dia 
limpahkannya dengan seluas-luasnya kepada orang- 
orang kafir andainya tidak dikhuatiri menjadi fitnah 
kepada manusia yang akan menghalangi mereka dari 
beriman kepada Allah: 



^ 05 - 





"Dan jika tidak kerana menghindari manusia menjadi satu 
umat yang satu (dalam kekufuran) tentulah Kami jadikan 
untuk orang-orang yang ingkarkan Allah Yang Rahman 
bumbung-bumbung perak bagi rumah-rumah mereka dan 
tangga-tangga (emas) yang dinaiki mereka (33). Dan pintu- 
pintu yang banyak bagi rumah-rumah mereka dan kerusi- 
kerusi untuk mereka bersandar di atasnya (34). Dan 
berbagai-bagai perhiasan. Dan semuanya itu hanyalah 
keni'matan dunia sahaja dan kehidupan Akhirat yang berada 
di sisi Tuhanmu itu adalah untuk orang-orang yang 
bertaqwa."(35) 

Jika tidak kerana dikhuatiri menjadi fitnah kepada 
manusia - Dan Allah Maha Mengetahui kelemahan 
mereka dan kekuatan pengaruh harta benda dunia di 
hati mereka - nescaya Allah jadikan untuk orang- 
orang yang kafir terhadap Allah Yang Maha 
Penyayang - yang memiliki rahmat-rahmat yang amat 
besar dan mendalam - rumah-rumah yang 
berbumbungkan perak dan bertangga emas dan 
rumah-rumah yang mempunyai pintu-pintu yang 
banyak, dan istana-istana yang mempunyai kerusi- 
kerusi indah untuk berehat dan berbagai-bagai 
perhiasan yang cantik.... Pemberian yang melimpah- 
ruah itu adalah sebagai tanda murahnya nilai-nilai 
perak, emas, perhiasan dan keni'matan dunia hingga 
diberikan begitu murah kepada orang-orang yang 
tidak beriman kepada Allah Yang Maha Penyayang. 

"Dan semuanya itu hanyalah keni'matan dunia sahaja."(35) 

Yakni keni'matan yang fana yang tidak melebihi 
sempadan dunia dan keni'matan yang sedikit yang 
hanya layak dengan kehidupan dunia. 



"... Dan kehidupan Akhirat yang berada di sisi Tuhanmu itu 
adalah untuk orang-orang yang bertaqwa. "(3 5) 

Di Antara Keni'matan Dunia Dan Keni'matan Akhirat 

Merekalah orang-orang yang dimuliakan di sisi Allah 
kerana taqwa mereka. Allah menyediakan di sisi-Nya 
keni'matan-keni'matan yang lebih mulia dan kekal 
untuk mereka. Allah mengutamakan mereka dengan 
ni'mat-ni'mat yang lebih tinggi dan mahal yang 
membezakan mereka dari orang-orang kafir yang 
dikurniakan ni'mat-ni'mat yang murah sama seperti 
ni'mat-ni'mat yang dikurniakan kepada haiwan. 

Harta benda keni'matan dunia yang dicontohkan 
Allah dengan kekayaan, perhiasan dan kesenangan 
adalah memfitnahkan manusia yang ramai dan lebih 
memfitnahkan lagi apabila mereka melihat 
keni'matan-keni'matan itu berada di tangan manusia- 
manusia kafir yang jahat dan melihat tangan orang- 
orang yang beriman dan soleh kosong darinya atau 
melihat golongan yang akhir ini hidup dalam 
kesusahan dan penderitaan, sedangkan golongan 
yang pertama hidup dengan penuh kekuatan, 
kekayaan, kekuasaan dan kebanggaan, Allah amat 
mengetahui kesan fitnah seperti ini pada hati 
manusia, dan kerana itu Dia mendedahkan kepada 

mereka betapa kecil dan murahnya nilai-nilai seperti 
itu di sisi-Nya dan betapa tinggi dan mahalnya 
keni'matan-keni'matan yang disediakan oleh-Nya 
untuk orang-orang Mu'min yang baik. Dan hati yang 
Mu'min itu tentulah merasa senang dan yakin dengan 
apa yang dipilih Allah untuk orang-orang Mu’min 
yang baik dan untuk orang-orang kafir yang fasiq. 

Kaum Musyrikin yang membantah pemilihan Allah 
yang telah memilih seorang lelaki yang tidak 
mempunyai sebarang harta kekayaan dunia dan 
menilai seorang dengan pangkat dan kekayaan yang 
dimilikinya akan melihat dari ayat-ayat ini betapa 
rendah dan kecilnya nilai harta benda dunia ini di sisi 
Allah. Ni’mat-ni'mat harta benda dunia itu diberikan 
kepada orang-orang kafir yang paling jahat dan 
paling dibenci di sisi Allah dan pemberian itu tidak 
menandakan kehampiran mereka kepada Allah, tidak 
membayangkan keredhaan-Nya dan tidak menunjuk- 
kan pilihan-Nya. 

Demikianlah Ai-Qur'an meletakkan segala sesuatu 
pada tempatnya yang wajar dan menerangkan 
undang-undang Allah dalam pembahagian rezeki- 
rezeki di dunia dan di Akhirat, juga menjelaskan 
hakikat-hakikat niiai yang kekal di sisi Allah. Ini adalah 
sebagai jawapan kepada kaum Musyrikin yang 
membantah kerasulan Muhammad dan penilaian 
Allah yang telah memilih beliau dan menolak 
pemilihan pembesar-pembesar yang berkuasa. 

Demikianlah Al-Qur'an meletakkan dasar-dasar asasi 
dan hakikat-hakikat mutlak yang tidak bergoncang 
dan berubah, yang tidak dijejaskan oleh 
perkembangan-perkembangan hidup, kelainan 
sistem-sistem hidup, aliran-aliran faham atau isme- 
isme dan kepelbagaian alam sekitar dan masyarakat. 
Di sana ada undang-undang hidup yang tetap dan 
seluruh hidup adalah berkisar di dalam lingkungannya 
dan tidak terkeluar darinya. Orang-orang yang sibuk 
terpengaruh dengan gejala-gejala yang berubah-ubah 
hingga tidak memerhatikan hakikat-hakikat yang 
tetap tidak dapat memahami undang-undang Ilahi ini, 
iaitu undang-undang yang mengumpulkan di antara 
kemantapan dan perubahan di dalam jantung hayat 
dan di dalam peringkat-peringkat perkembangan 
hayat. Mereka menyangka bahawa perkembangan 
dan perubahan itu merangkul hakikat-hakikat segala 
sesuatu di samping merangkul rupa bentuknya yang 
lahir. Mereka menyangka bahawa perkembangan 
yang berterusan itu tidak dapat mewujudkan asas- 
asas yang tetap bagi sesuatu urusan dan mereka 
ingkar bahawa di sana adanya undang-undang yang 
tetap selain dari undang-undang perkembangan yang 
berterusan. Inilah satu-satunya undang-undang yang 
tetap yang dipercayai mereka. Tetapi bagi kita yang 
menganut ‘aqidah Islam, kita melihat dalam relaiti 
hidup bukti yang membenarkan apa yang telah 
diterangkan Allah, iaitu di sana wujudnya 
kemantapan dan perubahan yang saling 
bergandingan dalam setiap sudut dari sudut-sudut 
alam buana dan dalam setiap aspek dari aspek-aspek 


hayat. Sebagai contoh yang paling dekat di hadapan 
kita tentang pergandingan ini ialah wujudnya 
kemantapan perbezaan pendapatan rezaki di antara 
orang ramai dan wujudnya perubahan nisbah, 
perubahan pendapatan dan faktor-faktornya di dalam 
berbagai-bagai sistem dan berbagai-bagai 

masyarakat, dan pergandingan yang seperti ini juga 
berlaku pada yang lain dari contoh ini. 

****** 

(Pentafsiran ayat-ayat 36 - 39) 

Setelah menerangkan betapa kecilnya nilai harta 
benda dan keni'matan dunia di sisi Allah dan setelah 
menyatakan bahawa keni'matan-keni'matan yang 
dikurniakan kepada orang kafir yang jahat itu tidaklah 
menunjukkan bahawa mereka mempunyai 

kedudukan yang mulia di sisi Allah dan tidaklah 
menandakan bahawa mereka telah mencapai 
kejayaan, dan setelah menjelaskan bahawa 
keni'matan-keni'matan di Akhirat itu adalah 
disediakan untuk orang-orang yang bertaqwa, maka 
Al-Qur'an terus menerangkan pula kesudahan- 
kesudahan untung nasib orang-orang yang mendapat 
keni'matan-keni'matan dunia itu sedangkan mereka 
buta dari mengingati Allah dan meninggalkan 
keta'atan-keta'atan yang melayakkan mereka untuk 
menerima rezeki Akhirat yang disediakan untuk 
orang-orang yang bertagwa: 



"Dan barang siapa yang buta dari mengingati Ailah Yang 
Maha Penyayang nescaya Kami sediakan syaitan untuknya 
dan dialah yang menjadi teman seiringannya (36). Dan 
sesungguhnya syaitan-syaitan inilah yang menghalangi 
mereka dari jalan yang benar, sedangkan mereka 
menyangka bahawa mereka telah mendapat hidayat (37). 
Sehingga apabila dia (si kafir) itu datang kepada Kami (pada 
hari Qiamat) dia akan berkata (kepada syaitan): Alangkah 
baiknya jika jarak di antara aku dengan engkau adalah 
sejauh di antara Timur dan Barat ; itulah sejahat-jahat teman 
seiringan (38). Dan (harapan kamu itu) tidak akan berfaedah 
kepada kamu pada hari ini, kerana kamu telah menganiayai 
diri kamu sendiri dan kerana kamu (dan teman kamu) akan 
berkongsi di dalam 'azab keseksaan. "(39) 

Kata-kata "o^" itu mengerikan kerabunan atau 
kebutaan mata yang menghalangkan seseorang dari 
melihat dan biasanya berlaku ketika mata 
menghadapi cahaya yang terang yang tidak 
membolehkannya melihat atau ketika diselubungi 
kegelapan, di mana mata yang lemah tidak dapat 
melihat dengan jelas. Kadang-kadang kerabunan 
mata itu berpunca dari sesuatu penyakit yang 
tertentu. 

Maksud dari rabun dan buta di sini ialah 
keengganan dari mengingati Allah dan menyedari 
kewujudan-Nya dan pengawasan-Nya di dalam hati. 

"Dan barang siapa yang buta dari mengingati Allah Yang 
Maha Penyayang nescaya Kami sediakan syaitan untuknya 
dan dialah yang menjadi teman seiringannya. "(36) 

Bilakah Syaitan Menjadi Teman Seiringan Manusia? 

Demikianlah kehendak iradat Allah pada kejadian 
manusia. Apabila hatinya lalai dari mengingati Allah, 
maka syaitan akan datang menemaninya selaku 
kawan seiringan yang membisikkan kejahatan- 
kejahatan dan menggambarkan kejahatan dengan 
gambaran-gambaran yang indah. Kata syarat dan 
kata jawab yang terdapat dalam ayat-ayat ini 
menggambarkan kehendak iradat Allah yang semesta 
dan tetap, di mana akibatnya akan berlaku sebaik 
sahaja manusia itu lalai dari mengingatinya. Itulah 
yang telah diputuskan Allah di dalam ilmu-Nya. 

Tugas teman-teman jahat dari syaitan-syaitan itu 
ialah menghalang teman-teman mereka dari jalan 
Allah, sedangkan mereka menyangka mereka 
mendapat petunjuk ke jalan yang benar: 

"Dan sungguhnya syaitan-syaitan inilah yang menghalangi 
dari jalan benar, sedangkan mereka menyangka bahawa 
mereka telah mendapat hidayat "(37) 

Itulah perbuatan yang paling buruk yang dilakukan 
oleh seorang teman terhadap menghalangi dari satu- 
satunya jalan yang mempunyai matlamat. la tidak 
sedar dari kesesatannya supaya dapat kembali ke 
pangkal jalan, malah ia terus mengelirukannya 
bahawa dia sedang berjalan di atas jalan yang 
mempunyai matlamat dia berlanggar dengan nasib 
kesudahan yang pedih. 




"Sehingga apabila dia (si kafir) itu datang kepada Kami (pada 
hari dia akan berkata (kepada syaitan): Alangkah baiknya jika 
jarak aku dan engkau adalah sejauh di antara Timur dan 
Barat. Itulah sejahat-jahat teman seiringan."(38) 


Demikianlah kita berpindah dalam masa sekelip 
mata sahaja dari dunia kepada akhirat. Pita rakaman 
hidup yang lalai itu digolong dan kisah buta dari 
mengingati Allah secara mengejut sehingga akhirnya, 
dan di sinilah baru mereka sedar seperti si mabuk 
menjadi siuman. Mereka mula membuka mata 
mereka setelah sekian buta, mereka melihat teman 
seiringannya yang selama ini mengelirukan mereka 
sebagai hidayat dan membimbing mereka ke jalan 
kebinasaan kepada mereka sebagai .jalan 
keselamatan, mereka memandang teman dengan 
penuh kemarahan dan berkata: 



"Alangkah baiknya jika jarak di antara aku dan engkau 
adalah sejauh di antara Timur dan Barat"(38) 


yakni alangkah baiknya jika kita berada sejauh itu 
supaya kita tidak bertemu muka. 

Kemudian Al-Qur'an iringi - selepas menceritakan 
perkataan teman yang binasa itu kepada teman 
seiringannya - dengan firman-Nya: 



"Itulah sejahat-jahat teman seiringan. "(38) 


Kemudian kita mendengar kata-kata yang 
memutuskan harapan kedua orang teman itu ketika 
dilabuhkan tirai: 



"Dan (harapan kamu itu) tidak akan berfaedah kepada kamu 
pada hari ini ; kerana kamu telah menganiayai diri kamu 
sendiri kerana kamu (dan teman kamu) akan berkongsi di 
dalam 'azab keseksaan. "(39) 


Yakni 'azab keseksaan itu akan dikenakan 
sepenuhnya dan tidak dapat diringankan dengan 
perkongsian, la tidak dibahagi-bahagikan di antara 
para kongsi supaya menjadi ringan. 

****** 


Pengungkapan dengan menggunakan kata kerja 
mudhari' pada kata-kata dan dan 

menggambarkan bahawa proses tindakan itu berlaku 
terus menerus di hadapan mata. Ia dapat dilihat oleh 
orang lain, sedangkan orang-orang yang yang sesat 
menuju ke perangkap itu tidak menyedarinya. Dan 
akhirnya oleh nasib kesudahan yang diterima mereka 
di sa'at-sa'at kelalaian: 


(Pentafsiran ayat-ayat 40 - 45) 

Di sini AI-Qur'an meninggalkan mereka dalam 
keadaan putus asa dan dukacita dan membiarkan 
mereka mencaci satu sama lain kemudian menujukan 
pernyataannya kepada Rasulullah s.a.w. untuk 
menerangkan nasib kesudahan yang malang yang 
diterima oleh segolongan manusia yang menolak 

da’wahnya dan mengingkarkan agama yang dibawa 
olehnya, la mengukuhkan pendirian beliau di atas 
agama yang benar yang diwahyukan kepadanya iaitu 
agama yang benar yang terkandung di dalam risalah 
setiap rasul: 









•tf < t' i 


i 


-^rr? UU). jj\; 






"Apakah engkau dapat menjadikan si pekak itu mendengar 
atau dapat memberi hidayat kepada si buta dan kepada 
orang-orang yang berada di dalam kesesatan yang nyata? 
(40) Andainya Kami wafatkan engkau (sebelum sempat 
engkau melihat balasan Kami terhadap mereka ), maka Kami 
tetap menyeksakan mereka (41). Atau andainya Kami 
memperlihatkan 'azab yang Kami janjikan kepada mereka , 
maka Kami tetap menguasai mereka (42). Oleh itu 
berpeganglah dengan Al-Qur'an yang telah diwahyukan 
kepadamu. Sesungguhnya engkau berada di atas jalan yang 
lurus (43). Dan sesungguhnya Al-Qur'an merupakan 
peringatan kepadamu dan kepada kaummu , dan kamu 
sekalian kelak akan ditanya (44). Dan tanyakanlah para rasul 
Kami yang telah Kami utuskan sebelum engkau , apakah 
Kami jadikan selain dari Allah Yang Maha Penyayang tuhan- 
tuhan lain yang disembah mereka? "(45) 


Rasulullah Diarah Supaya Mengabaikan Segala 
Gelagat-gelagat Kaum Musyrikin 


Penerangan yang seperti ini disebut berulang-ulang 
kali di dalam Al-Qur'an untuk menghiburkan hati 
Rasulullah s.a.w. dan untuk menerangkan sifat 
hidayat dan kesesatan dan mengembalikan keduanya 
kepada kehendak iradat Allah dan perencanaan-Nya 
serta mengeluarkan kedua-duanya dari lingkungan 
tugas para rasul a.s., juga meletakkan garis-garis 
sempadan yang memisahkan di antara bidang qudrat 
manusia yang terbatas di tangga nubuwwah dengan 
bidang qudrat Ilahi yang mutlak dan menegakkan 
pengertian tauhid dalam gambarannya yang paling 
halus dan di tempatnya yang paling baik: 







"Apakah engkau dapat menjadikan si pekak itu mendengar 
atau dapat memberi hidayat kepada si buta dan kepada 
orang-orang yang berada di dalam kesesatan yang 
nyata? "(40) 


Mereka bukannya pekak dan bukannya buta tetapi 
mereka seperti orang pekak dan buta kerana berada 
di dalam kesesatan dan kerana tidak dapat 
mengambil faedah dari da'wah ke jalan hidayat. 
Tugas seorang rasul ialah menyampai kepada yang 
mendengar dan menunjuk kepada yang melihat. 
Apabila mereka melumpuhkan organ-organ mereka 
dan menutup pintu hati dan jiwa mereka, maka tiada 
jalan bagi Rasul untuk menghidayatkan mereka, dan 
tiada dosa bagi Rasul apabila mereka memilih jalan 
yang sesat kerana dia telah pun melaksanakan segala 
kewajipan yang terdaya olehnya. 


Aliahlah yang akan mengendalikan perkara ini 
setelah Rasul selesai menunaikan kewajipannya yang 
terbatas: 



% jA&dy jd&S&j 

"Andainya Kami wafatkan engkau (sebelum sempat engkau 
melihat balasan Kami terhadap mereka ), maka Kami tetap 
menyeksakan mereka (41). Atau andainya Kami 
memperlihatkan 'azab yang kami janjikan kepada mereka i, 
maka Kami tetap menguasai mereka. "(42) 


Persoalannya tidak keluar dari dua perkara jika Allah 
mewafatkan Rasul-Nya, maka dia sendiri akan 
mengenakan balasan ke atas pendusta-pendusta-Nya 
dan andainya Rasul ditaqdirkan terus hidup hingga 
dapat melihat akibat dari amaran Allah, maka Allah 
tetap berkuasa melaksanakan amaran itu dan mereka 
tidak berdaya menghalanginya. Kedua-dua andaian 
itu bergantung kepada kehendak iradat Allah belaka 
kerana Allah yang menjadi tuan da'wah dan Rasul 
hanya seorang utusan sahaja. 

'a .t .i 

"Oleh itu berpeganglah dengan Al-Qur'an yang telah 
diwahyukan kepadamu. Sesungguhnya engkau berada di 
atas jalan yang lurus. "(43) 





Yakni tetapkanlah di atas jalanmu dan teruskan 
perjalananmu tanpa menghiraukan gangguan 
mereka. Berjalanlah dengan hati yang tenang. 



" Sesungguhnya engkau berada di atas jalan yang 

lurus"(43) 


yang tidak akan membawa engkau ke jalan yang 
sesat dan menyeleweng. 

'Aqidah Islam mempunyai hubungan dengan 
hakikat agung alam buana dan selaras dengan 
undang-undang semesta yang menegakkan alam al- 
wujud ini. Ia berjalan lurus bersama alam tanpa 
terpisah darinya, la membawa penganutnya kepada 
Allah yang mencipta alam buana ini dengan lurus 
yang membuat perjalanannya aman di jalan itu. 

Allah S.W.T. mengukuhkan pendirian Rasulullah 
s.a.w. dengan menegaskan hakikat ini. Ia juga 
mengukuhkan pendirian para penda’wah selepasnya 
biarpun bagaimana pahit mereka menghadapi 
penindasan dari orang-orang yang sesat. 



"Dan sesungguhnya Al-Qur'an merupakan peringatan 
kepadamu dan kepada kaummu dan kamu sekalian kelak 
akan ditanya. "(44) 

Ayat ini mengandungi salah satu dari dua 
pengertian yang berikut: 

laitu Al-Qur'an merupakan peringatan kepadamu 
dan kepada kaummu. Dan kamu akan ditanya 
mengenainya pada hari Qiamat, dan tiada alasan 
keuzuran selepas diberikan peringatan itu. 

Al-Qur'an Telah Mengangkat Darjat Rasulullah 
Dan Kaumnya 

Atau Al-Qur'an ini mengangkatkan kemuliaanmu 
dan kemuliaan kaummu dan inilah yang telah berlaku 
di dalam kenyataan. 

Bagi Rasulullah s.a.w., di sana terdapat ratusan juta 
bibir mulut yang mendo‘akan rahmat dan sejahtera ke 
atas beliau. Mereka menyebut namanya dengan 
penuh mesra malam dan siang sejak seribu empat 
ratus tahun yang silam. Ratusan juta hati mereka yang 
terharu dan berdebar-debar kerana menyebut 
namanya dan menyintainya sejak zaman sejarah yang 
begitu jauh hingga Allah mewarisi bumi ini dengan 
segala penghuninya (pada hari Qiamat). 

Bagi kaumnya pula, ketika Al-Qur'an datang kepada 
mereka, dunia tidak begitu merasa dengan 
kewujudan mereka dan andainya dunia merasakan 
kewujudan mereka, maka dunia hanya menganggap 
mereka sebagai umat melukut di tepi gantang sahaja. 
AI~Qur'anIah yang memberi peranan yang paling 
agung kepada mereka di dalam sejarah umat manusia 
dan memperkenalkan mereka kepada dunia. Dan 
sejak itu dunia tunduk kepada mereka di sepanjang 
zaman mereka berpegang kukuh dengan Al-Qur'an, 
tetapi apabila mereka meninggalkan Al-Qur'an, 
mereka tidak lagi dikenali, malah dipandang kecil oleh 
dunia. Mereka telah dicampak di belakang kafilah 
umat dunia setelah sekian lama mereka menjadi 
pemimpin-pemimpin umat manusia yang terkenal. 

Amanah Al-Qur'an adalah satu tanggungjawab 
yang amat besar, dan umat yang dipilih Allah untuk 
memperjuangkan agamanya dan untuk memimpin 
kafilah umat manusia yang sesat kelak akan ditanya 


pada hari Qiamat apabila mereka mengabaikan 
amanah itu: 



Dan kamu sekalian kelak akan ditanya. "(44) 


Pengertian yang akhir ini lebih luas dan lengkap dan 
saya cenderung kepada pengertian ini. 





"Dan tanyakanlah para rasul Kami yang telah Kami utuskan 
sebelum engkau ; apakah Kami jadikan selain dari Allah Yang 
Maha Penyayang tuhan-tuhan lain yang disembah 
mereka. "(45) 


Konsep tauhid merupakan satu-satunya asas agama 
Allah sejak lahirnya Rasul yang tertua di bumi ini. Oleh 
itu di atas asas apakah kaum Musyrikin berpijak 
apabila mereka menyembah berbagai-bagai tuhan 
selain Allah? 


Al-Qur'an menjelaskan hakikat tauhid di sini dengan 
satu gambaran yang unik iaitu gambaran Rasulullah 
s.a.w. bertanya rasul-rasul sebelumnya tentang 
persoalan ini: 


"..... Apakah Kami jadikan selain dari Allah Yang Maha 
Penyayang tuhan-tuhan lain yang disembah mereka? "(45) 


Dan pertanyaan ini dengan sendirinya mendapat 
bayangan jawapan yang tegas dari setiap rasul. Ini 
adalah satu gambaran yang begitu menarik dan satu 
uslub yang banyak memberi saranan dan kesan yang 
amat besar di dalam hati. 


Tiada Jarak-jarak Zaman Dan Tempat Di Antara 
Rasulullah s.clw. Dan Para Rasul Yang Lain 

Di sana terdapat jarak-jarak zaman dan tempat yang 
begitu jauh di antara' Rasulullah s.a.w. dan para rasul 
sebelumnya, dan di sana juga terdapat jarak-jarak 
maut dan hidup yang lebih jauh dari jarak-jarak 
zaman dan tempat, tetapi semua jarak-jarak itu hilang 
di sini di hadapan hakikat yang tetap teguh dan 
berterusan itu, iaitu hakikat persamaan agama yang 
ditegakkan di atas tauhid. Ia adalah satu hakikat yang 
menonjol dengan jelas dan kukuh apabila hapusnya 
tabir-tabir zaman, tempat, maut, hidup dan segala 
gejala-gejala yang berubah-ubah. Di atas hakikat ini 
juga bertemunya seluruh yang hidup dan yang mati di 
sepanjang zaman dengan penuh mesra. Inilah 
bayangan dari pengungkapan Al~Qur'an yang amat 
halus dan menarik. 

Tetapi apabila dihubungkan kepada Rasulullah 
s.a.w. dan saudara-saudaranya para rasul bersama 
Tuhan mereka, maka di sana tidak ada lagi sesuatu 
yang jauh dan sesuatu yang dekat, kerana di sana 
selama-lamanya wujud sa'at laduniyah, di mana 
terhapusnya segala tabir dan terangkatnya segala 
dinding, dan di sa'at itulah munculnya hakikat yang 

semesta tanpa dilindungi sebarang tabir. Hakikat jiwa, 
hakikat seluruh alam al-wujud dan penghuni- 
penghuninya muncul sebagai satu kesatuan yang 
berhubung rapat tanpa dilindungi tabir-tabir zaman, 
tabir-tabir tempat, tabir-tabir bentuk dan rupa. Di sini 
Rasulullah s.a.w. ditanya dan dijawab tanpa tabir dan 
tanpa hijab sebagaimana yang telah berlaku di malam 
Isra' dan Mi'raj, 

Di tempat-tempat yang seperti ini eloklah kita 
jangan banyak memperhitungkan adat-adat 
kebiasaan di dalam kehidupan kita, kerana adat-adat 
kebiasaan itu bukannya menjadi undang-undang yang 
semesta. Kita belum lagi memahami alam al-wujud ini 
kecuali setengah-setengah fenomenanya sahaja dan 
setengah-setengah kesannya sahaja menerusi secebis 
undang-undangnya yang kita tahu. Di sana terdapat 
berbagai-bagai hijab dari struktur diri kita sendiri dan 
dari pancaindera kita yang melahirkan adat-adat 
kebiasaan kita. Hanya pada sa'at jiwa kita bebas dari 
segala tabir dan hijab itu sahaja wujudnya pertemuan 
hakikat mujarrad manusia dengan hakikat mujarrad 
sesuatu yang lain, dan pertemuan itu berlaku lebih 
mudah dari pertemuan tubuh dengan tubuh. 

****** 

Sikap Pembesar-pembesar Quraysy Sama Dengan 
Sikap Fir'aun Dan Para Pembesamya 

Dalam ayat-ayat yang menghiburkan Rasulullah 
s.a.w. yang sedang menghadapi tentangan dari 
pembesar-pembesar kaumnya yang membantah 
pemilihannya sebagai Rasul dan yang berbangga- 
bangga dengan nilai-nilai harta benda dan pangkat 
kebesaran dunia yang palsu itu, ditampilkan pula satu 
babak dari kisah Musa a.s. bersama Fir’aun dan 
pembesar-pembesarnya. Di sini Al-Qur'an menyebut 
bagaimana Fir'aun berbangga-bangga dengan 
pangkat kebesaran yang dibangga-banggakan kaum 


"Sepatutnya Al-Qur'an Ini ditunjnkan kepada seorang 
pembesar dari salah satu dari dua negeri ini (di Makkah dan 
Ta'if}/'(31) 

Dan bagaimana Fir’aun bermegah-megah dengan 
harta kekayaan dan kekuasaannya dan bagaimana dia 
bertanya dengan angkuh dan sombong: 




"Wahai kaumku! Bukankah kerajaan Mesir ini kepunyaanku 
dan bukankah sungai-sungai ini mengalir di bawah istanaku ; 
tidakkah kamu sekalian melihat?"(51) 

Dan bagaimana Fir’aun bersikap congkak bongkak 
terhadap hamba-Nya dan Rasul-Nya Musa a.s. kerana 
dia tidak mempunyai sebarang harta benda dan 
pangkat kebesaran dunia: 




Musyrikin: 

<5p6^ 



"Bukankah aku lebih baik dari orang yang hina ini ; yang 
hampir-hampir tidak mampu menyebutkan perkataan - 
perkataannya dengan jelas? "(52) 


Dan bagaimana Fir'aun membuat cadangan yang 
sama seperti yang dicadangkan oleh pembesar- 
pembesar kaum Musyrikin: 





"Sepatutnya dicampakkan kepadanya geiang-gelang emas 
atau datang bersama-samanya malaikat-malaikat sebagai 
pengiringnya . "(53) 


Cadangan ini seolah-olah cetakan ulangan atau 
piring rakaman yang diulang-ulangkan. Kemudian AI- 
Qur'an menerangkan bagaimana rakyat jelata yang 
jahil dan tertipu itu menyambut seruan Fir'aun 
walaupun berbagai-bagai mu'jizat telah ditunjukkan 
Musa a.s. kepada mereka dan walaupun berbagai- 
bagai bala bencana telah menimpa mereka sehingga 
mereka memohon pertolongan Musa supaya berdo'a 
kepada Tuhannya untuk menyelamatkan mereka dari 
bala bencana itu. 


Kemudian Al-Qur'an memerikan pula bagaimana 
akibat yang telah menimpa mereka setelah 
dikemukakan berbagai-bagai hujah kepada mereka: 



"Apabila mereka menimbulkan kemurkaan Kami i, maka Kami 
seksakan mereka dan Kami tenggelamkan seluruh mereka 
(55). Dan Kami jadikan mereka ikutan dan contoh teladan 
kepada orang-orang yang kemudian. "(56) 

Dan kaum Musyrikin inilah merupakan orang-orang 
kemudian yang tidak mengambil pengajaran dan 
contoh teladan dari peristiwa itu. 

Dari babak cerita Musa a.s. itu terserlahlah konsep 
kesatuan agama, kesatuan cara sistem hidup di 
samping ketaranya sifat-sifat angkuh para pembesar 
dan pelampau-pelampau dalam menyambut da'wah 
agama yang benar. Mereka berbangga-bangga 
dengan nilai-nilai dunia yang remeh-temeh, begitu 
juga terserlahlah tabi'at rakyat jelata Mesir yang 
diperbodohkan oleh pembesar-pembesar di sepanjang 
zaman. 


****** 


[Pentafsiran ayat-ayat 46-55) 

"Dan sesungguhnya Kami utuskan Musa membawa mujizat- 
mu'jizat Kami kepada Fir'aun dan pembesar-pembesar 
kaumnya , ia lu ia berkata: Sesungguhnya aku adalah utusan 
Tuhan semesta alam (46). Dan apabila dia datang kepada 
mereka membawa mujizat-mujizat Kami ; tiba-tiba mereka 
ketawakannya. "(47) 

Di dalam ayat ini Al-Qur'an menayangkan babak 
pertemuan pertama di antara Musa dan Fir'aun dalam 
satu keterangan ringkas sebagai persediaan untuk 
menunjukkan perkara pokok yang dimaksudkan dari 
cerita itu di sini iaitu persamaan bentuk tentangan- 
tentangan Fir'aun dan nilainya dengan tentangan- 
tentangan kaum Musyrikin Arab dan nilai-nilai 
mereka. Di sini Al~Qur'an menerangkan intisari 
hakikat risalah Musa: 

(§) 

Lalu ia berkata: Sesungguhnya aku adalah utusan 

Tuhan semesta alam. "(46) 




Iaitu satu hakikat yang sama yang dibawa oleh 
setiap rasul; Dia adalah "seorang rasul" dan pihak 
yang mengutuskannya ialah "Tuhan semesta alam." 

Al-Qur'an juga menerangkan secara sepintas lalu 
mu'jizat-mu'jizat yang ditunjukkan oleh Musa a.s., 
dan menamatkan keterangan itu dengan 
menerangkan cara kaum Fir'aun menyambut mu'jizat- 
mu'jizat itu: 



"Tiba-tiba mereka ketawakannya"(47) 

sebagaimana dilakukan oleh orang-orang jahil yang 
sombong. 


Kemudian diiringi pula dengan keterangan 
bagaimana Allah menurunkan berbagai-bagai 
malapetaka ke atas Fir'aun dan kaumnya yang 
diterangkan dengan terperinci di dalam surah-surah 
yang lain: 




"Dan Kami tidak memperlihatkan sesuatu mu'jizat 'azab 
kepada mereka melainkan ianya lebih besar dari mu'jizat 
'azab sebelumnya , dan Kami timpakan 'azab ke atas mereka 
supaya mereka pulang (ke jalan yang benar) (48). Dan 


mereka berkata : Wahai tukang sihir! Do'akanlah kepada 
Tuhanmu untuk keselamatan kami dengan janji yang telah 
diberikan kepadamu. Sesungguhnya kami tetap akan 
menjadi orang-orang yang menerima petunjuk (49). Dan 
apabila Kami angkatkan 'azab itu dari mereka tiba-tiba 
mereka mungkir."(50) 

Demikianlah mu'jizat-mu'jizat yang zahir di atas 
tangan Nabi Musa a.s. itu tidak dapat membawa 
mereka kepada keimanan walaupun mu'jizat-mu'jizat 
malapetaka itu berturut-turut menimpa mereka, 
setiap malapetaka lebih hebat dan dahsyat dari 
malapetaka sebelumnya. Ini membenarkan apa yang 
telah diterangkan Allah di dalam berbagai-bagai ayat 
Al-Qur'an yang dapat disimpulkan bahawa mu'jizat- 
mu'jizat itu tidak dapat memberi hidayat kepada hati 
yang tidak layak menerima hidayat dan bahawa Rasul 
itu tidak berkuasa menjadikan si pekak itu mendengar 
dan si buta itu melihat. 


Yang anehnya dari apa yang diceritakan AI-Qur'an 
di sini tentang Fir'aun dan kaumnya ialah perkataan 
mereka: 

wahai tukang sihir! Do'akanlah kepada Tuhanmu 
untuk keselamatan Kami dengan janji yang telah diberikan 
kepadamu. Sesungguhnya Kami tetap akan menjadi orang- 
orang yang menerima petunjuk. "(49) 


\zm> 



Mereka di waktu itu sedang menghadapi 
malapetaka dan meminta pertolongan Musa supaya 
menyelamatkan mereka dari malapetaka itu, namun 
demikian, mereka masih tergamak berkata: 



"Wahai tukang sihir! "(49) 


Mereka juga tergamak berkata: 



"Do'akanlah kepada Tuhanmu untuk keselamatan kami 
dengan janji yang telah diberikan kepadamu"(49) 


sedangkan Musa menerangkan kepada mereka 
bahawa dia adalah "utusan Tuhan semesta alam" 
bukan Tuhannya yang khusus baginya sahaja, tetapi 
mu'jizat-mu’jizat dan penerangan-penerangan Nabi 
Musa itu tidak dapat menarik hati mereka, malah hati 
mereka tidak dapat ditembusi kemanisan iman 
walaupun mereka berkata: 




"Sesungguhnya kami tetap akan menjadi orang-orang yang 
menerima petunjuk."(49) 

©O 

"Dan apabila Kami angkatkan 'azab itu dari mereka tiba-tiba 
mereka mungkir." (50) 


Tetapi rakyat jelata atau orang ramai kadang- 
kadang dapat dipengaruhi dengan mu'jizat-mu'jizat 

dan kadang-kadang hati mereka yang tertipu itu 
dapat ditembusi oleh da’wah yang benar. Di dalam 
ayat ini Al-Qur'an memperlihatkan Fir'aun di dalam 
kebesaran dan kekuasaan-Nya dan dalam kehidupan 
yang penuh dikelilingi berbagai-bagai perhiasan yang 
indah dan gilang-gemilang. Dia mempengaruhi fikiran 
rakyat jelata yang jujur dengan Iogik pemikiran yang 
dangkal, tetapi pemikiran itu diterima dengan mudah 
oleh rakyat jelata di zaman-zaman pemerintahan yang 
zalim kerana tertipu dengan keagungan dan 
kebesaran yang gilang-gemilang itu. 



"Dan Fir'aun berseru kepada kaumnya dengan katanya. 
Wahai kaumku! Bukankah kerajaan Mesir ini kepunyaanku 
dan bukankah sungai-sungai ini mengaiir di bawah istanaku, 
tidakkah kamu sekalian melihat? (51) Bukankah aku lebih 
baik dari orang yang hina ini, yang hampir-hampir tidak 
mampu menyebutkan perkataan-perkataannya dengan 
jelas? (52) Sepatutnya dicampakkan kepadanya gelang- 
gelang emas atau datang bersama-samanya malaikat- 
malaikat sebagai pengiringnya. "(53) 

Kerajaan Mesir dan sungai-sungai yang berlari di 
bawah istana Fir'aun itu merupakan suatu perkara 
yang amat dekat yang dapat disaksikan oleh orang 
ramai. Apabila perkara-perkara ini disebut kepada 
mereka ia terus mempengaruhi hati mereka, tetapi 
kerajaan langit dan bumi dan kejadian-kejadian yang 
wujud di antara keduanya merupakan perkara- 
perkara yang memerlukan kepada hati-hati yang 
beriman. Hanya hati-hati inilah sahaja yang dapat 
merasakan kebesaran perkara-perkara ini dan dapat 
membuat perbandingan di antara kerajaan Aliah Yang 
Maha Besar ini dengan kerajaan Mesir yang kecil dan 
kerdil yang tidak sama dengan sebiji debu itu. 

Dan rakyat jelata yang diperbudakkan itu adalah 
mudah terpengaruh dengan pancaran cahaya yang 
gilang-gemilang yang terpampang dekat di hadapan 
mata mereka. Hati dan akal mereka tidak dapat 
meningkat kepada tahap memikir dan meneliti 
kerajaan alam buana yang amat lebar dan jauh itu. 
Oleh kerana itu Fir'aun cukup tahu bagaimana 
hendak mempermainkan tali-tali hati mereka dan 
bagaimana hendak memperbudakkan mereka dengan 
perkara-perkara yang dekat dan gilang-gemilang itu. 



"Bukankah aku lebih baik dari orang yang hina ini yang 
hampir-hampir, tidak mampu menyebutkan perkataan- 
perkataannya dengan jelas." (52) 

Kehinaan yang dimaksudkan Fir'aun ialah Musa a.s. 
itu bukannya seorang Raja dan bukan pula anak Raja, 
malah bukannya seorang yang berkuasa dan 
mempunyai harta kekayaan yang terkenal atau 
mungkin juga maksudnya ialah menyindir bahawa 
Musa a.s. adalah dari kaum Bani Israel yang hidup 
hina-dina laksana hamba abdi. Perkataan Fir’aun 
bahawa dia (Musa): "Hampir-hampir tidak mampu 
menyebutkan perkataan-perkataannya dengan 
jelas" merupakan satu perbuatan mengambil 
kesempatan menggunakan penyakit keteloran lidah 
yang terkenal dihidapi Musa a.s. sebelum beliau 
keluar dari negeri Mesir, sedangkan sebenarnya Allah 
telah pun memperkenankan do’anya: 



"Ya Tuhanku! Lapangkan dadaku.. (25). Dan mudahkan 
urusanku... (26) Dan huraikan kesimpulan lidahku... (27) 
Supaya mereka dapat memahami perkataan-perkataanku 
(28)" 

(Surah Taha : 25 - 28) 

dan keteiorannya itu terus hilang dan beliau pulih 
kembali dan dapat bercakap dengan terang dan 
lancar. 

Tentulah pada pertimbangan rakyat jelata yang jujur 
dan dungu itu Fir'aun yang memiliki kerajaan Mesir 
dan sungai-sungai yang mengalir di bawah istananya 
adalah lebih baik dari Musa a.s. yang hanya memiliki 
kalimat yang benar, pangkat kenabian dan da'wah 
untuk menyelamatkan manusia dari 'azab yang amat 



Sepatutnya dicampakkan kepadanya gelang-gelang 

emas. "(53) 

Apakah wajar mata benda yang murah, iaitu 
gelang-gelang emas itu dijadikan bukti untuk 
membenarkan risalah seorang rasul? Apakah wajar 
gelang emas itu lebih mahal harganya dari bukti-bukti 
mu'jizat yang dikurniakan Allah kepada Rasul-Nya 
yang mulia untuk menguatkan kedudukannya? Atau 
boleh jadi maksudnya dengan campakan gelang- 
gelang emas itu ialah pemahkotaan Musa menjadi 
Raja kerana inilah yang menjadi adat tradisi mereka 
supaya dengan itu seseorang rasul itu serentak 
menjadi raja yang berkuasa! 



". Atau datang bersama-samanya malaikat-malaikat 

sebagai pengiringnya. "(53) 



462 


SO SURAH AZ-ZUKHRUF C& 


JUZU' KE-25 


Ini satu lagi cabaran yang menarik yang dapat 
mempengaruhi orang ramai dan anda lihat bahawa 
cabaran ini adalah satu cabaran yang besar yang 
berulang-ulang kali dikemukakan kepada lebih dari 
seorang rasul. 



"Lalu Fir'aun memperbodohkan kaumnya dan mereka pun 
patuh kepadanya . Sesungguhnya mereka adalah satu kaum 
yang fasiq."(54) 


Pemerintah-pemerintah Yang Zalim 
Memperbodohkan Rakyat Jelata 

Tindakan pemerintah-pemerintah yang zalim 
memperbodohkan rakyat jelata merupakan satu 
perkara biasa sahaja. Mereka memencilkan rakyat 
jelata dari segala punca ilmu pengetahuan, mereka 
menyembunyikan hakikat-hakikat yang sebenar dari 
mereka supaya mereka lupakannya dan tidak lagi 
kembali mencarinya. Mereka campakkan di dalam 
hati mereka berbagai-bagai fikiran dan saranan yang 
dapat mempengaruhi minda mereka supaya mereka 
mudah diperbodohkan dan mudah dipimpin ke kiri 
dan ke kanan dengan tenang dan aman. 


Pemerintahan yang zalim tidak dapat bertindak 
sedemikian rupa ke atas orang ramai melainkan 
apabila orang ramai itu sendiri menyeleweng dari 
jalan yang benar, tidak berpegang . teguh dengan 
agama Allah dan tidak menimbangkan urusan mereka 
dengan neraca keimanan. Adapun orang-orang yang 
beriman, mereka tidak boleh ditipu dan 

diperbodohkan dengan mudah. Mereka tidak boleh 
dipermain-mainkan seperti sehelai bulu yang 

dipermainkan angin. Dari sinilah A!-Qur'an memberi 
sebab mengapa orang ramai tunduk kepada Fir’aun 
dengan firman-Nya: 



"Lalu Fir'aun memperbodohkan kaumnya dan mereka pun 
patuh kepadanya . Sesungguhnya mereka adalah satu kaum 
yang fasiq."(54) 


Kemudian peringkat menguji, memberi amaran dan 
membuka mata berakhir, namun Allah mengetahui 
bahawa mereka tetap tidak mahu beriman. Fitnah 
ujian itu mempengaruhi orang ramai, lalu mereka 
ta'at kepada Fir'aun yang angkuh dan takbur. Mata 
mereka rabun dan buta dari memandang bukti-bukti 
mu'jizat yang terang dan nur hidayat, kerana itu 
wajarlah mereka menerima keputusan Allah 
mengazabkan mereka dan terlaksanalah amaran Ilahi 




"Apabila mereka menimbulkan kemurkaan Kami, maka Kami 
seksakan mereka dan Kami tenggelamkan seluruh mereka 
(55). Dan Kami jadikan mereka ikutan dan contoh teladan 
kepada orang-orang yang kemudian. "(56) 

Dalam ayat ini Allah menceritakan tentang diri-Nya 
yang bertindak menyeksa dan menghancurkan kaum 
Fir'aun dengan tujuan melahirkan kemurkaan-Nya 
dan menunjukkan kuatkuasa-Nya. Allah berfirman: 



"Apabila mereka menimbulkan kemurkaan kami"(55) 


yakni kemarahan kami yang amat besar: 



"Maka Kami seksakan mereka dan Kami tenggelamkan 
seluruh mereka. "(55) 

Yakni Fir'aun dan pembesar-pembesarnya serta bala 
tenteranya. Semuanya tenggelam dan mati setelah 
mengejar Musa dan kaumnya. Allah jadikan peristiwa 
kebinasaan mereka sebagai "ikutan" yang diikuti 
oleh setiap pemerintah yang zalim yang datang 
kemudian dan "contoh teladan kepada orang- 
orang yang kemudian" Yang datang selepas 
mereka dan mengambil pengajaran dari cerita-cerita 
yang diketahui mereka. 


Demikianlah babak kisah Musa a.s. bertemu dengan 
babak yang sama dari kisah kaum Musyrikin Arab 
dalam penentangan mereka terhadap Rasulullah 
s.a.w. Babak itu mengukuhkan lagi pendirian 
Rasulullah s.a.w. dan orang-orang Mu'min yang ada 
bersamanya, juga memberi ingatan kepada kaum 
Musyrikin yang menentang beliau dan memberi 
amaran bahawa mereka akan menerima nasib yang 
sama dengan umat-umat yang telah lalu itu. 

Dengan keselarasan yang wujud di antara babak 
kisah Musa yang ditayangkan itu dengan keadaan 
yang sedang berlaku dan tujuan penayangannya, 
maka bertemulah hakikat di dalam penceritaan kisah 
itu dan dengan demikian kisah itu menjadi satu alat 
pendidikan di dalam methodologi Ilahi yang bijaksana. 

Kemudian Al-Qur'an berpindah pula dari babak 
kisah Musa a.s. kepada babak kisah 'Isa a.s. kerana 
adanya penyesuaian dalam perdebatan kaum 
Musyrikin mengenai perbuatan mereka yang 
menyembah malaikat dan perbuatan setengah- 
setengah Ahlil-Kitab yang menyembah al-Masih. 


(Kumpulan ayat-ayat 57 - 89] 

"Dan apabila ' Isa putera Maryam dijadikan contoh tiba-tiba 
kaummu pun bersorak-sorak gembira kerananya (57). Dan 
mereka berkata: Manakah yang lebih baik tuhan-tuhan kami 
atau dia ('Isa)? Mereka tidak membuat contoh itu melainkan 
semata-mata kerana maksud berdebat malah sebenarnya 
mereka adalah satu kaum yang suka bertengkar (58). Dia 
('Isa) itu hanya seorang hamba yang Kami kurniakan n’Trnat 
(kenabian) kepadanya dan Kami jadikannya contoh 
(kekuasaan) Kami kepada Bani Israel (59). Dan andainya 
Kami kehendaki nescaya Kami jadikan dari kalangan kamu 
malaikat-malaikat yang mengganti kamu di bumi (60). Dan 
sesungguhnya 'Isa merupakan ilmu bagi mengetahui 
O/amat oleh itu janganlah kamu ragukannya dan ikutlah 
Aku. Inilah jalan yang lurus (61). Dan janganlah kamu 
dihalangkan syaitan. Sesungguhnya dia musuh kamu yang 
amat nyata (62). Dan apabila 'Isa membawa keterangan- 
keterangan yang jelas ia berkata: Sesungguhnya aku datang 
kepada kamu membawa hikmat dan untuk menjelaskan 
kepada kamu sebahagian dari persoalan (agama) yang kamu 
berselisih mengenainya. Kerana itu bertaqwalah kepada 
Allah dan ta'atlah kepada-Ku (63). Sesungguhnya Allah itu 
Tuhanku dan Tuhan kamu. Oleh itu ; hendaklah kamu 
sembahkan-Nya. Itulah jalan yang lurus." (64). 




"Kemudian golongan-golongan yang terdapat di kalangan 
mereka itu pun berselisih sesama mereka , maka celakalah 
kepada orang-orang yang zalim dari 'azab keseksaan hari 
Qiamat yang amat pedih (65). Mereka tidak menunggu 
kecuali hari Qiamat yang akan datang kepada mereka secara 
mendadak, sedangkan mereka tidak sedar (66). Sahabat- 
sahabat yang rapat pada hari itu menjadi musuh terhadap 
satu sama lain kecuali orang-orang yang bertaqwa (67). 
Wahai hamba-hamba-ku! Pada hari ini tiada apa 
kebimbangan kepada kamu dan tidak pula kamu akan 
berdukacita (68). (laitu) orang-orang yang beriman kepada 
ayat-ayat Kami dan mereka telah menyerah diri kepada Allah 
(69). Masuklah kamu ke dalam Syurga bersama-sama isteri 
kamu di mana kamu diberi sepenuh kegembiraan (70). 
(Sajian-sajian) diedarkan kepada mereka dengan pinggan- 
pinggan dan piala-piala dari emas. Dan di dalam Syurga 
terdapat segala apa yang diidami hati dan segala apa yang 
sedap dipandang mata, dan kamu akan tinggal kekal abadi 
di dalamnya (71). Dan itulah Syurga yang diberikan kepada 

kamu mewarisinya dengan berkat amalan-amaian yang 
dikerjakan kamu (72). DI dalamnya terdapat berbagai-bagai 
buah-buahan untuk dimakan kamu (73). Sesungguhnya 
orang-orang yang berdosa itu kekal di dalam 'azab Neraka 
Jahannam (74). Ke'azaban itu tidak akan diringankan dari 
mereka dan mereka tinggal di dalamnya dengan keadaan 
putus asa (75). Dan Kami sekali-kali tidak menganiayakan 
mereka , tetapi merekalah yang menganiayai (diri sendiri) 
(76). Mereka berseru: Wahai Malik! Biarlah Tuhanmu 
binasakan sahaja kami ini. Jawab Malik: Sesungguhnya kamu 
akan tetap tinggal di dalam 'azab (77). Sesungguhnya Kami 
telah membawa kebenaran kepada kamu , tetapi 




terhadap Muhammad), maka sesungguhnya Kami juga telah 
menetap rancangan balas (79). Apakah mereka menyangka 
bahawa Kami tidak mendengar rahsia dan bisikan-bisikan 
mereka? Sebenarnya (Kami mendengar) dan utusan-utusan 
(malaikat) Kami mencatat segala-galanya di sisi mereka (80). 
Katakanlah jika Tuhan Yang Maha Penyayang itu benar- 
benar mempunyai anak, maka akulah orang yang mula-mula 
menyembahkannya (81). Maha Sucilah Tuhan yang memiliki 


langit dan bumi dan Tuhan yang memiliki Arasy dari 
dakwaan-dakwaan karut yang disifatkan mereka (82). Oleh 
itu biarkanlah mereka mengharungi kesesatan dan bermain- 
main hingga mereka menemui hari yang dijanjikan kepada 
mereka (83). Dan Dialah Tuhan yang disembah di langit dan 
Tuhan yang disembah di bumi, dan Dialah Yang Maha 
Bijaksana dan Maha Mengetahui (84). Dan Maha Sucilah 
Allah yang memiliki kerajaan langit dan bumi dan segala 
makhluk yang ada di antara keduanya dan hanya di sisi Dia 
sahaja tersimpan pengetahuan mengenai hari Qiamat dan 
kepada-Nya kamu sekalian dikembalikan (85). Dan tuhan- 
tuhan yang disembahkan mereka selain Allah tidak memiliki 
kuasa untuk memberi syafa'at kecuali mereka yang 
mengakui kebenaran dan mereka mengetahuinya (86). Dan 
jika kamu bertanya mereka siapakah yang menciptakan 
mereka, nescaya mereka menjawab : Allah. Bagaimana 
mereka dapat dipesongkan ? (87) Dan Allah mengetahui 
perkataannya (Muhammad): Wahai Tuhanku i Sesungguhnya 
mereka adalah satu kaum yang tidak beriman (88). 
Berpalinglah dari mereka dan katakanlah: Selamat berpisah. 
Kelak mereka akan mengetahui. "(89) 

Dalam pelajaran akhir surah ini Al-Qur'an 
menceritakan dongeng-dongeng mereka di sekitar 
ibadat menyembah malaikat, juga menceritakan satu 
kejadian dari peristiwa-peristiwa perdebatan yang 
dilakukan mereka dalam usaha mempertahankan 
'aqidah-‘aqidah mereka yang lemah bukan dengan 
tujuan untuk sampai kepada kebenaran, tetapi 
semata-mata kerana tujuan berbahas dan berbantah- 
bantah dengan sikap yang degii. 


Apabila dikatakan kepada mereka (kaum Musyrikin): 



"Kamu dan tuhan-tuhan 
dari Allah kelak akan 
Jahannam" 


yang disembah oleh kamu selain 
menjadi batu-batu api Neraka 


(Surah al-Anbia': 98) 

dan yang dimaksudkan dengan tuhan-tuhan di sini 
ialah berhala-haia yang mereka jadikannya sebagai 
patung-patung malaikat yang disembah mereka dan 
apabila dikatakan kepada mereka: "Bahawa setiap 
penyembah berhala dan berhala-berhala yang 
disembah selain Allah itu akan dimasukkan ke dalam 
Neraka," maka setengah mereka terus membuat 
perbandingan dengan Isa putera Maryam yang 
disembah kaumnya yang sesat dan bertanya: 
"Adakah dia juga dimasukkan ke dalam Neraka?" Ini 
adalah satu perdebatan untuk menegakkan benang 
basah semata-mata. Dan mereka berkata lagi: 
"Sekiranya kaum Ahlil-Kitab itu menyembah 'Isa, 
sedangkan beliau hanya manusia, maka tentulah kami 
yang menyembah maiaikat-malaikat itu iebih 
mendapat hidayat kerana malaikat-maukat itu puteri- 
puteri Allah", Ini adalah satu kebatilan yang 
ditegakkan di atas kebatilan yang sama. 

Sesuai dengan persoalan ini AI-Qur'an menyebut 
secebis kisah 'Isa putera Maryam serta mendedahkan 
tentang hakikat dirinya dan hakikat da'wahnya juga 

tentang perselisihan kaumnya sebelum dan 
selepasnya mengenai isu ini. 

Kemudian Al-Qur'an mengancam sekalian orang- 
orang Musyrikin yang menyeleweng dari ‘aqidah yang 
benar dengan kedatangan hari Qiamat yang akan tiba 
secara mendadak, dan di sini Al-Qur'an menayangkan 
satu pemandangan yang panjang dari pemandangan- 
pemandangan Qiamat yang menggambarkan 
keni'matan-keni'matan yang diperolehi orang-orang 
yang bertaqwa dan menggambarkan 'azab-'azab 
keseksaan yang dialami orang-orang yang berdosa. 

Ayat-ayat bahagian ini menafikan dongeng- 
dongeng mereka tentang malaikat dan membersihkan 
Allah S.W.T. dari dakwaan-dakwaan yang dikatakan 
mereka, juga memperkenalkan kepada hamba- 
hamba-Nya tentang setengah-setengah sifat-Nya dan 
tentang milik mutlak-Nya terhadap langit dan bumi 
dan dunia akhirat, juga tentang hakikat bahawa 
seluruh mereka akan kembali kepada-Nya. 

Kemudian surah ini ditamatkan dengan arahan 
supaya Rasulullah s.a.w. jangan menghiraukan 
mereka supaya mereka mengetahui apa yang akan 
diketahui mereka. Ini adalah satu ancaman yang halus 
yang padan dengan kaki-kaki debat yang suka 
bertengkar setelah mereka diberi penerangan yang 
jelas. 

****** 


(Pentafsiran ayat-ayat 57-65] 





" Dan apabila 'Isa putera Maryam dijadikan contoh tiba-tiba 
kaummu pun bersorak-sorak gembira kerananya (57). Dan 
mereka berkata : Manakah yang lebih baik tuhan-tuhan kami 
atau dia ('Isa)? Mereka tidak membuat contoh itu melainkan 
semata-mata kerana maksud berdebat malah sebenarnya 
mereka adalah satu kaum yang suka bertengkar (58). Dia 
Clsa) itu hanya seorang hamba yang Kami kurniakan ni'mat 
(kenabian) kepadanya dan Kami jadikannya contoh 
(kekuasaan) Kami kepada Bani Israel (59). Dan andainya 
Kami kehendaki nescaya Kami jadikan dari kalangan kamu 
malaikat-malaikat yang mengganti kamu di bumi (60). Dan 
sesungguhnya 'Isa merupakan ilmu bagi mengetahui 
Qiamat oleh itu janganlah kamu ragukannya dan ikutlah 
Aku. Inilah jalan yang lurus (61). Dan janganlah kamu 
dihalangkan syaitan. Sesungguhnya dia musuh kamu yang 
amat nyata (62). Dan apabila 'Isa membawa keterangan- 
keterangan yang jelas ia berkata: Sesungguhnya aku datang 
kepada kamu membawa hikmat dan untuk menjelaskan 
kepada kamu sebahagian dari persoalan (agama) yang kamu 
berselisih mengenainya. Kerana itu bertaqwaiah kepada 
Allah dan ta'atiah kepada-Ku (63). Sesungguhnya Allah itu 
Tuhanku dan Tuhan kamu. Oleh itu , hendaklah kamu 
sembahkan-Nya. Itulah jalan yang lurus (64). Kemudian 
golongan-golongan yang terdapat di kalangan mereka itu 
pun berselisih sesama mereka , maka celakalah kepada 
orang-orang yang zalim dari 'azab keseksaan hari Qiamat 
yang amat pedih. "(65) 


Kisah Pembesar Quraysy Berdebat Dengan 
Rasulullah s.a.w. 

Ibn Ishaq telah menyebut dalam sirah katanya; 
Mengikut cerita yang sampai kepadaku, Rasulullah 
s.a.w. duduk di Masjidil-Haram bersama al-Walid ibn 
al-Mugirah, kemudian datang pula an-Nadhr ibn al- 
Harth lalu duduk bersama mereka. Di dalam majlis itu 
terdapat orang-orang yang lain lagi dari tokoh-tokoh 
Quraysy, kemudian Rasulullah s.a.w. bercakap kepada 
mereka, tiba-tiba beliau disangkal oleh an-Nadhr ibn 
al-Harith, lalu Rasulullah s.a.w. bercakap kepadanya 
sehingga beliau dapat menewaskannya dengan hujah 
yang kuat dan setelah itu beliau membaca kepadanya 
dan kepada mereka ayat: 

" Kamu dan tuhan-tuhan yang disembahkan kamu selain dari 
Allah kelak akan menjadi batu-batu api Neraka Jahannam. 
Kamu tetap akan memasukinya. " 


(Surah al-Anbia': 98) 


Kemudian Rasulullah s.a.w. bangun dari situ. 
Kemudian datang Abduliah ibn az-Zib'ara at-Tamimi 
dan duduk, lalu al-Walid ibn al-Mughirah pun berkata 
kepadanya: "Demi Allah, an-Nadhr ibn al-Harith tidak 
dapat berbuat apa-apa terhadap Ibn Abdul Muttalib 
sedangkan Muhammad telah berkata bahawa kita 
dan segala apa yang kita sembah dari tuhan-tuhan 
kita itu semuanya akan menjadi batu-batu api Neraka 
Jahannam." Lalu Abduliah ibn az-Zib'ara pun berkata: 
"Demi Allah jika aku temui dia (Muhammad), aku 
akan berbahas dengannya. Tanyalah Muhammad, 
adakah segala sembahan yang lain dari Allah akan 
dimasukkan ke dalam Neraka Jahannam bersama- 
sama mereka yang menyembahkannya? Sedangkan 
kita menyembah malaikat, orang-orang Yahudi 
menyembah 'Uzayr dan orang-orang Kristian 
menyembah al-Masih putera Maryam." A!-Walid dan 
orang-orang yang ada bersama dengannya sangat 
tertarik dengan perkataan Abduliah ibn az-Zib'ara itu 
dan mereka berpendapat bahawa perkataan Abduliah 
itu boleh mengalahkan hujah Rasulullah s.a.w. 
Kemudian cerita itu disebutkan kepada Rasulullah 
s.a.w., lalu beliau pun bersabda: 

* Cs* £* ^ Of <>» 

"Setiap orang yang suka disembah selain dari Allah , maka 
dia akan bersama-sama dengan orang-orang yang 
menyembahnya. Sebenarnya mereka menyembah syaitan 
dan menyembah sembahan yang disuruhkan syaitan supaya 
mereka menyembahnya. " 


Kemudian Allah 'Azzawajalla menurunkan ayat: 



"Sesungguhnya orang-orang yang telah tetap dari dahulu 
lagi mendapat balasan yang terbaik dari Kami ; maka mereka 
akan dijauhkan dari Neraka." 


(Surah al-Anbia': 101) 

Yakni 'Isa, 'Uzayr dan para ulama' dan rahib yang 
disembah bersama kedua-duanya yang telah 
menta'ati Allah, lalu mereka dijadikan oleh orang- 
orang sesat yang datang selepas mereka sebagai 
tuhan-tuhan yang disembah selain Allah. Kemudian 
turun ayat mengenai 'Isa 'alaihis salatu was salam 
bahawa beliau disembah selain dari Allah, dan al- 
Walid serta mereka yang ada bersamanya sangat 
tertarik dengan hujah Abduliah ibn az-Zib'ara itu. 
Firman Allah: 





"Dan apabila 'Isa putera Maryam dijadikan contoh tiba-tiba 
kaummu pun bersorak-sorak gembira kerananya"(57) 


yakni mereka mahu menghalangkan da'wahmu 
dengan contoh perbandingan itu. 


Pengarang tafsir al-Kasysyaf (<-iU£J!) telah menyebut 
dalam tafsirnya: Apabila Rasulullah s.a.w. membaca 
kepada kaum Quraysy ayat: 


jk==L\ 


"Kamu dan tuhan-tuhan yang disembahkan kamu selain dari 
Allah kelak akan menjadi batu-batu api Neraka Jahannam" 


(Surah al-Anbia': 98) 

mereka menjadi amat marah. Lalu Abduliah ibn az- 
Zib'ara berkata: "Wahai Muhammad I Apakah ayat ini 
dituju khusus kepada kami dan tuhan-tuhan kami 
atau dituju kepada semua bangsa?" Jawab Rasulullah 
s.a.w. "la dituju untuk kamu dan untuk semua 
bangsa." Lalu Abduliah pun berkata: "Demi Tuhan 
Ka'bah, aku telah mengalahkan engkau! Bukankah 
engkau berkata bahawa 'Isa putera Maryam itu nabi, 
bukankah engkau memujinya dan memuji bondanya? 
Bukankah engkau telah mengetahui bahawa kedua- 
duanya disembah orang-orang Kristian? Bukankah 
'Uzayr juga disembah? Bukankah malaikat-malaikat 
juga disembah? Sekiranya mereka semua dimasukkan 
ke dalam Neraka, maka kami redha bahawa kami dan 
tuhan-tuhan kami berada bersama-sama mereka." 
Lalu mereka pun bergembira dan ketawa hilai, 
sedangkan Nabi s.a.w. diam, kemudian Allah Ta'ala 
menurunkan ayat: 



lagi mendapat balasan yang baik dari Kami, maka mereka 
akan dijauhkan dari Neraka" 


(Surah al-Anbia': 101) 


dan turunlah ayat: 



"Dan apabila 'Isa putera Maryam dijadikan contoh tiba-tiba 
kaummu pun bersorak-sorak gembira kerananya."(57) 


Yakni apabila Abduliah ibn az-Zib'ara membuat 
contoh dengan 'Isa putera Maryam dan menjadikan 
penyembahan orang-orang Kristian terhadapnya 
sebagai alasan untuk mengalahkan hujah Rasulullah 
s.a.w., tiba-tiba "kaummu" orang-orang Quraysy 

bergembira dan ketawa hiiai dengan sebab mereka 
mendengar alasan Abdullah itu telah menyebabkan 
Rasulullah s. a. w. terdiam. Mereka bersorak-sorak 
kerana selama ini mereka begitu penat dan sukar 
untuk mencari satu alasan yang kuat, tiba-tiba 
sekarang hati mereka mendapat alasan itu. Bagi 
mereka yang membaca dengan dhammah 

Sad, maka ia diambil dari umbi kata-kata 
yang bererti "menghalangi" yakni dengan sebab 
contoh perbandingan inilah mereka mahu 
menghalangkan orang ramai dan da'wah yang benar 
dan mereka berpaling darinya dan mereka berkata: 




"Manakah yang lebih baik tuhan-tuhan kami atau dia 
Clsa)?"(58) 


Yakni tuhan-tuhan kami di sisi engkau tidaklah lebih 
baik dari 'Isa dan jika 'Isa kelak dijadikan batu-batu 
api Neraka Jahannam, maka nasib tuhan-tuhan kami 
tidaklah teruk. 


Pengarang al-Kasysyaf tidak menyebut dari mana ia 
mengambil riwayat ini, tetapi pada umumnya riwayat 
ini selaras dengan riwayat Ibn Ishag. 


Dari kedua-dua riwayat ini nampak jelas bagaimana 
berbelit-belitnya cara pertengkaran dan perdebatan 
mereka, juga nampak jelas tabi'at mereka yang 
disifatkan Al-Qur'an dengan firman-Nya: 



^ a * 'Y 


"Mereka adalah satu kaum yang suka bertengkar. "(58) 


Yakni mereka degil dan mahir dalam pertengkaran. 
Sejak awal lagi mereka memang faham apa yang 
dimaksudkan oleh Al-Qur'anul-Karim dan apa yang 
dimaksudkan oleh Rasulullah s.a.w. tetapi mereka 
sengaja memutarbelitkannya dan mencari-cari titik 
kesamaran dalam perkataan yang umum untuk 
meluluskan perdebatan dan pertengkaran mereka 
yang degil itu, iaitu pertengkaran menegakkan 
benang basah yang amat digemari oleh setiap orang 
yang tidak ikhlas dan tidak jujur, yang enggan 
mengakui kebenaran dan mencari jalan belakang 
untuk lari dari kebenaran. Oleh sebab itu Rasulullah 
s.a.w. melarang perdebatan dan pertengkaran yang 
bukan bertujuan untuk mencari kebenaran, malah 
semata-mata untuk mencari kemenangan dengan apa 
cara sekalipun. 

Ujar Ibn Jarir kami telah diceritakan oleh Abu 
Kurayb, kami telah diceritakan oleh Ahmad ibn Abdul 
Rahman dari Ubaidah Ibn 'Ubadah dari Ja'far dari al- 
Qasim dari Abu Umamah ra. katanya: Rasulullah s.a.w 
dapati orang ramai sedang bertengkar mengenai Al- 
Qur'an, lalu Rasulullah s.a.w. menjadi begitu marah 
seolah-olah wajahnya dicurahkan dengan air cuka. 
Kemudian s.a.w. bersabda: 


Jas J»y£> U . { j£ Ui *)} 

i jS jl 

"Janganlah kamu lagakan kitab Aliah setengah dengan 
setengahnya. Sesungguhnya tiada akan sesat sesuatu kaum 
itu melainkan apabila mereka diberi kesukaan berbantah dan 
berdebat. " 


Kemudian beliau s.a.w. membaca ayat: 



"Mereka tidak membuat contoh itu melainkan semata-mata 
kerana maksud berdebat ■ malah sebenarnya mereka adalah 
satu kaum yang suka bertengkar." (58) 


Di sana ada 
pentafsiran ayat: 


satu lagi kemungkinan dalam 


"Dan mereka berkata: Manakah yang lebih baik tuhan-tuhan 
kami atau dia C!sa)?"(58) 


Kemungkinan ini telah disokong oleh ayat-ayat 
mengenai kepercayaan-kepercayaan dongeng tentang 
malaikat iaitu mereka bermaksud menyatakan 
bahawa ibadat mereka yang menyembah malaikat itu 
adalah lebih baik dari ibadat orang-orang Kristian 
yang menyembah 'Isa putera Maryam, kerana sifat 
dan hubungan malaikat - menurut dongeng mereka - 
adalah lebih dekat kepada Allah. Maha Suci Allah dari 
apa yang dikatakan mereka. Mengikut pentafsiran ini, 
maka maksud kata-kata ulasan: 



"Mereka tidak membuat contoh itu melainkan semata-mata 
kerana maksud berdebat ; malah sebenarnya mereka adalah 
satu kaum yang suka bertengkar"(58) 


ialah untuk menjawab hujah Abdullah ibn az-Zib'ara, 
juga untuk menjelaskan bahawa contoh yang dibuat 
oleh mereka itu adalah tidak betul, kerana perbuatan 
dan amalan kaum Kristian tidak boleh dijadikan hujah 
kerana perbuatan itu menyeleweng dari 'aqidah 
tauhid sama seperti penyelewengan mereka. Oleh itu 
di sini tidak ada tempat untuk membandingkan di 
antara satu penyelewengan dengan satu 
penyelewengan yang lain kerana semuanya sesat 
belaka. Pentafsiran ini telah dikemukakan oleh 
setengah-setengah ahli tafsir dan ini merupakan satu 
pentafsiran yang dekat, kerana itu selepas ulasan ini 
datang pula penjelasan: 




"Dia ('Isa) itu hanya seorang hamba yang Kami kurniakaTi 
ni'mat (kenabian) kepadanya dah Kami jadikannya contoh 
(kekuasaan) Kami kepada Bani Israel. "(59) 


'Isa itu bukannya tuhan yang disembah 
sebagaimana yang dilakukan oleh segolongan kaum 

Kristian yang sesat dan menyeleweng, malah dia 
hanya seorang hamba yang dikurniakan ni'mat oleh 
Allah dan dia sama sekali tidak berdosa kerana 
adanya manusia-manusia yang menyembahnya. Allah 
telah mengurniakan ni'ma kepadanya supaya menjadi 
contoh ikutan kepada mereka, tetapi mereka lupakan 
contoh ikutan itu dan terus sesat jalan. 

Al-Qur'an menerangkan dongeng mereka di sekitar 
malaikat dan menjelaskan kepada mereka bahawa 
para malaikat itu hanya salah satu dari makhluk- 
makhluk Allah seperti mereka. Dan jika Allah 
kehendaki Dia boleh jadikan para malaikat itu 
menggantikan mereka di bumi ini atau Dia boleh 
mengubahkan setengah-setengah manusia menjadi 
malaikat yang menggantikan mereka di bumi ini: 



"Dan andainya Kami kehendaki nescaya Kami jadikan dari 
kalangan kamu malaikat-malaikat yang mengganti kamu di 
bumi. "(60) 


Perkara ini hanya bergantung kepada kehendak 
iradat Allah sahaja. Apa sahaja yang dikehendaki-Nya 
akan muncul ke alam al-wujud. Tiada siapa pun yang 
dapat mendakwa mempunyai hubungan keturunan 
dengan Allah, kerana tiada hubungan dengan Allah 
melainkan hubungan Khaliq dengan makhluk, 
hubungan hamba dengan tuan dan hubungan 'Abid 
dengan Ma'bud. 


Kemudian Al-Qur'an kembali menjelaskan sesuatu 
mengenai 'Isa a.s. Ia mengingatkan mereka dengan 
hari Qiamatyang dibohongi dan diragui mereka: 



"Dan sesungguhnya 'Isa itu merupakan ilmu bagi 
mengetahui Qiamat, oleh itu janganlah kamu ragukannya 
dan ikutlah Aku. Inilah jalan yang lurus (61). Dan janganlah 
kamu dihalangkan syaitan. Sesungguhnya dia musuh kamu 
yang amat nyata. "(62) 

Berbagai-bagai hadith yang disampaikan mengenai 
turunnya 'Isa a.s. ke bumi sebelum berlakunya 
Qiamat. Inilah yang diisyaratkan oleh ayat ini: 



"Dan sesungguhnya 'Isa itu merupakan ilmu bagi 
mengetahui Qiamat"(61) 

yakni dari kedatangannya dapat diketahui bahawa 
Qiamat tidak lama lagi akan berlaku. Mengikut qira'at 
yang kedua, ayat ini dibaca: 



"Dan sesungguhnya 'Isa itu adalah tanda hari Qiamat."(61) 

Yakni dia merupakan alamat bagi Qiamat. Kedua- 
dua pengertian ini adalah berhampiran. 

Dari Abu Hurayrah r.a. katanya: Sabda Rasulullah 
s.aw.: 

(K/ 1 lS jjrd Oi <j J 

t C t,. * J » /al | C U ZwAo 

1«£a 3 L» J Lo-U! I oJj>-( ^J| Jl 

"Demi nyawaku di tangan kekuasaan-Nya , tidak lama lagi 
akan turun putera Maryam di kalangan kamu selaku hakim 
yang adil ia akan mematahkan salib, membunuh babi-babi ‘, 
menghapuskan jizyah, melimpahkan harta hingga tiada 
seorang pun yang mahu menerimanya , hingga satu sujud 
solat lebih baik dari dunia dan segala isinya. " 2 

Dari Jabir r.a. katanya: Sabda Rasulullah s.a.w.: 

Ji (J* Dr* ^ 

u^*-i S* 0} * V * J . U) J : JUj 

4-3 V ! oJjL J,l*J 4iil Aa j^3 ja\ 

"Segolongan umatku akan terus berjuang membela agama 
yang benar dengan mendapat kemenangan sehingga 
kepada hari Qiamat. Lalu turunlah 'Isa putera Maryam , maka 
berkatalah pemimpin mereka (kepada 'Isa): Marilah r 
do'akanlah untuk kami. Maka jawab beliau: Tidak, 
sesungguhnya setengah kamu menjadi pemimpin-pemimpin 
kepada setengah yang lain. Itulah penghormatan Allah 
kepada umat ini." 3 

Ini merupakan perkara-perkara ghaib yang 

diterangkan kepada kita oleh Rasulullah s.a.w. yang 
benar dan amanah dan diisyaratkan oleh Al-Qur'anul- 
Karim. Dan manusia tidak boleh berkata apa-apa 
mengenainya melainkan sekadar apa yang 

diterangkan oleh kedua-dua sumber yang tetap ini 
sehingga hari Qiamat. 



"■ Oleh itu janganlah kamu ragukannya dan ikutlah Aku. 

Inilah jalan yang lurus. "(61) 


Mereka meragui hari Qiamat, sedangkan Al-Qur'an 
menyeru mereka kepada keyakinan. Mereka 
menyeleweng dari jalan hidayat, sedangkan Al-Qur'an 
mengajak mereka melalui lidah Rasulullah s.a.w. 
supaya mengikutinya, kerana beliau memimpin 
mereka ke jalan yang lurus dan bermatlamat, iaitu 
jalan yang menyampaikan kepada Allah dan tidak 
menyesatkan orang-orang yang berjalan di atasnya. 

Al-Qur'an menerangkan kepada mereka bahawa 
penyelewengan dan kesesatan itu adalah akibat 


2 Dikeluarkan oleh Malik, al-Bukhari, Muslim dan Abu Daud. 

3 Dikeluarkan oleh Muslim. 

mengikut syaitan, sedangkan Rasul itu lebih utama 
diikuti mereka: 



A, v ^ J s' ^ 

"Dan janganlah kamu dihalangkan syaitan. Sesungguhnya 
dia musuh kamu yang amat nyata." (62) 


Pertarungan Abadi Di Antara Syaitan Dengan Manusia 

Al-Qur'an sentiasa mengingatkan manusia tentang 
pertarungan abadi di antara mereka dengan syaitan 
sejak moyang mereka Adam a.s. dan sejak 
pertarungan yang pertama di dalam Syurga. Orang 
yang paling lalai dan cuai ialah orang yang 
mengetahui mempunyai musuh ketat yang sentiasa 
menunggu kesempatan untuk membinasakannya, 
namun demikian dia tidak berhati-hati dan 
berwaspada terhadapnya, kemudian dia bertindak 
lebih jauh iaitu dia menjadi pengikut kepada 
musuhnya yang amat jelas itu. 

Islam telah meletakkan manusia dalam pertarungan 
abadi di antaranya dengan syaitan di sepanjang 
hidupnya di muka bumi ini. la telah menyediakan 
keuntungan yang tidak terlintas di hati manusia 
apabila dia mendapat kemenangan dalam 
pertarungan itu dan ia juga menyediakan kerugian- 
kerugian yang amat besar (di Akhirat) yang tidak 
terduga oleh hati manusia apabila ia kalah dalam 
peraturan itu. Demikianlah Islam mengalihkan segala 
tenaga juang manusia ke medan pertarungan yang 
abadi ini. Dan pertarungan inilah yang menjadikan 
manusia itu insan dan menjadikan manusia itu satu 
makhluk yang mempunyai ciri istimewa di antara 
berbagai-bagai makhluk yang mempunyai berbagai- 
bagai sifat dan tabi'at. Pertarungan inilah yang 
menjadikan matlamat hidup manusia yang paling 
besar ialah menewaskan musuh syaitan. Dan 
kemenangan dalam pertarungan itu bererti 
kemenangan mengalahkan kejahatan, kekejian dan 
kekotoran, di samping menegakkan tiang-tiang 
kebajikan, kebaikan dan kebersihan di muka bumi. 

Selepas itu Al-Qur'an kembali menerangkan hakikat 
'Isa a.s. dan hakikat risalah yang dibawa beliau, dan 
bagaimana kaumnya telah berselisih sebelumnya dan 
selepasnya: 






"Dan apabila 'Isa membawa keterangan-keterangan yang 
jelas ia berkata: Sesungguhnya aku datang kepada kamu 
membawa hikmat dan untuk menjelaskan kepada kamu 
sebahagian dari persoalan (agama) yang kamu berselisih 
mengenainya , kerana itu bertaqwalah kepada Allah dan 
ta'atlah kepada- Ku (63). Sesungguhnya Allah itu Tuhanku 
dan Tuhan kamu. Oleh itu, hendaklah kamu sembahkan- 
Nya. Itulah jalan yang lurus (64). Kemudian golongan- 
golongan yang terdapat di kalangan mereka berselisih 
sesama mereka, maka celakalah kepada orang-orang yang 
zalim dari 'azab keseksaan hari Qiamat yang amat 
pedih. "(65) 


Nabi 'Isa a.s. telah membawa berbagai-bagai bukti 
dan penerangan-penerangan yang jelas sama ada di 
dalam bentuk mu'jizat-mu'jizat yang diperlakukan 
Allah di atas tangan beliau atau dalam bentuk 
huraian-huraian dan arahan-arahan untuk 
membimbing mereka ke jalan yang lurus. Beliau telah 
bersabda kepada kaumnya: 






".....Sesungguhnya aku datang kepada kamu membawa 
hikmat"(63) 


dan barang siapa yang dikurniakan hikmat (5-^1) 
bererti dia telah dikurniakan kebajikan yang melimpah 
ruah dan dia terselamat dari segala kegeiinciran, 
kesesatan, keterlaluan dan kecuaian. Dia dapat 
mengaturkan langkah-langkahnya di atas jalan 
hidayat dengan penuh keyakinan, ketenangan dan 
dengan panduan nur hidayat. 


Perpecahan Dan Perselisihan Penganut-penganut 
Kristian Mengenai 'Aqidah Dan Sy ari' at Mereka 

Beliau datang untuk menerangkan persoalan- 
persoalan yang menjadi punca perselisihan. Mereka 
telah berselisih faham dalam berbagai-bagai masalah 
syari'at Musa a.s. dan mereka telah berpecah kepada 
berbagai-bagai puak dan golongan. Beliau menyeru 
mereka supaya bertaqwa kepada Allah dan mematuhi 
segala peraturan dan ajaran yang datang dari Allah. 
Beliau telah menjelaskan kepada mereka 'aqidah 
tauhid dengan terus-terang, bersih, tiada sebarang 
kekeliruan dan kesamaran: 



"Sesungguhnya Allah itu Tuhanku dan Tuhan kamu. Oleh 
itu, hendaklah kamu sembahkan-Nya."(64) 

Beliau tidak berkata: "Dia itu Tuhan" atau "Dia itu 
anak Allah", beliau tidak membayangkan sama ada 
dari dekat atau dari jauh bahawa beliau mempunyai 
sesuatu pertalian dengan Allah selain dari pertalian 
'Ubudiyah dari pihaknya dan pertalian Rububiyah dari 
pihak Allah Tuhan semesta alam. Beliau berkata 
kepada mereka: 



"Inilah jalan yang lurus". 

Yakni tidak berbelit-belit dan tidak bengkok, tidak 
ada kegelinciran dan kesesatan, tetapi orang-orang 
yang datang selepas beliau telah berselisih faham dan 
berpecah kepada berbagai-bagai puak sebagaimana 
orang-orang yang sebelum mereka telah berselisih 
dan berpecah kepada berbagai-bagai puak. Mereka 
berselisih dan berpecah secara zalim tanpa hujah dan 
tanpa kekeliruan: 

"Maka celakalah kepada orang-orang yang zalim dari 'azab 
keseksaan hari Qiamatyang amat pedih. "(65) 

Nabi 'Isa a.s. telah diutus kepada Bani Israel. Mereka 
memang menunggu kedatangannya untuk 
menyelamatkan mereka dari kehinaan hidup tertindas 
di bawah pemerintahan Roman. Mereka 
menunggunya begitu lama, tetapi apabila beliau 
datang, mereka telah melakukan berbagai-bagai 
tindakan dan perbuatan yang menyusahkan beliau 
dan mereka merancang untuk mensalibkannya. 

Apabila 'Isa ai-Masih datang, beliau dapati kaumnya 
berpecah kepada berbagai-bagai puak dan agama 
dan yang terpentingnya ialah empat puak atau 
golongan iaitu: 

1. Golongan Sadugi 4 iaitu nisbah kepada 
Saduq. Dia dan keluarganya yang memegang kuasa 
ketua paderi sejak dari zaman Nabi Daud dan Nabi 
Sulaiman 'alaihimas-saiam. Mengikut asal-usul syari'at 
keturunan, Saduq itu pastilah dihubungkan kepada 
Harun saudara Musa, kerana zuriat keturunannya 
yang menjaga dan menyelenggarakan urusan Haykal 
(rumah ibadat) sesuai dengan tugas dan pekerjaan 
mereka yang menyelenggara urusan rumah ibadat itu. 
Mereka bersikap amat ketat dalam menjaga 
peraturan-peraturan ibadat dan upacara-upacaranya. 
Mereka menolak perkara-perkara bid'ah, tetapi dalam 
waktu yang sama mereka begitu bebas dalam 
kehidupan peribadi mereka dan meni'mati segala 
kesenangan hidup dan mereka tidak percaya kepada 
hari Qiamat. 

2. Golongan Farisi . 5 Golongan ini berbalah 
dengan golongan Saduqi. Mereka mengecam 
golongan Saduqi kerana terlalu mengetatkan 
peraturan-peraturan ibadat dan upacara-upacaranya 
dan kerana tidak percaya kepada kebangkitan selepas 
mati dan kepada Hisab. Sifat yang menonjol dari 
golongan Farisi ini ialah sifat zahid dan sufi walaupun 
setengah-setengah mereka memperlihatkan sifat 
angkuh dan bangga dengan ilmu pengetahuan 
mereka. Nabi 'Isa ai-Masih a.s. pernah mengecam 
sikap mereka yang angkuh dan lancang lidah. 

3. Golongan Samiri 6 . Golongan ini adalah 
campuran dari orang-orang Yahudi dan orang-orang 


4 (Sadducean atau Sadducees). 

5 c^r~iyA\ (Pharisees) 

6 (Samaritans) 


Asyuri. Mereka berpegang dengan lima kitab-kitab 
suci zaman lama (yang ditulis sebelum ai-Masih) yang 
terkenal dengan panggilan kitab-kitab suci Musa dan 
menolak segala kitab suci yang lain darinya yang telah 
ditambah kepada kitab-kitab suci itu di zaman-zaman 
kebelakangan, iaitu kitab-kitab yang dianggap suci 
oleh golongan yang lain dari mereka. 

4. Golongan Aasin atau Asinivin 7 .Golonoan ini 
terpengaruh dengan setengah-setengah aliran 
pengajian falsafah. Mereka hidup terpencil dari 
golongan-golongan Yahudi yang lain. Mereka 
mengamalkan cara hidup yang ketat dan kasar. 
Mereka juga mengenakan peraturan-peraturan yang 
ketat ke atas kumpulan mereka. 


Selain dari golongan-golongan yang besar ini di 
sana terdapat berbagai-bagai aliran agama peribadi 
dan berbagai-bagai bentuk 'aqidah dan adat resam di 
antara kaum Israel itu. Mereka hidup hina dan 
tertindas di bawah pemerintahan empayar Roman. 
Mereka menunggu kebebasan dari tangan seorang 
rasul yang ditunggu-tunggu oleh semua orang. 


Apabila 'Isa al-Masih a.s. datang membawa 'aqidah 
tauhid yang diumumkan dengan katanya: 


".....Sesungguhnya Allah itu Tuhanku dan Tuhan kamu. Oleh 
itu hendaklah kamu sembahkan-Nya"(64) 


juga membawa bersamanya syari'at yang lebih dahulu 
menekankan amalan toleransi dan membersih jiwa 
dan hati dari menekankan peraturan-peraturan dan 
upacara-upacara agama yang lahir, maka beliau telah 
ditentang oleh ahli-ahli agama profesional yang 
semata-mata mengamalkan peraturan-peraturan dan 
upacara-upacara agama yang lahir itu. 


Di antara sabda 'Isa ai-Masih a.s. yang mengecam 
golongan ini ialah: 


"Mereka mengikat barang-barang yang berat 
dan memaksa orang ramai supaya memikulnya di 
atas bahu mereka, sedangkan mereka tidak 
menghulurkan sepotong jari pun untuk menolong 
mengangkatkannya. Segala amalan mereka adalah 
dibuat supaya dilihat orang. Mereka membesar- 
besarkan pakaian kepala mereka dan memanjang- 
manjangkan ekor baju mereka. Mereka membolot 
kerusi barisan pertama di majlis-majlis jamuan dan 
tempat-tempat duduk yang pertama di dalam 
perhimpunan-perhimpunan. Mereka mencari 
ucapan-ucapan penghormatan di kedai-kedai dan 
mereka mengharap supaya dikatakan kepada 
mereka 'Tuan hamba'! Tuan hamba!' di mana 
sahaja mereka pergi." 

'Isa ai-Masih juga pernah memberi syarahan 
kepada mereka dengan sabdanya: "Wahai 

pemimpin-pemimpin yang buta yang mengira 
seekor nyamuk tetapi menelan seekor unta! Kamu 


7 


atau 

membersih bahagian [uar gelas dan pinggan, 
sedangkan di dalamnya penuh berisi najis dan 
kekotoran. Celakalah bagi kamu, wahai para 
penulis dan para pengikut golongan Farisi yang 
suka menonjol-nonjolkan diri! Kamu adalah laksana 
kubur yang di sapu cat putih, di luarnya berkilat 
dengan cat tetapi di dalamnya berisi tulang-tulang 
yang reput." 8 


Orang yang membaca kata-kata al-Masih a.s. ini 
dan lainnya mengenai perkara ini hampir melibat 
bahawa sifat mereka adalah sama dengan sifat ahli- 
ahli agama profesional di zaman kita ini. Satu sifat 
yang berulang-ulang bagi ahli-ahli agama profesional 
yang dapat dilihat pada setiap waktu. 


Kemudian apabila 'Isa al-Masih a.s. kembali kepada 
Tuhannya, maka pengikut-pengikutnya telah 
berselisih dan berpecah kepada berbagai-bagai puak 
dan golongan. Setengah-setengah mereka 
mempertuhankan al-Masih dan setengahnya pula 
menganggap beliau sebagai anak Allah, sementara 
setengah yang lain menjadikan Allah tiga uqnum atau 
tritunggal, dan salah satunya ialah al-Masih putera 
Maryam. Demikianlah hilangnya agama tauhid yang 
bersih yang dibawa oieh 'Isa a.s., dan hilanglah 
da'wah beliau yang menyeru manusia kepada Allah 
supaya mereka mentuluskan keta'atan kepada-Nya- 9 



( qj ) j^\ ( jt 
" Kemudian golongan-golongan yang terdapat di kalangan 
mereka berselisih sesama mereka , maka celakalah kepada 
orang-orang yang zalim dari ' azab keseksaan hari Qiamat 
yang amat pedih. "(65) 


Kemudian datang kaum Musyrikin Arab 
menghujahkan Rasulullah s.a.w. tentang 'Isa 'alihis- 
salam dengan perbuatan dan amalan golongan- 
golongan pengikut 'Isa yang telah berselisih dan 
berpecah-belah selepas beliau, juga dengan dongeng- 
dongeng yang diada-adakan mereka di sekitar beliau. 


****** 


(Pentafsiran ayat-ayat 66 - 77) 
Sahabat-sahabat Karib Berseteru Pada Hari Qiamat 

Apabila Al-Qur'an memperkatakan tentang "orang- 
orang yang zalim" ia gabungkan golongan- 
golongan pengikut 'Isa a.s. yang berpecah-belah 
selepas beliau dengan golongan Musyrikin yang 
menghujahkan Rasulullah s.a.w. dengan perbuatan 
dan amalan golongan-golongan itu. Di samping itu ia 


8 Dipetik dari buku: ^J.1 oleh Ustaz 'Abbas Mahmud al- 
Aqqad. 

Perselisihan ini dihuraikan dengan lebih terperinci dalam tafsir 
ini Juzu' yang kedua puluh pada firman Allah : oT y&\ IJL* Cil 

OjA ^4 V j*-* (5^! jr ^ Jel _r*\ L?i ci* 


menggambarkan pula keadaan mereka pada hari 
Qiamat dalam satu pemandangan yang menarik dan 
panjang termasuk pemandangan yang 
menggambarkan para Muttaqin yang dimuliakan di 
dalam taman-taman Syurga yang penuh ni'mat: 








"Mereka tidak menunggu kecuali hari Qiamat yang akan 
datang kepada mereka secara mendadak sedangkan 
mereka tidak sedar (66). Sahabat-sahabat yang rapat pada 
hari itu menjadi musuh terhadap satu sama lain kecuali 
orang-orang yang bertaqwa (67). Wahai hamba-hamba-Ku! 
Pada hari ini tiada apa kebimbangan kepada kamu dan tidak 
pula kamu akan berdukacita (68). (laitu) orang-orang yang 
beriman kepada ayat-ayat Kami dan mereka telah menyerah 
diri kepada Allah (69). Masuklah kamu ke dalam Syurga 
bersama-sama isteri kamu di mana kamu diberi sepenuh 
kegembiraan (70). (Sajian-sajian) diedarkan kepada mereka 
dengan pinggan-pinggan dan piala-piala dari emas. Dan di 
dalam Syurga terdapat segala apa yang diidami hati dan 
segala apa yang sedap dipandang mata, dan kamu akan 
tinggal kekal abadi di dalamnya (71). Dan itulah Syurga yang 
diberikan kepada kamu mewarisinya dengan berkat amalan- 
amalan yang dikerjakan kamu (72). Didalamnya terdapat 

berbagai-bagai buah-buahan untuk dimakan kamu (73). 
Sesungguhnya orang-orang yang berdosa itu kekal di daiam 
'azab Neraka Jahannam (74). Ke'azaban itu tidak akan 
diringankan dari mereka dan mereka tinggal di dalamnya 
dengan keadaan putus asa (75). Dan Kami sekali-kali tidak 
menganiayakan mereka , tetapi merekalah yang menganiayai 
(diri sendiri) (76). Mereka berseru: Wahai Malik! Biarlah 
Tuhanmu binasakan sahaja kami ini. Jawab Malik: 
Sesungguhnya kamu akan tetap tinggal di dalam 'azab."(77) 

Pemandangan itu dimulakan dengan berlakunya 
hari Qiamat secara mendadak tanpa disedari mereka: 






"Mereka tidak menunggu kecuali hari Qiamat yang akan 
datang kepada mereka secara mendadak , sedangkan 
mereka tidak sedar." (66) 


Peristiwa yang mendadak itu telah menimbulkan 
perubahan yang aneh iaitu ia mengubahkan segala 
adat kebiasaan dalam kehidupan mereka: 

•A 0 



"Sahabat-sahabat yang rapat pada hari itu menjadi musuh 
terhadap satu sama lain kecuali orang-orang yang 
bertaqwa."(67) 


Perseteruan di antara sahabat-sahabat karib itu 
adalah lahir dari hubungan mereka yang mesra di 
dunia, semasa di dunia mereka sentiasa berpakat 
untuk melakukan kejahatan dan saling nasihat 
menasihat mengikut jalan yang sesat, tiba-tiba pada 
hari ini mereka saling caci mencaci. Pada hari ini 
mereka menuduh satu sama lain sebagai 
bertanggungjawab di atas kesesatan dan akibat yang 
buruk yang diterima mereka. Pada hari ini mereka 
terbalik menjadi musuh-musuh yang bertengkaran, 
sedangkan dahulunya mereka adalah sahabat-sahabat 
karib yang berbisik-bisik mesra. 


"Kecuali orang-orang yang bertaqwa"... yakni 
kasih sayang dan kemesraan mereka terhadap satu 
sama lain adalah kekal tidak berubah, kerana mereka 
di dunia sentiasa seia sekata dan bersatupadu 
mengikut jalan hidayat dari saling berpesan supaya 
berbuat kebaikan dan menuju ke jalan yang selamat. 

Ketika sahabat-sahabat karib itu bertengkar dan 
bergaduh, seluruh-alam al-wujud bergema dengan 
seruan Ilahi Yang Maha Tinggi dan Maha Mulia yang 
dihadapkan kepada para Muttagin: 



"Wahai hamba-hambaku! Pada hari ini tiada apa 
kebimbangan kepada kamu dan tidak pula kamu akan 
berdukacita (68). (Iaitu) orang-orang yang beriman kepada 
ayat-ayat Kami dan mereka telah menyerahkan diri kepada 
Allah (69). Masuklah kamu ke dalam Syurga bersama-sama 
isteri kamu , di mana kamu diberi sepenuh kegembiraan." (70) 

Yakni kamu akan penuh bergembira dan sukacita di 
dalam Syurga hingga tanda-tandanya dapat dilihat 
pada setiap bahagian anggota dan rupa paras kamu. 


Kemudian kita melihat dengan mata imaginasi 
pinggan-pinggan makanan dan piala-piala minuman 
dari emas diedarkan kepada mereka di dalam Syurga. 
Di sana mereka memperolehi segala apa yang diidami 
hati mereka dan di samping menjadi selera hati, di 
sana terdapat pula kelazatan dan keni'matan mata 
memandang. Ia merupakan kesempurnaan dan 
keindahan dari penghormatan yang diberikan kepada 
mereka. 



"(Sajian-sajian) diedarkan kepada mereka dengarf pinggan- 
pinggan dan piala-piala dari emas . Dan di dalam Syurga 
terdapat segala apa yang diidami hati dan segala apa yang 
sedap dipandang mata. "(71) 





pan di samping ni'mat-ni'mat itu ada satu lagi 
ni'mat yang lebih besar, iaitu mereka dimuliakan 
dengan firman dari Allah Yang Maha Tinggi dan 
Maha Mulia: 



"Dan kamu akan tinggal kekal abadi di dalamnya (71). Dan 
itulah Syurga yang diberikan kepada kamu mewarisinya 
dengan berkat amalan-amalan yang dikerjakan kamu (72). Di 
dalamnya terdapat berbagai-bagai buah-buahan untuk 
dimakan kamu. "(73) 


Bagaimana pula nasib orang-orang yang berdosa 
yang kita telah tinggalkan mereka sebentar tadi ketika 
mereka sedang berbalah dan bertengkar satu sama 
lain itu? 



"Sesungguhnya orang-orang yang berdosa itu kekal di dalam 
'azab Neraka Jahannam. "(74) 


'Azab Neraka itu adalah 'azab yang berterusan dan 
amat panas. Tidak pernah berhenti barang sedetik 
pun dan tidak pernah dingin barang sesa'at pun, tiada 
sekilas cahaya harapan untuk terlepas darinya 
walaupun harapan yang jauh. Seluruh mereka berada 
dalam keadaan putus asa: 

"Ke'azaban itu tidak akan diringankan dari mereka dan 
mereka tinggal di dalamnya dengan keadaan putus asa."(75) 

Demikianlah perbuatan mereka terhadap diri 
mereka sendiri. Merekalah sendiri yang 
menjerumuskan diri mereka ke daiam 'azab yang 
membinasakan mereka ini. Mereka menzalimi diri 
sendiri bukannya dizalimi Ailah. 


"Dan Kami sekali-kali tidak menganiayakan mereka , tetapi 
merekalah yang menganiayai (diri sendiri). "(76) 

Kemudian suasana dipecahkan oleh satu pekikan 
dari jauh, iaitu satu pekikan yang membayangkan 

dan derita: 


"Mereka berseru: Wahai Malik! Biarlah Tuhanmu binasakan 
sahaja kami ini. "(77) 


segala perasaan putus asa, susah 




Itulah pekikan yang merintih dari, jauh, iaitu 
pekikan yang datang dari belakang pintu-pintu neraka 
yang tertutup, itulah pekikan dari orang-orang yang 
berdosa, yang menzalimi diri mereka sendiri. Mereka 
berpekik bukan kerana meminta kelepasan dan 
pertolongan, kerana mereka telah putus asa, tetapi 
mereka berpekik meminta mereka dimatikan terus 
dengan segera supaya mereka dapat berehat. 
Alangkah dahsyatnya penderitaan seorang apabila 
maut itu menjadi angan-angannya! Seruan itu 
membayangkan penderitaan kesengsaraan jiwa yang 
amat tebal, dan di sebalik seruan itu kita hampir- 
hampir dapat melihat akal orang-orang yang telah 
hilang siumannya kerana terlalu dahsyat menerima 
'azab dan melihat badan-badan mereka yang tidak 
berdaya lagi menanggung derita, dan kerana inilah 
terbitnya pekikan: 

". Wahai Malik I Biarlah Tuhanmu binasakan sahaja 

kami ini." (77) 


Tetapi jawapan yang sampai kepada mereka amat 
menghampa dan mengecewakan. Jawapan itu sama 
sekali tidak memperdulikan rayuan mereka: 



Jawab Malik: Sesungguhnya kamu akan tetap tinggal 

di dalam 'azab. "(77) 


Oleh itu tiada jalan keluar, tiada harapan, tiada 
maut dan tiada kebinasaan, malah kamu akan tetap 
tinggal di dalam 'azab. 


****** 

(Pentafsiran ayat-ayat 78-80) 

Dalam bayangan suasana pemandangan yang amat 
mendukakan ini Al-Qur'an tujukan perkataannya yang 
berikut kepada kaum Musyrikin yang bencikan 
kebenaran, berpaling dari jalan hidayat dan menjurus 


kepada kesudahan yang mendukakan, la juga 
melahirkan rasa ta'jub terhadap sikap mereka di 
hadapan khalayak yang ramai dalam suasana yang 
amat sesuai untuk menyampaikan peringatan dan 
melahirkan rasa ta'jub itu: 



"Sesungguhnya Kami telah membawa kebenaran kepada 
kamu , tetapi kebanyakkan kamu bencikan kebenaran (78). 
Apakah mereka telah menetapkan satu-rancangan (jahat 
terhadap Muhammad), maka sesungguhnya Kami juga telah 
menetapkan rancangan balas? (79) Apakah mereka 
menyangka bahawa Kami tidak mendengar rahsia dan 
bisikan-bisikan mereka? Sebenarnya (Kami mendengar) dan 
utusan-utusan (malaikat) Kami mencatat segala-galanya di 
sisi mereka."(80) 


Sikap Bencikan Kebenaran Dan Sebab-sebabnya 

Sikap benci terhadap kebenaran itulah yang 
menghalangi mereka dari mengikuti kebenaran. 
Mereka bukannya dihalangi kerana tidak dapat 
memahami kebenaran itu dan bukan pula kerana 
mereka meragui kebenaran Rasulullah s.a.w., kerana 
selama ini mereka tidak pernah tahu bahawa beliau 
pernah berbohong kepada manusia apatah lagi 
hendak berbohong kepada Allah dan membuat 
dakwaan-dakwaan palsu terhadap-Nya. 

Orang-orang yang memerangi kebenaran itu 
biasanya bukan kerana mereka jahil terhadap 
kebenaran itu, tetapi kerana mereka bencikannya 
dengan sebab kebenaran itu bertentangan dengan 
kehendak-kehendak nafsu mereka atau 
menghalanginya, sedangkan mereka terlalu lemah 
untuk mengawai hawa nafsu mereka, tetapi terlalu 
berani menentang kebenaran dan para pejuangnya. 
Dari kelemahan mereka menghadapi kehendak- 
kehendak hawa nafsu inilah mereka memperolehi 
kekuatan untuk menentang kebenaran dan para 
pejuangnya. 


Oleh kerana itu Allah Yang Maha Gagah Perkasa 
dan Yang Maha Mengetahui dengan segala rahsia 
dan tipu daya mereka memberi amaran kepada 
mereka: 


S' J r, 5 o?" \ t 

©0 


"Apakah mereka telah menetapkan satu rancangan (jahat 
terhadap Muhammad ) t maka sesungguhnya Kami juga telah 
menetapkan rancangan balas? "(79) 


Sikap mereka yang degil mempertahankan kebatilan 
dan menentang kebenaran telah ditentang oleh 
perintah dan kehendak iradat Allah yang tegas untuk 

menegakkan kebenaran itu. Rancangan-rancangan 
tipu daya dan jahat yang diaturkan mereka di dalam 
gelap itu telah diketahui Allah yang mengetahui 
segala rahsia dan segala bisikan mereka. Dan semua 
orang tahu apakah akibatnya apabila manusia yang 
serba lemah itu berdepan dengan Allah Yang Maha 
Pencipta, Maha Perkasa dan Maha Mengetahui. 

★ * * * * * 

(Pentafsiran ayat-ayat 81 - 83) 

Selepas amaran yang menakutkan ini Al-Qur'an 
meninggalkan mereka, lalu mengarahkan rasul-Nya 
yang mulia supaya menyampaikan penerangan 
kepada mereka, dan selepas itu meninggalkan mereka 
menunggu nasib kesudahan yang telah disaksikan 
mereka sekejap tadi: 



"Katakanlah jika Tuhan Yang Maha Penyayang itu benar- 
benar mempunyai anak, maka akulah orang yang mula-mula 
menyembahnya (81). Maha Sucilah Tuhan yang memiliki 
langit dan bumi dan Tuhan yang memiliki Arasy dari 
dakwaan-dakwaan karut yang disifatkan mereka (82). Oleh 
itu biarkanlah mereka mengharungi kesesatan dan bermain- 
main hingga mereka menemui hari yang dijanjikan kepada 
mereka."(83) 

Mereka menyembah malaikat-malaikat dengan 
anggapan bahawa malaikat-malaikat itu adalah 
puteri-puteri Allah, tetapi jika benar Allah itu 
mempunyai anak tentulah orang yang paling wajar 
menyembahnya ialah Nabi dan Rasul-Nya kerana 
beliau amat hampir kepada Allah dan amat segera 
mematuhi perintah Allah dan beribadat kepada-Nya, 
juga memuliakan anak-Nya jika Dia benar mempunyai 
anak seperti yang didakwakan kaum Musyrikin itu. 
Tetapi apa yang berlaku Rasulullah s.a.w. hanya 
menyembah Allah S.W.T. sahaja. Ini sahaja cukup 
membuktikan bahawa dakwaan mereka yang 
mengatakan Allah mempunyai anak itu adalah satu 
dakwaan yang tidak berasas, tidak mempunyai 
sebarang sandaran dan sebarang dalil. Maha Suci 
Allah dari dakwaan yang amat aneh yang dikatakan 
mereka: 



"Maha Sucilah Tuhan yang memiliki langit dan bumi dan 
Tuhan yang memiliki 'Arasy dari dakwaan-dakwaan karut 
yang disifatkan mereka." (82) 


Apabila seseorang itu meneliti kejadian langit dan 
bumi dan memikirkan undang-undang dan 
peraturannya yang selaras serta memikirkan sejauh 
mana keagungan, ketinggian dan kekuasaan Allah di 
sebalik undang-undang dan peraturan yang 
terkandung di dalam ungkapan: "Tuhan yang 
memiliki Arasy vj).~ nescaya akan pudarlah 
segala prasangka dan segala dakwaan seperti itu, 
malah ia akan memahami dengan fitrahnya bahawa 
Allah yang telah menciptakan segala-galanya ini tidak 
mungkin mempunyai apa sahaja titik keserupaan 
dengan makhluk yang beranak pinak itu. Berdasarkan 
hakikat ini nyatalah bahawa dakwaan dan kata-kata 
kaum Musyrikin hanya merupakan permainan dan 
perbuatan meraba-raba di dalam kesesatan yang tidak 
wajar dibahas dan diperdebatkan, malah wajar 
diabaikan begitu sahaja dan diberi amaran: 



"Oleh itu biarkanlah mereka mengharungi kesesatan dan 
bermain-main hingga mereka menemui hari yang dijanjikan 
kepada mereka. "(83) 


****** 

(Pentafsiran ayat-ayat 84-86) 

Setelah meninggal dan mengabaikan kaum 
Musyrikin itu, Al-Qur'an terus memuji-muji Allah dan 
mentauhidkan-Nya dengan sifat-sifat yang layak 
dengan Rububiyah-Nya yang memiliki langit, bumi 
dan 'Arasy Yang Maha Agung: 



"Dan Dialah Tuhan yang disembah di langit dan Tuhan yang 
disembah di bumi dan Dialah Yang Maha Bijaksana dan 
Maha Mengetahui (84). Dan Maha Sucilah Allah yang 
memiliki kerajaan langit dan bumi dan segala makhluk yang 
ada di antara keduanya dan hanya di sisi Allah sahaja 
tersimpan pengetahuan mengenai hari Qiamat dan kepada- 
Nya kamu sekalian dikembalikan (85). Dan tuhan-tuhan yang 
disembah mereka selain Allah tidak memiliki kuasa untuk 
memberi syafa'at kecuali mereka yang mengakui kebenaran 
dan mereka mengetahuinya."(86) 

Ayat-ayat ini menjelaskan 'aqidah ketuhanan Yang 
Maha Esa di langit dan di bumi. Dialah sahaja yang 
bersifat seperti itu. Tiada siapa dan suatu apa pun 
yang berkongsi sifat-sifat itu dengan-Nya. Dan Dia 

Maha Bijaksana dalam segala apa yang diciptakannya 
dan mempunyai ilmu yang mutlak yang mengetahui 
segala sesuatu di dalam kerajaan alam buana yang 
amat lebar ini. 

la memuji-muji Allah dengan kata-kata yang 

bererti Maha Tinggi dan Maha Suci Allah dari sifat- 
sifat yang didakwa dan difikirkan kaum Musyrikin itu 
dan Dia: 

o 

T Memiliki kerajaan langit dan bumi dan segala 

makhluk yang ada di antara keduanya" (85) 

dan Dialah sahaja yang mengetahui masa kedatangan 
Qiamat dan kepada-Nyalah jua pada hari itu 
kembalinya seluruh makhluk. Dan pada hari itu tiada 
siapa pun dari makhluk-makhluk yang didakwakan 
kaum Musyrikin sebagai anak-anak dan sekutu-sekutu 
Allah itu berkuasa memberi syafa'at kepada siapa dari 
mereka kecuali mereka yang menyaksikan kebenaran 
dan beriman kepada-Nya, sedangkan mereka yang 
menyaksikan kebenaran dan beriman kepadanya tidak 
akan memberi syafa'at kepada orang-orang yang 
ingkarkan Allah dan memusuhi-Nya. 

****** 

(Pentafsiran ayat 87] 

Kemudian Al-Qur'an menghadapi kaum Musyrikin 
dengan logik fitrah mereka dan dengan hakikat yang 
tidak dipertikaikan oleh mereka dan tidak diragui 
mereka iaitu Allah adalah Pencipta mereka. Oleh itu 
bagaimana mereka tergamak mempersekutukan Allah 
dengan makhluk yang lain dalam ibadat mereka atau 
bagaimana mereka tergamak mengharapkan syafa'at 
di sisi Allah dari satu makhluk yang lain kepada orang 
yang melakukan syirik terhadap Allah: 

ib 

"Dan jika 

mendptakan mereka? Nescaya mereka menjawab: Allah. 
Bagaimana mereka dapat dipesongkan?"(87) 

Bagaimana mereka tergamak berpaling dari 
kebenaran yang telah diakui fitrah mereka sendiri dan 
menyeleweng dari kehendak logiknya yang tetap 
benar itu. 



kamu bertanya mereka, siapakah yang 





Ini adalah satu pengungkapan istimewa yang 
mengandungi tujuan dan saranan betapa 
mendalamnya maksud kata-kata pengaduan Rasul itu 
dan betapa besarnya ia mendapat perhatian dari Allah 
S.W.T. 

Kemudian Allah menjawab rayuan dan pengaduan 
itu dengan mengarahkan Rasulullah s.a.w. supaya 
mengabaikan mereka dan jangan menghiraukan 
mereka dan supaya berperasaan tenang dan 
menghadapi mereka dengan hati yang damai, dada 
yang lapang, dan sikap yang redha, di samping 
memberi amaran yang halus kepada kaum Musyrikin 
yang degil itu dengan 'azab seksa yang menunggu 
mereka pada hari Qiamat yang akan mendedahkan 
segala rahsia mereka yang tersembunyi: 



"Berpalinglah dari mereka dan katakanlah: Selamat berpisah. 
Kelak mereka akan mengetahui."(89) 


****** 


(Pentafsiran ayat-ayat 88-89) 


Pada akhir surah ini Allah memuji sikap Rasulullah 
s.a.w. yang bertawajjuh kepada Tuhannya untuk 
mengadu kekufuran dan keingkaran mereka. 
Pengaduan itu ditonjolkan dengan sungguh-sungguh: 



"Dan Allah mengetahui perkataannya (Muhammad) Wahai 
Tuhanku i Sesungguhnya mereka adalah satu kaum yang 
tidak beriman. "(88) 



